
Jaargang LX No. 5 
AUGUSTUS 1969 


By die poswese as 


nuusblad geregistreer 


KERKGEBOU TE ROEDTAN 


As ons geluk 
y emmersvol verkoop het 
sou u gekoop het? 


`n Mens kan geluk nie koop nie. Dit is iets wat verwerf `n Lewe waar u die besluite neem. Nie een waar 

moet word. Maar dit sal nooit gebeur solank omstandighede dit vir u doen nie. Ons verteenwoordigers 
u `n knaende kwelling het dat iets mêre u hele wêreld kan is opgeleide kenners van alle vertakkinge van versekering 
laat intuimel nie. en sake wat u persoonlike finansies wesenlik raak. En 
Vandag reeds kan u `n groot stap tot geluk doen — laat Sanlam is meer as 50 jaar reeds dinamies deel van 
Sanlam u wys hoe hulle u lewensideale kan help Suid-Afrika se groei en bloei. Hulle is mense wat uit 
verwesenlik — met die wete dat die geld waarvoor u werk ondervinding weet waarom dit gaan — 


mense wat weet hoe om jou te help om 
jou toekoms te beplan. 


SANLAM 


vir die voordele van 
LEWENDE VERSEKERING 


weer werk vir dinge wat vir u gaan 
saak maak. Onafhanklikheid. 

OUBOET EN KLEINBOET 


In ons volkslewe veral 'n halwe eeu gelede en in 
sterker mate in die groot gesinne was daar 'n beson- 
dere verhouding tussen Ouboet en Kleinboet. Daar 
was 'n band, 'n gesagsband tussen die twee. Ouboet 
was as grootste seun naas die vader die tweede in 
bevel oor Kleinboet en die ander kleiner boeties. 


Hulle het nie alleen die gesag erken nie, maar gewoon- 
lik Ouboet nagedoen. 


Hierdie verhouding word nou gevind tussen twee 
groot wêreldorganisasies van internasionale betekenis. 
Dit is die Verenigde Volke Organisasie (V.V.O.) en 
die Wêreldraad van Kerke (W.v.K.). Eersgenoemde 
vervul die posisie van die Ouboet, die oudste en 
grootste en laasgenoemde dié van die Kleinboet. Eers- 
genoemde se gesag en meerdere mag word stilswyend 
erken en sy standpunt, sy goed- of afkeuring van sake 
en persone, word gewoonlik geëerbiedig en sy optrede 
vind op 'n opvallende wyse al te dikwels navolging. 


Tevore is deur andere al daarop gewys. Die 
jongste geval is aangetoon deur dr. Schrêtenburg, die 
sekretaris van die Gereformeerde Ekumeniese Sinode, 
na sy bywoning as waarnemer by die jongste sitting 
van die Wêreldraad van Kerke in Uppsala, Swede en 


nou na die onlangse sitting van die Sentrale Komitee 
van die Wêreldraad in Londen. 


Die W. v. K. se houding teenoor Suider-Afrika is 
bekend en op die vergadering in Londen het dieselfde 
vyandige houding weer teenoor Rhodesië aan die lig 
gekom. Die Ouboet het tevore sanksies goedgekeur en 
terroriste teen Suider-Afrika begunstig. Kleinboet het 
nie geruk en geskop teen die leiband van Sy grotere 
,broer' nie, maar in troue navolging sanksies teen 
Rhodesië aangeprys en geweld teen die blankbeheer- 
de staat noord van die Limpopo goedgekeur. 'n Kerk- 


like internasionale liggaam ten gunste van geweld en 
rewolusie! 


Onse Heer het aan Petrus gesê: Steek jou swaard 
in die skede, want almal wat die swaard neem sal 
deur die swaard vergaan. Maar die W. v. K. sê: Neem 
die swaard; geweld en rewolusie het ons geregverdig. 
Terroriste en geweldenaars en rewolusionêres slaan 
wel kapot en moor en verniel, maar as julle doel 


Blaai om 


OUBOET EN KLEINBOET 


Vervolg van vorige bls. 


maar goed is, dan heilig dit die middels. Dit is alles 
goed solank dit maar gemik is teen blanke rassisme. 
As dit soos in Kenia verlede jaar, nie blanke 
rassisme nie, maar swart rassisme is wat teen 'n 
ander ras opgetree het, dan sê ons niks. As dit 
soos enkele jare tevore gerig was teen Christene 
soos in die Soedan, dan swyg ons daaroor al kom 
ook tienduisendes om. En as dit teen Jode gemik 
is in kommunistiese Rusland, dan durf ons nie ons 
stem daarteen te verhef nie, want wat sal ons 
Russiese en ander lede uit ander kommunistiese 
lande daarvan sê? 

Die W.v.K. Iê meer die oor te luister by die 
stem van die wêreld as om te hoor wat die Woord 
van die Here sê. Dit hou te veel rekening met die 
gangbare wêreldmening en met die politieke mening 
van die V.V.O.. Dit swaai al meer links nieteen- 
staande die verbetering in die basisformule onder 


invloed van die Oosters-Ortodokse ledekerke, en 
nieteenstaande die goeie hulpprogram aan onder- 
ontwikkelde lande. 


Waarskuwings teen die verkeerde koers, o.a. 
deur die gewese sekretaris-generaal, dr. Visser 't 
Hooft, is in die wind geslaan. Volgens dr. Schrêten- 
burg is dr. Visser 't Hooft luid toegejuig na sy 
goeie openingstoespraak, maar so sê dr.Schrêten- 
burg daarna is geen rekening met sy uitgesproke 
wens geneem nie en besluite selfs in stryd daar- 
mee geneem. Geweld, sanksies, rewolusie en aan- 
prysing van s.g. vryheidsvegters wat die Ouboet 
voorstaan is deur Kleinboet trou nagepraat. 

Die W.v.K. kom steeds meer op die horison- 
tale vlak van die politiek terwyl die vertikale blik 
minder word. 

So is die W.v.K. besig om te ontwikkel in 
die kerk van die wêreld. 

Joh. Dreyer. 





BARTHOLOMEUSNAG 


24 Augustus bly vir die kerke van die Kerk- 
hervorming steeds 'n dag om te onthou. In ons 
prediking gedenk ons jaarliks daardie gebeure. Lees 
die Vraebus van hierdie maand oor Monumente 


waarin besondere teks, geskik vir prediking op hier- 
die dag, aangegee word. 


Dit was 24 Augustus 1572 toe die woede van 
die Roomse kerk teen die Protestantisme losgebars 
het. Meer as 2,000 Hugenote is die nag in Parys 
vermoor. Dit was die begin van 'n bloedbad wat 


daarop uitgeloop het dat 'n verdere 30,000 Huge- 
note gedood is. 


Uit die bloed van die martelare het God egter 
saad vir die groei van die kerk laat voortkom. Die 
seën daarvan in ons eie land is nie te oorskat nie. 
Met groot erkenning aan hulle wat goed en bloed 
opgeoffer het terwille van hulle allerheiligste ge- 
loof, maar veel meer met groot dankbaarheid teen- 
oor God vir wat Hy daaruit laat voortkom het, ge- 
denk ons op Sondag 24 Augustus hierdie gebeure. 

P. M. Smith. 

Vantevore het Jakobus baie grondig 
daarvan gespreek dat die Woord onder 
hulle ingeplant is. Dit is die woorde 
van Jesus Christus. Hulle staan in die 
Heilige Skrif, en profete en apostels 
het daarmee getuig, en dit voor ons 
gelê. Hierdie woorde, en net hulle 
alleen sê Jakobus kan ons red, want 
in hulle lê `n mag wat sterker is 
as alle magte wat ons bedreig en ver- 
nietig. Maar, en dit is nou die nuwe 
en besondere wat Jakobus hier uit- 
spreek: Hierdie woorde het hul mag en 
krag nie op hulle self sonder meer 
nie. Daar kom nog by dat die Heilige 
Gees met hulle werk. 





DR. L. M. LE ROUX 





Daarom wil hulle woorde wees vir 
ons en by ons en in ons. Hulle moet 
deur ons in dade omgesit wees. Julle 
moet dan daders wees van hierdie 
woorde. As julle dit word, gaan die 
woorde julle help. As julle hierdie 
woorde van God doen sal julle deur 
hulle gered word. 


Maar wat beteken dit: Hierdie 
Woord doen? Sy daders word? Die 
antwoord: Dit is om die woorde van 
God sê op ons te laat aankom, sê tot 
ons te laat spreek, dat hulle ons, ons 
persoonlik raak, ons met ons ganse 
lewe, d.w.s. liggaam, siel en gees in 
beweging bring. Dan gaan ek voort- 
aan my lewe lei soos een wat deur 
die woorde getref is, gedryf word en 
gedra word. In die toekoms doen ek 
nog my gewone werk van die verlede 
bv. as klerk, as bestuurder, as vakman, 
as sakeman, as huisvrou as werker 
in die bedryf as professor of predikant. 
Maar dan doen ek dit soos een wat 
die woorde gehoor het wat die woor- 
de nie kan verloën of vergeet nie. 


Ander sal merk en ek self ook be- 
wus wees daarvan dat ek die woorde 
gehoor het, en dat ek deur hulle in 
beslag geneem is, en verander is. Dit 
beteken dat ek die woord doen. Want 
ek kry nie bevel dat ek dit of dat moet 
doen nie, maar dat ekself tot dader 
van die woorde moet word. Hoe kan 
ons anders daders van die woorde 
word, as dat ons heeltemal hoorders 
daarvan word, en in die hoor van die 
woorde, gevangenes daarvan word. 
Soos die woorde en ideologie van bv. 
die kommunisme in ons tyd mense in 
beslag neem en hulle werktuie daar- 
van, of daders daarvan word, so en nog 


Jak. 1:22-25. 


En word daders van die woord 
en nie net hoorders wat julleself 


bedrieg nie.” 


meer, wil Gods Woord mag en heer- 
skappy verkry oor die lidmate van die 
gemeente. Daarby moet ons daaraan 
dink dat selfs die woorde van die 
Kommunisme hoe opeisend en totali- 
têr hulle ook mag wees, tog nie die 
mens volkome in alles in beslag kan 
neem nie. Waarom nie? Omdat hulle 
nie die reg en ook nie die mag daar- 
toe het nie. 


Net Een het die reg en die mag om 
'n mens volkome, liggaam, siel en gees 
in lewe en in sterwe in beslag te neem, 
en dit is God. Hy het die reg en die 
mag, want Hy alleen is die Skepper, 
en daaom die Heer van al wat lewe. 
Daarom is daar stryd tussen die kerk 
en die kommunisme, omdat die woord 
en ideologie van die kommunisme poog 
om die ganse heerskappy oor die mens 
te verkry. Dit geluk hom ook tot 'n 
groot mate om die mens mee te sleur 
en te bedwelm. Maar finaal is dit tog 
nie, dit sal nooit slaag nie! Waarom 
nie? Omdat die ander Woord daar 
staan nl. die Woord van God wat sy 
plek ingeneem het in die gemeente. 


In en met die Woord, kom God self 
tot die mense en spreek tot hulle: ,Ek 
is die Here Jou God, en Jy mag geen 
ander gode voor My aangesig hê nie.” 
Dit beteken: Julle behoort aan My. 
Net Ek alleen neem julle volkome 
in beslag, want julle is heeltemal 
Myne. 


Hierdie volkome aanspraak op ons, 
is Sy reg. Die inhoud van die Woord 
van God in Jesus Christus. Want in 
Hom behoort ons aan God. Nie ge- 
deeltelik nie maar volkome, met lig- 
gaam en siel, in lewe en sterwe. So 
geheel en al mag niemand ons in be- 
sit neem nie, behalwe God in Chris- 
tus. Dit is sy mag, reg en vryheid. 


Maar dit is ook sy volkome hulp. 
As Gods Woord so tot ons kom, dan 
red dit ons. Ons hoor ook soveel an- 
der woorde naas Gods woorde. Dit is 
soms groot en merkwaardige woorde. 
Woorde van digters en denkers. Ons 
hoor hulle, maar al stem ons met 
hulle saam, ons bly hulle heer en reg- 
ter. So word ons nie hulle daders nie, 
nie hulle werklike horende hoorders 
nie. Daarom laat hierdie woorde ons 
eintlik heeitemal alleen. Hulle gee ons 
nie `n bodem onder die voete nie. 
Hulle help ons nie in ons diepste 
nood nie. Heeltemal anders is die 
Woord van God. Dit laat ons nie in 


die steek nie. Dit soek ons daar op, 
waar ons waarlik is. Dit slaan die 
versperringe weg wat ons vir alle an- 
der woorde afskerm, sodat ons nie na 


Gods Woord sal luister nie. 


Dit haal ons uit die toeskouersbank 
en dit bring ons na die verhoog. Dit 
maak ons deur die hoor van die Woord 
'n gehoorsame van die Woord. Dit 
maak ons daders. Nie omdat hulle ons 
oorreed nie, of met ons onderhandel 
nie, maar omdat hulle die bevelwoord 
is van die Koning van alle konings. 
So verrig hulle wat geen mense wooTr- 
de ooit kan verrig nie. Hulle ruk ons 
op, uit ons eensaamheid en bring ge- 
meenskap tussen ons; die ver weg 
staan dus, die sondaars en Hom, die 
nabye, die heilige God. Dit versoen 
ons met God in alles, eenvoudig daar- 
deur, dat dit as sy woord van Hom 
af, na ons toe kom. Tot sulke daders 
van die Woord moet dit ook by ons 
kom. Dit bedoel Jakob. U wil miskien 
nou vra: Maar waarom roep hy ons 
nog daartoe op, as Gods Woord tog 
SO `n mag het. Dan kan ons mos nie 
daaraan ontkom nie, dan neem sy 
Woord ons eenvoudig met hom saam, 
of ons wil of nie. Ja, maar dit is nou 
weer die besondere van daardie mag- 
tige Gods Woord. Hy het wel mag 
Soos geen ander woord op aarde het 
nie. Anders is die nie Gods Woord nie. 
Maar juis, omdat dit Gods Woord is en 
nie maar die woord van die menslike 
maghebber en tiran nie, juis daarom 
oorweldig dit ons nie. Hy wil ons ge- 
nadig wees en barmhartig wees. En 
juis daarom moet ons, in die vryheid 
wat Hy ons so gee, vir Hom kant kies. 
Ja aan Hom moet ons behoort, en aan 
Hom alleen. 


Maar dan gebeur dit langs hierdie 
weg: Hy roep ons, en ons word ge- 
hoorsaam. Gods Woord kom nie oor 
ons soos `n rotsstorting of soos 'n 
aardbewing nie. Dit kom nie oor ons 
soos blinde geweld nie. Dit kom tot 
ons Soos 'n opdrag, 'n uitnodiging wat 
ons in beweging bring. Ons hardloop 
dit tegemoet en stel ons vrywillig en 
gewillig daaronder. Net die wat Gods 
Woord so hoor, hoor dit reg. En hulle 
kan dit ook doen. En hulle daad is 
die van mense wat hulle heeltemal, to- 
taal aan die Woord gevange gegee het. 


Maar dit is dan in werklikheid hul 
diepste eie dade, en as gevolg hul 
vryheid en geluk tot in ewigheid. 

Amen. 

 VRAEBUS 





Vraag: 


Br. J. M. Venter van Otjiwarongo 
stel die eerste twee vrae: 
1. Hy vra of dit nie eerbetoning aan 


beelde is nie as ons kranse by” 


volksmonumente lê. 





JOH. DREYER 





Antwoord: 


Ouderling Venter het seker in sy 
gedagte die tweede gebod, die gebod 
teen beeldediens en vandaar sy be- 
swaar. Hy moet egter nie vergeet: Dit 
gaan in die gebod nie teen die oprig 
van monumente as waardering en 
dankbetuiging van `n volk vir wat 'n 
sekere persoon as volksman in die 
verlede gedoen het nie. Trouens dit 
is juis die Woord van God wat leer 
dat so iemand geëer en gewaardeer 
moet word. ,Gedenk julle voorgangers 
wat die Woord van God aan julle ver- 
kondig het; aanskou die uiteinde van 
hulle lewenswandel en volg hulle ge- 
loof na” (Hebr. 18:7). 

Maar in die gebod gaan dit om die 

neerbuig” en die ,dien” van beelde 
d.w.s. om goddelike eer aan hulle te 
bewys en hulle te aanbid, wat God al- 
leen toekom, want onse 'God is jaloers 
op die liefde en aanbidding van sy volk 
en eis dit alleen vir Hom op. 
(2) Tweedens wil oudl. Venter weet 
of `n predikant die seënbede kan uit- 
spreek sonder om die Heilige Gees by 
te noem nl ,,Die genade van onse 
Here Jesus sy met julle almal”. 


Antwoord: 


Die mees gebruikte vorm van die 
seën na die diens is dié in 2 Korin- 
thiërs 13:18 nl: 


“same Ee EDE EDE MEDE HEDE EDE HEDE EWE HEDE MEDE HIDE HAP HE HEDE MODE VD EDE EP HE VIDE HEDE EDE HADE VIDE MEDE VODE VO VEIDT VADE VERE HARE EDE MEDE EL HEDE HOPE MEDE VIDE HEDE MODE de 


WASSERY TOERUSTING 


Die Afrikaanse Maatskappy wat wassery toerusting, waterverwarmers, 
vloerpoleerders en skropmasjiene voldoende vir elke benodigheid verskaf 
teen twee jaar waarborg. Inwerkstelling onder ons toesig en diensver- 
sekering met voorsiening van onderdele altyd verkrygbaar. 


TROMP (EDMS.) BEPERK 


Posbus 3430. 
Durban. 
Foon 31,7004. 


P 


MONUMENTE EN BEELDE- 
EERBEWYS 
DIE VORM VAN DIE SEËNBEDE 
DIÉ ADVISERENDE STEM 


Die genade van die Here Jesus 
Christus en die liefde van God 
en die gemeenskap van die Hei- 
lige Gees sy met julle almal”. 


Dit is egter opvallend dat, as die- 
selfde apostel aan dieselfde gemeente 
in sy eerste brief, 1 Korinthiërs 16:23, 
die seën van die Here gee, dat hy dan 
die woorde gebruik waarheen oudl. 
Venter verwys nl. 


,Die genade van die Here Jesus 
Christus sy met julle”. 


En hierdie vorm word die meeste 
deur die apostel Paulus gebruik, verge- 
lyk Gal. 6:18; Efese 6:24, Filip. 4:23, 
1 Thes. 5:28 en 2 Thes. 3:18, 1 Tim. 
2:22, Filemon vers 25, hoewel die 
woorde soms hier en daar verskil. 


Daar kom ook gevalle voor dat ook 
selfs die Naam van die Here Jesus nie 
voorkom nie, al word dit ook veronder- 
stel. In Titus 3:15 en 1 Tim. 5:21 staan 
net: Mag die genade met jou wees! 


Hieruit lui ons af, dat die verkorte 
vorm waarna die vraesteller verwys 
ook gebruik mag word. 


(3) Br. Gys v.d. Merwe van Salisbury 
verwys na Art. 9 bl. 15 van die jong- 
ste Kerkwet wat handel oor 'n ad- 
viserende stem en vra: 


(i) Het `n adviserende lid stemreg in 
'n vergadering? 


(ii) Kan `n ouderling met adviserende 
stem, wat nie deur sy gemeente 
afgevaardig is na die Ringsverga- 
dering gekies word as lid van die 
Ringskommissie vir die komende 
jaar? 


De ME MEDE ME EDE MEDE DT EDE MED MEDE MEDE MED MEDE MEDE Di MED MEDE MEDE MEDE MED EDE MEDE MEDE EDE “EDE EDE EDE EDE MEDE HEDE HEDE HEDE HEDE MEDE EDE ODE EDE EDE EDE AD MEDE EDE 

(iii) Indien wel, wat word dan bedoel 
met ,,adviserende lid?” Dit wil 
voorkom of daar verskillende me- 
nings hieroor ontstaan en sal dit 
waardeer word as u hierdie vrae 
vir ons kan verduidelik. 


Antwoord: 


'n Adviserende lid het geen stemreg 
op 'n vergadering nie. Hy is immers 
nie 'n ,,volle” lid nie, maar is alleen `n 
adviserende lid d.w.s. hy kan die 
woord vra en kry om die vergadering 
van die advies tot sy beskikking te 
bedien. 


Omdat hy nie volle sitting het nie, 
kan hy nie tot Ringskommissielid ver- 
kies word nie. Sy funksie is beperk 
tot advies alleen aan die Ringsvergade- 
ring wat hy alleen in adviserende hoe- 
danigheid kan bywoon. Dat sy be- 
voegdheid op die vergadering van die 
Ring beperk is, blyk duidelik uit die 
laaste sin van die laaste paragraaf 
van Art. 9. Dit blyk uit drie dinge: 


a) hy is ,nie weer na d'e Ringsverga- 
dering adgevaardig nie”. 


b) hy word ,adviserende lid van die 
vergadering”. 


C) stotdat die Ringsverslag oor die af- 
gelope jaar behandel is”. 


Totdat! Daarna het hy gladnie meer 
sitting op die vergadering nie, selfs nie 
eers met adviserende stem nie. Hoe 
kan hy dan as nie-lid van die vergade- 
ring gekies word op die Ringskommis- . 
sie terwyl die vorige paragraaf van 
die artikel lui, dat die drie ouderlinge 
wat op die Ringskommissie verkies 
word ,uit sy lede” moet wees. 


Posbus 95, 
Claremont, 
Kaap. 

Foon 69,8969 


! 











SKRIFVERKLARING -. 





Soos verlede maand in die vooruit- 
sig gestel, handel ons hierdie keer 
oor die wêreldbeeld waarmee ons in 
die Ou Testament te doen kry. Met 
wêreldbeeld bedoel ons `n beskouing 
oor die struktuur van die sigbare wê- 
reld. Ons moet dus vasstel hoe die 
Israeliete van die Ou Testament ge- 
dink het oor die wêreld. Ons sal vind 
dat hulle wêreldbeeld deels berus het 
op waarneming en deels op verklaring. 

Die Israelitiese wêreldbeeld ken 
hoofsaaklik drie bestanddele in die 
struktuur van die sigbare wêreld, 
naamlik die hemel, die aarde en die 
see. Die hemel bestaan uit verskillen- 
de dele. Eerstens is daar die hemelkoe- 
pel, `n soliede stuk bouwerk wat soos 
'n groot dak oor die aarde welf. Soms 
word die hemelkoepel vergelyk met `n 
groot tentdoek wat oor die aarde ge- 
span is (Lees Jes. 40,22), maar die oor- 
wegende gedagte is dat dit vas en 
solied is ,,soos `n gegote spieël” (Lees 
Job 37,18). Dié stuk bouwerk word ge- 
dra deur pilare (Lees Job 26,11). Bo- 
kant die hemelkoepel is die groot he- 
meloseaan, die ,,waters wat bo die 
uitspansel is” (Lees Gen. 1,7 en Ps. 
104, 3). Daarvandaan kom die reën en 
die hael en die sneeu, wat in die skat- 
kamers bo die hemelkoepel gebêre 
word en net na benede kan kom wan- 
neer die deure en die vensters van 
die hemel oopgemaak word (Lees 2 
Konings 7,2-9). Daarvandaan het ook 
die manna in die woestyn gekom (Lees 
Psalm 78 23-24). Bokant die hemelkoe- 
pel is ook die hemelse paleis van God 
(Lees Psalm 104,3) waar Hy Sy troon 
het (Lees Jes. 40,22). Naas die hemel 
was daar ook nog die gedagte van `n 
,hoogste hemel” (Lees 1 Konings 8,27). 
Aar die onderkant van die hemelkoepel 
is die son, maan en sterre. Hulle is 
daar ,,gestel”, dit wil sê daar bevestig 
(Lees Gen. 1,17) en met bande vasge- 
knoop (Lees Job. 388,31). Hulle is eg- 
ter so vasgemaak dat hulle op hulle 
vaste bane beweeg (Lees Job 38,32). 

Ook die aarde is 'n vaste bouwerk 
wat gegrond is op pilare (Lees Job 9,6), 
fondamente (Lees Job 38,6 Ps. 18,16 
Spr. 8,29) of grondreste (Lees Ps. 104, 
5). Hierdie pilare of fondamente rus op 
die onderste oseaan (Lees Psalm 24,2 
136,6), of wêreldvloed. Dit is die ,,wa- 
ters onder die hemel” (Lees Gen.l,9). 
Hierdie waters word die see genoem. 
In Job 26,7 vind ons die modern-klin- 
kende uitdrukking dat God ,die aarde 
ophang oor niks”. Vermoedelik verge- 
lyk die digter daar die duister dieptes 
van die wêreldvloed met 'n ,niks” 


DIE SKEPPING 


sOOS ons uit die parallelle woord ,,cha- 
os” (die woestheid en leegheid waar- 
van ons in Gen. 1,2 lees) kan aflei. 
Die wêreldvloed waarop die aarde rus, 
is die bron van die fonteine en stro- 
me op die aarde. Wanneer die sluise 
(of vensters en deure) van die hemel- 
oseaan vir 'n lang tyd oopgetrek word 
en die fonteine van die groot wa- 
tervloed onder die aarde oopgebreek 
word, ontmoet die hemeloseaan en die 
wêreldvloed mekaar en word die hele 
skepping weer een groot vloed Soos 
dit was voordat God alles georden het 
(Lees Gen. 7,11 8,2 en 1,2). 





DR. J. P. OBERHOLZER 








Onder die aarde is verder ook nog 
die doderyk, 'n ruimte wat binne die 
aarde of binne die waters onder die 
aarde is (Lees Num. 16,33 en Job 26,5). 
Dit is 'n kerker met poorte en grendels 
(Lees Jes. 3810 en Job 17,16), die 
land van duisternis en doodskaduwee 
(Lees Job 10,21-22) waar die skimme 
van die dode vertoef. 


Die see is in die Ou Testament ge- 
woonlik `'n onheilsvolle mag. In sy 
dieptes woon die seemonsters, die Le- 
viatan en Rahab (Lees Ps. 74,13-14 
89,11). Daar vaar die skepe — 'n 
gevaarlike onderneming waar benoud- 
heid en angs nie ontbreek nie (Lees 
Ps. 107,23-30). 


Hierdie beeld van die wêreld be- 
rus op waarneming en op verklaring. 
Dat die hemel en die aarde vaste bou- 
werke is, is 'n saak van waarneming. 
Dat hulle op pilare of fondamente rus, 
is 'n saak van verklaring, want hoe sou 
hulle so vas kon staan as hulle nie deeg- 
lik gegrondves was nie. Dat die reën 
van die hemelkoepel se kant af kom, 
berus op waarneming. Dat daar bo- 
kant die hemelkoepel `n groot oseaan 
met sluise is en met groot stoorka- 
mers, is verklaring. Waar kom die reën 
immers vandaan? Deur middel van 
hierdie wêreldbeeld het die mense van 
die ou tyd vir hulleself die wêreld 
rondom hulle verklaar. Eers die ont- 
dekkingsreise en die sterrekundige 
waarnemings deur teleskope en we- 
tenskaplike berekenings sou ander 'n 
wêreldbeeld tevoorskyn bring, die we- 
tenskaplike wêreldbeeld van vandag, 
wat nou ookal deur waarneming be- 
vestig is. Die laaste twee Apollovlugte 
het foto's van die ronde aardbol aan 
ons besorg, en vir die ruimtereisigers 


wat om die maan gewentel het, het dit 
soms gelyk of die aarde opkom en on- 
dergaan! (Hierdie artikel is geskrywe 
voor die beplande maanlanding in Ju- 
lie). 


Ons wêreldbeeld is dus anders as dié 
wat ons in die Ou Testament teenkom. 
As ons nou die Bybelse boodskap oor 
die skeppingswerk van God reg wil 
verstaan, moet ons nie die Bybel- 
se gegewens so verklaar (verdraai) dat 
dit met ons wêreldbeeld ooreenstem 
nie. Maar ons moet ook nie ons ken- 
nis van die heelal oorboord gooi en 
met 'n wêreldbeeld probeer werk wat 
vir ons eintlik nie meer bestaan nie 
Dat ons vandag oor `n beter insig in 
die werkinge van die natuur beskik 
as die mense van die antieke tyd, is 
resultaat van Gods opdrag aan die 
mens dat hy die natuur moet onder- 
werp en beheers en van die gawe 
van die verstand wat Hy ons geskenk 
het. Ons moet dus die Bybelse ge- 
tuienis oor die skepping aanhoor in 
die taal en beeld waarin dit gestel is 
en dit so soos wat dit geskryf is, ver- 
staan. Dan sal ons in staat wees om 
die openbaring oor God die Skepper 
wat ons in die Bybel vind, in ons eie 
tyd te verstaan. Dieselfde geld van 
die tydsaanduiding in Gen. 1. Ons 
moet vra wat die bedoeling was van 
die indeling van die skeppingsdade in 
ses dae en eers nadat ons die bedoe- 
ling daarvan verstaan het, kan ons 
weet wat dit vir ons beteken. Dit het 
ons reeds by behandeling van Gen. 1 
kortliks aangedui (Lees Die Hervormer, 
Januarie 1969). 


Volgende maand sluit ons hierdie 
reeks af met 'n samevattende beskou- 
ing oor die Ou Testamentiese skep- 
pingsleer. 


Die jongste Algemene Vergadering 
van die Presbiteriaanse Kerk in 
Suider-Afrika het besluit: 


om bestaande gemeentes aan te 
moedig om in hulle lidmaatskap en 
aktiwiteite in te sluit nersone van alle 
rasse in hulle omgewing wat geskik 
is om voordeel van so 'n insluiting 
te trek; 


om elke kerkraad aan te moedig om 
'n veelrassige preeknlek in samewer- 
king met een of ander bestaande ge- 
meente binne sy grense te verkry en 
die vordering daarmee aan die volgen- 

de Vergadering te rapporteer. 
— Kairos. 

(oe veilig is 
u Gesin? 


Laat 
RENTMEESTER 

u help om 
volkome rekenskap 
te gee van u 
rentmeesterskap 


VERSEKERAARS BEPERK 


Hoofkantoor: Rentmeestergebou, Bosmanstraat 219, Pretoria. 
VOLLEDIG BEPLANDE LEWENS 
ad VERSEKERING VERSKAF GEMOEDSRUS , $ 








Vanjaar is Suid-Afrika se groot spaarjaar. 
Almal spaar. Ons spaar by Volkskas. Volkskas 
se diens is flink, vriendelik en alomvattend. 
Volkskas se spaardeposito's het die afgelope 
drie jaar met 62%, gestyg. Dis die vinnigste 
groeikoers in die Republiek. Soos ons 
spaargeld oploop, staan ons finansieel al 
hoe sterker. Ons Volkskas-spaarboekies 

is bewys van Pa se finansiële selfstandigheid 
en Ma se onafhanklikheid, en bewys dat 
Boet en Sus verstandig grootgemaak word. 


VOLKSKAS 

PISTORIUS 


POSBUS 9 POTGIETERSRUS 


Koëperatiewe, Private en 
Staatsverskaffers: 


* 95.62% LEO Dolomitiese 
Landboukalk 


* 96.6% ALLESCA Super 
Kalsitiese Lbk. 


* KALKSTEENAMMONIUM- 
NITRAAT 26% N. 


* AMMONIUMSULFAAT 
21% N. 


* SINK Bemestingstof 


ONS PRESTIGE 
U WAARBORG! 


Etlike treinvragte daagliks. 
Geen vertraging. 








— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR: PRETORIA 

KRONIEK 


In Die Hervormer van Junie het 
daar twee interessante briewe ver- 
skyn . . . . die een van ,,Uitgesakte 
Student” en die ander van oudl. J. 
C. Coetzee van Sundra. Ek het al- 
twee briewe met groot belangstelling 
gelees en moet sê dat ek nogal sim- 
patie het met die standpunte wat dié 
twee broeders gestel het. Altwee het 
argumente aangevoer dat die vereis- 
te wat tans in die Kerk gestel word 
vir die teologiese studente eensydig 
is, dat dit, veral wat die voorberei- 
dende studie betref, die klem te swaar 
1ê op die kennis van “ale en dan ver- 
al die ou tale Grieks, Hebreeus en 
Latvn. Oudl. Coetzee, `n skoolhoof, 
slaak die versugting dat nog nie een 
van sy skool se leerlinge daarin kon 
slaag om predikant in ons Kerk te 
word nie . . . . wêl in ander kerke 
waar die tale-vereistes nie so hoog 
is nie. In die ander brief word weer 
gestel dat 'n predikant met die ver- 
worwe kennis van Grieks II, Hebreeus 
IT en Latyn 1 nie di&&rom `n beter 
verkondiger van die Woord van die 
Here is nie. 


PROF. A. D. PONT 








As daar nou oor hierdie saak 'n 
paar punte gemaak moet word dan 
wil ek eers stel dat ons, in die voet- 
Spoor van die vadere, `n duidelike 
onderskeiding moet maak tussen roe- 
ping, bekwaamheid en lewenswandel. 
Elkeen wat homself by die bevoegde 
kerklike instansie aanbied vir die amp 
van predikant word op elkeen van 
hierdie drie punte sorgvuldig onder- 
soek. Hierdie drie punte moet gelyke- 
lik ten gunste van die kandidaat be- 
oordeel word voordat hy tot die amp 
toegelaat word. In hierdie geval, waar 
ons nou oor praat, gaan dit uitsluit- 
lik oor die aangeleentheid van die be- 
kwaamheid. Verder wil ek ook nie nou 
ingaan op die finansiële aspek van die 
teologiese studie nie behalwe om te 
sê dat na my kennis daar nog nie een 
student was wat in sy eksamens ge- 
slaag het of met sy studie gevorder 
het wat deur die Kerk nié enduit fi- 
nansiëel bygestaan is nie. 

Dit gaan dus oor die vereistes wat 
die Algemene Kerkvergadering van die 
Kerk gestel het vir die toelating tot 
die BD-studie. Hierdie vereistes word 
Sê deur die Universiteit van Preto- 
ria, waar ons Kerk se Opleiding geves- 
tig is, deurgevoer. Om nou tot die 
BD-studie, dit wil sê die eintlike teo- 
logiese studie toegelaat te word moet 
'n kandidaat 'n BA-graad besit wat 


Die Predikant en die Studie van 
die ou Tale 


hy verkieslik aan die Universiteit 
van Pretoria verwerf het. Dit is 
egter nie absoluut noodsaaklik nie. 
Wat wêl nodig is, is dat dié BA-graad 
sal insluit Grieks IN en Hebreeus II 
Of Hebreeus TINT en Grieks IT én Latyn 
I asook Wysbegeerte 1. Dit is dus 
duidelik dat ons hier 'n sterk beklem- 
toning het van die studie van die 
ou tale. Dit is geredelik verstaanbaar 
want Grieks is die taal van die Nuwe 
Testament en van `n groot deel van 
die vroeë Kerk, Hebreeus is die taal 
van die Ou Testament terwyl Latyn 
dié kerktaal van die Westerse Kerk 
was tot en met die Kerkhervorming 
van die sestiende eeu terwyl dit nog 
tot in die negentiende eeu die ampte- 
like akadmiese of universitêre taal 
was. Sonder 'n deeglike kennis van en 
`n bedrewenheid in die hantering van 
dié tale bly nie net die Ou Testament 
en die Nuwe Testament nie, maar ook 
'n groot deel van die bronne-materiaal 
van die Kerkgeskiedenis vir die teo- 
loog of predikant 'n geslote boek. Want 
'n vertaling is altyd ook `n verwer- 
king van die vertaalde en is nooit 
werklik dieselfde as die oorspronklike 
nie. 

Laat ons nou 66k vasstel dat in die 
akademiese studie aan die Universiteit 
dit vir die Teologiese Fakulteit nie 
net gaan om die opleiding van predi- 
kante van die Kerk nie, maar 66k om 
die vorming en opleiding van akade- 
mies-gekwalifiseerde teoloë. Da&rom 
is ons Kerk se Opleiding gevestig aan 
'n Universiteit en word dit deur 'n 
Teologiese Fakulteit behartig en is dit 
nié 'n Kweekskool waar die doseer- 
werk deur predikante waargeneem 
word nie. Die feit dat deesdae die ge- 
tal studnte wat ingeskryf is vir die 
doktorale studie in die teologie (almal 
diensdoende predikante van ons Kerk) 
die getal studente wat nog besig is 
met die BD-studie oortref, toon dat 
die Fakuliteit daarin slaag om sy stu- 
dente te stimuleer om hulle besig te 
hou met die akademies-wetenskaplike 
studie van die teologie. Dit is en bly 
alleen moontlik omdat on die fonda- 
mente van 'n deeglik-verantwoorde 
voorstudie (die BA) gebou kan word. 

Nou kan ek my voorstel dat juis hier- 
die argument teen my gekeer kan 
word en dat gestel kan word: Die 
Kerk het predikante méér nodig as teo- 
10ë. Die Fakuliteit moet méér aandag 
gee aan die opleiding van predikante, 
die Kerk moet dit moontlik maak vir 
meer mense om predikante te kan 
word. en basta! met al die ,,ge- 
leerde teoloë” wat in die praktyk van 
die gemeente werk ,,niks beter” is as 


die ,,gewone predikant” nie. Immers 
die verkondiging van die Woord is `n 
saak van geloof en nie die voorreg van 
'n beperkte aantal akademiese hoog 
opgeleide verstandsmense nie . . ... 


Daar is natuurlik `n moment van 
waarheid in hierdie argument. Want 
byvoorbeeld die Wêreldraad van Kerke 
se hooggeleerde teoloë was sê geleerd 
dat hulle nooit raakgesien het, totdat 
dit te laat was, dat hulle deur die kom- 
muniste op sleeptou geneem word nie. 
Ek moet toegee dat `n doktorsgraad in 
die teologie nog lank nie ,'n beter pre- 
dikant” van 'n man maak as 'n ,gewo- 
ne BD-graad nie. Soos ek 'n keer in 
'n Hollandse tyskrif gelees het: ,,Be- 
kwaamheid is geen garantie van be: 
trouwbaarheid. Ik ken een man die 
twaalf talen spreekt en in elke taal 
een perfect leugenaar is.” 


Maar, afgesien van wat ek gestel het, 
laat ons nou net weer terugkeer na 
die tale-vereistes vir die toelating tot 
die BD-studie. Hier moet ons daarop 
let dat die vereistes wat gestel word 
verskil van die een Kerk na die an- 
der. Want hier sal die vereistes wat 
gestel word, saamhang met die opvat- 
ting wat die Kerk het oor die taak van 
die predikant. Kyk ons nou na die ver- 
eistes wat 6ns Kerk stel dan is dit dui- 
delik dat in ons Kerk die primêre taak 
van die predikant gesien word as ver- 
kondiger, uitlêer, bedienaar van die 
Woord aan die gemeente. Die hele, 
totale klem in die werkverrigting van 
die predikant in die Kerk ën in die 
wêreld word da&rin gesien dat hy in- 
staat moet wees om die Heilige Skrif 
uit te lê, dat hy wetenskaplik-toege- 
rus moet wees om op 'n verantwoor- 
delike manier die werklike betekenis 
en inhoud van die Heilige Skrif aan 
die gemeente oor te dra. Om dit te 
kan doen, is en bly dit 'n onverbidde- 
like eis dat die predikant instaat moet 
wees om die Ou Testament in He- 
breeus, en die Nuwe Testament in 
Grieks te lees en te verstaan en om 
dit vanuit die oorspronklike tale uit te 
lê. Nou oordeel die Kerk dat om dit 
te kan doen, sy teologiese studente 
minstens Grieks IN en Hebreeus II of 
Grieks II en Hebreeus II as voortstu- 
die nodig het sodat die studente met 
vrug die lesings in die Ou en Nuwe 
Testamentiese Wetenskap kan volg. 
Want vir die BD-graad moet die stu- 
dent instaat wees om die Heilige Skrif 
uit die grondtale uit te lê. 


Hier het ons dus met 'n belangrike 
punt te make. Eers as hierdie argu- 

GODSDIENS 
UITSENDINGS 


Prof. Dr J. I. de Wet lid van 'n Ad- 
vieskomitee in sake Godsdienstige uit- 
sendings werk mee aan 'n poging om 
die aktualiteit van Godsdienstige uit- 
sendings vas te stel. Lesers word ge- 
vra om hierdie vraelys vir hom te 
beantwoord. Sny dit uit en pos aan 
Ds. P. M. Smith Posbus 2368 Pretoria. 

Moenie wag dat `n ander dit sal 
doen nie, doen u dit binne twee weke 
na ontvangs van die blad. 


Vraelys. 
1. Na watter ateljeedienste luister 
u gereeld. 
Vroeëm@êre-oordenking 
Oggendgodsdiens 
Aandoordenking 


Ontwaak my Siel 
Huisgodsdiens 


(Maak `n kruisie teenoor elkeen waar- 
na u gereeld luister) 


2. Luister u na hierdie uitsendings? 
3. Neem u deel aan hierdie gods- 
diensoefeninge m.a.W. sing u 
saam, slaan die Bybel na ens.? 

4. Meen u dat hierdie uitsendings 

hierbo genoem die vorm van 'n 

kerkdiens in-die-kleinemoet aan- 

neem? 

Voel u dat u deel het aan 'n gods- 

diensoefening (m.a.w. dat u nie 

maar net na 'n radioprogram 
luister nie)? 

6. Is u afhanklik van hierdie gods- 
dienstige uitsendings om een van 
die volgende redes: 

i. U is bedlêend 

ii. U is ver van die naaste kerk 

iii. U het behoefte daraan in u 
daaglikse lewe. 


dy) 


Oggend- en Aaandoordenkings: 


1. Sou u verkies dat die 'boodskap' 
uit een kort treffende gedagte 
bestaan liewer as `n beknopte 
'preek”? 

2. Sou u meer sang verkies? 

3. Ts u tevrede met die oordenking 
Soos tans aangebied? 


Oggendgodsdiens: 


1. Meen u dat hierdie diens altyd 
op u, die tuisblyer ingestel is? 

2. Voel u dat dit `n persoolike ge- 
sprek is wat die prediker met u 
voer? 

3. Voel u dat u hier deel vorm van 
'n groter 'gemeente'? 

4. Luister u in afsondering na hier- 
die diens? 


Ontwaak my siel: 


1. Beskou u hierdie ateljeediens as 
'n kerkdiens vir diegene wat nie 
'n erediens kan bywoon nie? 

2. Meen u dat mense moontlik hier- 
na luister en dan nie `n kerk- 
diens bywoon nie 

3. Beskou u dit as `n goeie voorbe- 
reiding vir die gewone erediens? 


Algemeen: 


1. Meen u dat alle predikers ewe 
goed uitsaai? 

2. Vind u dit steurend as `n predi- 
ker in `n ateljeediens `n 'preek- 
toon” aanslaan? 

3. Voel u dat `n prediker se bood- 
skap daaronder ly as hy dit swak 
aanbied? 

4. Voel u soms dat 'n prediker wat 
'n goeie spreker is se boodskap u 
teleurstel? 

5. Sou u verkies dat predikers wat 
volgens u mening goed uitsaai, 
meer uitsaaibeurte kry? 


VOLWASSE 
OF KINDERDOOP 


Om die kinderdoop prys te gee ten 
faveure van die volwassedoop, bete- 
ken dat die doop dan geen versekering 
meer is van wat ons in Christus het 
nie, maar 'n betuiging van wat in 
Ons plaasgevind het 


By hierdie selfversekering lê die 
nadruk dan ook so seer op die mens, 
dat die ,,in Christus geheel en alleen” 
vervaag. 





Hier kom ons weer uit by die vrome 
mens en sy geloofslewe in plaas van 
by Christus en sy genade alleen. Die 
sekerheid van die heil lê dan in die 
subjek, in die geloofslewe van die 
mens wat die heil ontvang, in plaas 
van in Christus wat die heil vir ons 
bewerk in sy dood en opstanding ... 
In die plek van die arme sondaarmens 
kom dan die ryke vroom mens. 


H. G. Groenewoud. 


Dit het die vraag laat ontstaan of 
die Wêreldraad van Kerke ooit laat 
stem het om die grondwette (wat daar 
ook mag wees) van Sowjet Rusland of 
van Kommunistiese Hongarye of rooi 
Sjina te laat beoordeel. Of gee die 
Wêreldraad van Kerke alleen voor 
dat hy die grondwette beoordeel en 
protesteer teen die beleide van regte 
regerings, soos in Griekeland, of 
moontlik Rhodesië of Suid-Afrika? As 
die kerke ooit moët spreek tot die 
nasies, sekerlik moet hulle dit dan 
doen met absolute integriteit en on- 
partydigheid. — Church Herald. 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuieer om- 
dat dit gepomp word deur die 
hart — die wonderbaarlike, ge- 
spierde masjien wat jaar n jaar 
uit onophoudelik werk or lewe 
en gesondheid te bewaar. 


Soms word die hart wel `n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal (n saak 
vir die spesalis!) te wyte nie 
Dikwels dui dit eenvoudig op 
verswakte hartspiere en gevolg- 
like ondervoeding van u liggaam 

. en dit kan u baie afmat en 
uitput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


85c by apteke oral. 














DIÉ STUDIE VAN 
OU TALE 

mente wat ek nou net genoem het, 
verval kan ons begin praat oor die 
verandering van die vereistes vir toe- 
lating tot die BD-studie. Immers dit 
gaan in die Kerk en in die reforma- 
toriese teologie eintlik om niks anders 
as om die sorgvuldige luister na en 
gehoorsaamheid aan die Woord van 
God nie. En vir daardie sorgvuldige 
luister en daardie sorgvuldige gehoor- 
saamheid is dit van enorme belang dat 
ons die Woord reg sal verstaan. Vir 
die reg verstaan is minstens één ver- 
eiste en dit is dat ons die Heilige 
Skrif in sy grondtale kan lees en 
uitlê. 

Uiteraard is dit so dat wetenskap- 
like kennis van en `n sekere mate van 
bedrewenheid in die uitleg en hante- 
ring van die ou tale nie `n waarborg 
is dat die Skrif altyd suiwer uitgelê 
sal word nie. Dêérom moet die teolo- 
giese studente ook ander vakgebiede 
bestudeer wat direk saamhang met 
die uitleg van die Skrif soos byvoor- 
beeld Dogmatiek en dergelike. 


Vir die Kerk wat sy taak en roe- 
ping sien om as getuie van die Vlees- 
geworde Woord in die wêreld te staan, 
is dit egter `n minimum-vereiste dat 
sy predikante wat die gemeente moet 
toerus met kennis en geloof, instaat 
moet wees of instaat geag moet word 
om wetenskaplik en verantwoordelik 
die Heilige Skrif uit te lê uit die grond- 
tale. Dit gaan dus vir die Kerk nie om 
die vraag of die predikant mooi of in- 
teressant of goed preek nie .. . . die 
vraag is: Kan die predikant op ver- 
antwoordelike wyse die Heilige Skrif 
aan die gemeente uitlê? Is hy, in sy 
prediking, inderdaad besig om op `n 
verantwoordelike wyse die Heilige 
Skrif uit te lê en toe te pas? Let net 
`n bietiie op die @éérste vereiste wat 
aan die predikant gestel word in die 
Formulier vir die Bevestiging van Die- 
naars van die Goddelike Woord! 


As ons nou hierdie punt gemaak het, 
moet ons toegee dat daar 'n mate 
van verwarring by die lidmate van die 
Kerk kan bestaan oor die hele aange- 
leentheid van die toelatingsvereistes 
tot die studie en die hele teologiese 
studie. Want dit is so dat daar ander 
Kerke in ons land is wat die taak van 
die predikant in die kerk en in die 
wêreld totaal-anders sien en daarom 
ook ander studie-vereistes stel. As die 
predikant beskou word as 'n soort 
kerklike maatskaplike werker dan is 
dit vanselfsprekend dat in daardie 


kerk die hele ,,teologiese studie” op 
die sosiologie toegespits sal wees; of 
as die predikant gesien word as `n 
soort ,,sieleherder” dan sal die studie 
van sielkunde hoog aangeslaan word; 
of as die predikant waardeer word as 
`n man wat maatskaplike verhoudings 
moet verliberaliseer en versosialiseer 
dan sal hy seker die geskrifte van 
Marx en Lenin sorgvuldiger moet be- 
kyk as die geskrifte van die Nuwe 
Testament en as die predikant `n be- 
paalde effek moet bereik dan sal hy 
seker `n opleiding in die toneelkuns 
nie kan ontbeer nie. 


Maar by ons is dit op die oomblik 
nog sê dat ons die Bybels-reformato- 
riese taakomskrywing van die predi- 
kant baie hoog aanslaan. Hy is niks 
meer en niks minder as bedienaar van 
die Goddelike Woord ..... en omdat 
hy God se Woord moet bedien, daar- 
om moet hy in staat wees om die Hei- 
lige Skrif sorgvuldig, noukeurig en 
oplettend uit te lê en toe te pas . . .. 
en daarvoor moet hy Grieks en He- 
breeus en Latyn ken. Die predikant is 
nie, soos die moderne teologie so graag 
wil, `n soort van `n wilde profeet wat 
maar moet ,,getuig” van sosiale mis- 
stande volgens die resep van die re- 
wolusionêre sosialisme nie of wat met 
`n paar liefling-teksies wat sorgvuldig 
uit verband geruk is optogte en be- 
togings hou of wat, by gebrek aan in- 
sig, `n vlak en oppervlakkige moralis- 
me uitdra wat géén verband met die 
Evangelie het nie. 


Laat ons daarop let dat van die be- 
gin van die Kerkhervorming af sowel 
Luther as Zwingli as Calvyn die eis 
gestel het dat alle voornemende predi- 
kante `n behoorlike opleiding moes ge- 
had het. In die Akademie wat Calvyn 
te Geneve gestig het vir die opleiding 
van predikante was die hele studie ge- 
wy aan Grieks, Hebreeus, Latyn en 
daarnaas aan die uitleg van die Heili- 
ge Skrif, die etiek en die filosofie. 
En daardie selfde patroon vind ons 
oral, in die reformatoriese tyd, by al 
die opleidingssentra wat gestig is vir 
die Kerk van die hervorming. 


Laat ons egter, in alle billikheid, 
ook wys op die uitsonderingsgeval 
waarvoor die Nederlandse Kerk voor- 
siening gemaak het. Die Kerkorde van 
Dordrecht van 1619 het in artikel 8 
bepaal: ,,Men zal geen schoolmeesters, 
handwerkslieden of anderen, die niet 
gestudeerd hebben, tot het predikambt 
toelaten, tenzii dat men verzekerd zij 
van hunne singuliere gaven, godzalig- 
heid, ootmoedigheid, zedigheid, goed 
verstand en discretie, mitsgaders ga- 
ven van welsprekendheid.” Hier uit 
kry mens die indruk dat dit hier gaan 


om mense wat hoegenaamd géén aka- 
demiese vorming gehad het nie. Maar 
in die latynse teks van die Kerkorde 
staan daar: diegene wat nie op die 
skole (— universiteite) in die tale, 
vrye kunste en die teologie gestudeer 
het nie. Ook vir hierdie mense is daar 
`n opening na die amp van predikant 
en dit is `n opening wat die Nederland- 
se Kerk vanaf sy eerste organisato- 
riese begin steeds gehandhaaf het. Met 
ander woorde daar is erken dat die 
moontlikheid bestaan dat die univer- 
sitére studie nie die enigste ,,pad na 
die kansel' is nie. Die voorwaardes 
is egter dat diéëgene wat nie teologie- 
se opleiding gehad het nie, oor singu- 
liere gaven moet beskik. Indien daar 
sulke mense is, moet hulle hulle by 
die Klassikale Vergadering aanmeld 
wat hulle sal ondersoek en indien die 
ondersoek gunstig is, sal die kandida- 
te `n tydlank `n soort praktiese oplei- 
ding ondergaan wat hoofsaaklik sou 
bestaan uit die opstel en voordra van 
preke (wéér die nadruk op die uitleg 
van die Skrif!) waarna hy tot die amp 
toegelaat kan word. Hierdie periode 
van ,,opleiding” was om vas te stel of 
die kandidaat inderdaad, sonder voor- 
afgaande wetenskaplike opleiding, ge- 
skik is vir die amp van bedienaar van 
die Woord. Die gawes waaroor hy 
moet beskik word dan sorgvuldig om- 
skrywe. 


Hoewel hierdie uitsonderingsgeval 
nie direk by ons argumet betrokke is 
nie .. . . want dit gaan hiér nie om 
die toelatingsvereistes tot die teolo- 
giese studie nie . . . .. blyk hierdie 
egter dat die vadere nie onverbiddelik 
was in die eise wat hulle gestel het 
vir aankomende predikante nie. 


Hierdie Dordtse reëling wat nooit 
formeel ten opsigte van ons Kerk ge- 
geld het nie, het in ons Kerk se kerk- 
ordelike reëlings nooit formeel weer- 
klank gevind nie. Maar selfs indien 
ons dit sou invoer, lyk dit vir my on- 
waarskynlik dat langs hierdie weg baie 
mense tot die amp toegelaat sal kan 
word juis omdat die vereistes van die 
die .,singuliere gaven” so hoog is. 


Miskien moet ons op hierdie sta- 
dium ook daarvan melding maak dat 
'n tydjie gelede die Kommissie van 
die Algemene Kerkvergadering inder- 
daad besig was met die gedagte om 
verlaagde toelatingsvereistes (as mens 
dit so mag noem) te stel vir toela- 
ting tot die teologiese studie. Dit sou 
dan beteken dat die Fakulteit naas 
die BD-graad ook 'n Diploma in die 

Teologie sou uitreik wat beide toe- 
gang tot die kerklike proponentseksa- 
men sou verleen. Interessantheidshal- 
we kan net vermeld word dat in 
Pretoria die toelatingsvereistes vir die 
studie vir die Diploma in die Teolo- 
gie by die N. G. Kerk wat die tale be- 
tref, Grieks II, Hebreeus II en géén 
Latyn nie, is. In ieder geval, so ver 
ek kon vasstel, het die Kommissie van 
die Algemene Kerkvergadering uitein- 
delik besluit om af te sien van die in- 
stelling van `n Diploma-kursus. 


Maar selfs al sou `n Diploma-kursus 
ingestel word dan is dit nog die vraag 
of die vereistes Grieks N en Hebreeus 
II nie nog te hoog is vir diégene wat 
besware teen die talestudie maak. La- 
tyn is eintlik `n te verwaarlose fak- 
tor want enige normale mens wat in- 
staat is om Grieks 1 en Hebreeus I te 
slaag kan 66k Latyn |I slaag. En dan 
sou mens verder kan gaan en stel dat 
indien Grieks 1 en Hebreeus I geslaag 
kan word, dan moet dit moontlik 
wees om ook die opvolgende kursus- 
se in dié tale te slaag. 


Laat my toe om saam te vat. Ek 
dink nie dat die Kerk en dit bete- 
ken méér as die Algemene Kerkver- 
gadering, so onverbiddelik sal wees 
dat `n her-strukturering van die teolo- 
giese studie en dus ook van die voor- 
studie as onmoontlik geag moet word 
nie. Daarom sou ek wil voorstel dat 
ons in Die Hervormer oor hierdie 
aangeleentheid gedagtes moet wissel. 
Maar dan sal ons verder moet gaan 
as om net te stel: Weg met die ou 
tale! Want, soos ek probeer aantoon 
het, gaan dit juis dar om `n Spesi- 
fieke beginsel. Die vraag is dus: Moet 
die Kerk hierdie beginsel laat vaar in 
die hoop dat daar méér mense sal 
wees wat op die kansels van die Kerk 
kan staan, of moet die Kerk hou byv 
sy standpunt dat dit gaan om `n oD- 
leiding van toekomstige bedienaars van 
die Woord? 


Daar is met die Algemene Kerkver- 
gadering wat a.s. jaar gehou sal word 
die geleentheid om hieroor besluite 
te neem. Laat ons die saak nou dis- 
kusseer en van alle ante bexyk sodat 
die Algemene Kerkvergadering dan 
genoegsame standpunte en inligting 
het op grond waarvan hy 'n verant- 
woorde beslissing kan neem. 


GENERAAL SMUTS EN 
TWEE POTCHEFSTROMERS 


Generaal Smuts hoef ek aan die 
leser nie voor te stel nie. Hy is be- 
kend as staatsman en geleerde, as een 
van die stigters van die ou Volkere- 
bond en as raadgewer van die Britse 
oorlogsieiers tydens die groot wêreld- 
oorlog. 


Maar as Boeregeneraal is hy minder 
bekend. As sodanig volg hier `n paar 
episodes. 


Die Potchefstromers was Philip 
Malherbe en Frans Schutte. 
Eersgenoemde is gebore en het 


grootgeword op 'n plaas op Tafelberg, 
in die Kaapse skiereiland, reg bo 
Simonstad @rens. As jong man het 
hy met sy ouer broer Jan na Trans- 
vaal toe verhuis en hulle op Potchef- 
Stroom gevestig. 


Hierdie waardige twee manne het 
gou na vore gekom in die gemeen- 
skap. Die oudste was vir baie jare `n 
gesiene ouderling van die Transvaalse 
moedergemeente, die Ned. Hervormde 
Gemeente van Potchefstroom en was 
ook vir `n tyd die waarnemer van die 
(inansies van die Hervormde Kerk. 
Hy, sowel as sy jongere broer, was 
albei getroud met dogters van Gene- 
raal Kock, na wie Kockstraat, in Pot- 
chefstroom, asook Generaal Kock- 
skool, vernoem is. Hierdie laaste eer 
het hom later te beurt geval omdat 
hy die eerste voorsitter van die eerste 
skoolraad van die oudste skooltjie op 
Potchefstroom was. Met die tweede 
Vryheidsoorlog het hy by Elands- 
laagte, in Noord-Natal, gesneuwel. 


Ook die jonger broer het lank as 
kerkraadslid van genoemde gemeente 
gedien, tydens die eerste diensjare van 
die skrywer hiervan as ouderling, so- 
wel as kassier. 


Laasgenoemde Potchefstromer, van 
Wie ons saam met Generaal Smuts en 
oom Flip (Philip) Malherbe, iets wil 
vertel, was oom Frans Schutte van 
Buffelsdoring, `n myl of twintig 
noordoos van Potchefstroom in die 
Gatsrande. 


Volgens oom Frans het sy plaas die 
naam gekry met die terugkoms van 
Generaal Andries Hendrik Potgieter se 
wenkommando na die agtdaagse slag 
teen Mizilikazi in Marico se wêreld. 

Die burgers sou dan die plaas 
Stompoorfontein, oos van Frederik- 
stad, so genoem het as herinnering 
aan die buit van die beeste met die 
ekspedisie, omdat dit onder die 
mense van Mizilikazi gebruiklik was 
om hulle beeste se ore stomp te sny. 


Hierdie plaas was later die eiendom 
van die Potchefstroomse Voortrekker- 
ouderling en Volksraadslid, F. G. A. 
Wolmarans. 


Op Deelkraal, oos hiervan, sou die 
buit dan onder die burgers verdeel 
gewees het, terwyl Buffelsdoring, nog 
verder oos, sy naam sou gekry het 
omdat `n buffel daar `n burger dood 
gestoot het. 


Oom Frans was die seun van die 
Voortrekker Paul Schutte, een tyd 
Volksraadslid van Potchefstroom. Oom 
Frans was getroud met Sannie du 
Flessis, kleindogter van President 
Kruger. Hy was vir baie jare ouder- 
ling van die Hervormde gemeente Los- 
berg en vir enkele jare ook lid van 
die Kommissie van die Algemene 
Kerkvergadering van die Ned. Her- 
vormde Kerk. 


Op ander terreine van die volks- 
lewe het hy gedien, bv. as lid van die 
Landraad en ook van die Potchef- 
stroomse skoolraad. 


'n Tydlank was hulle twee op kom- 
mando, saam met Generaal Smuts, 
tydens ons tweede Vryheidsoorlog. Dit 
was gedurende die guerilla tydperk 
van die oorlog. Die vyandelike leërs 
was nou orals in die land en die oor- 
logvoering het grotendeels bestaan uit 
verrassingsaanvalle deur klein groe- 
pies burgers op die vyand. Hierdie 
kommando'tjies het elkeen vir 'n groot 
mate selfstandig opgetree. Hulle het 
treine opgeblaas en konvooie aangeval 
om wapens en ammunisie en lewens- 
voorrade te verkry. Waar moes hulle 
dit anders kry? Met hulle talle ver- 


rassingsaanvalle het hulle die vyande- 


like opmars meermale gestuit of ver- 
traag en soms groot verliese toege- 
dien. 


Gedurende die tvd in die oorlog 
was Generaal Smuts en minder as 'n 
dosyn burgers naby Potchefstroom. `n 
Groot Engelse kommando het gelê 
tussen Klerksdorp en Potchefstroom. 

'PASTORALE RUBRIEK 


Wanneer ons die taak van die Kate- 
geet wil bespreek in die kompleks 
Erediens-Sondagskool spreek dit van- 
self dat ons aan albei hierdie twee 
verkondigingsgestaltes van die kerk 
aandag sal moet gee, want eers wan- 
neer ons weet waarom dit gaan in 
die Erediens, en meer nog eintlik in 
die Sondagskool sal ons kan begryp 
wat die taak is van diegene wat daar- 
mee gemoeid is. 

DIE EREDIENS. 


Elke jong mens wat verbonde is 
aan die Sondagskool sal en behoort 
goed vertroud te wees met die ere- 
diens van die gemeente, sodat ek seker 
weinig nuuts oor die hele aspek te sê 
het. 


Ons praat van die erediens as een 
van die verkondigingsgestaltes van die 
kerk. Dit is so dat dit aan die kerk 
opgedra is om verkondiger van God op 
aarde te wees en nou bestaan daar 
verskillende gestaltes, of ons kan ook 
praat van norme of media waarlangs 
die kerk hierdie taak ten uitvoer bring. 
Dergelike gestaltes is bv. kategese, 
sielsorg ens. 


Verkondiging beteken eintlik: Pro- 
klameer, d.i. met beslistheid en seker- 
heid die bepaalde stellings maak. In 
die kerk hou hierdie verkondiging ver- 
band met die groot dade van God. 


Die erediens is die eintlike hoogte- 
punt in die gemeenskaplike lewe. Hier 
versamel die gelowiges van God op ge- 
sette tye om opnuut weer te vra na 
die Woord van God en te deel in die 
Sakramente. Hierdie samekoms van die 
gemeente geskied in antwoord op die 
spreke van God, dit is dus ook `n daad 
van gehoorsaamheid van die gelowige. 

Achelis sê van die erediens dat dit 
die samekoms is van die gemeente van 
Christus waar hulle in geloof in gebed 
rondom Woord en Sakrament as een 
geheel voor die aangesig van God ge- 
stel word. Hierdie stelling nl. dat die 
gelowiges van God dan verkeer voor 
die aangesig van God, berus op 'n 
uitspraak soos die van Joh. 4:23: 
“Maar daar kom `n uur, en dit is nou, 
wanneer die ware aanbidders die Va- 
der in gees en waarheid sal aanbid; 
want die Vader soek ook sulke mense 
wat hom aanbid.” In die erediens 
ontmoet God sy volk en hierdie ge- 
meente beoefen gemeenskap in Jesus 
Christus met God die Vader en in Hom 
deel hulle ook in die gemeenskap van 
die heiliges (K. Dijk). 


DIÉ KATEGEET EN SY TAAK 
IN DIE KERK 


Hierdie samekoms van die gemeente 
is nie `n willekeurige menslike hande- 
ling nie, maar dit geskied juis as die 
antwoord van die gelowige op die 
spreke van God. God het die inisiatief 
geneem om ons duidelik te toon hoe- 
dat Hy genader moet word. In die Ou 
Testament kry ons talle voorskrifte 
hoedat die kultiese handelinge moet 
plaasvind. Om willekeurig `n keuse te 
maak uit die voorskrifte kan ons let 
op Ex. 29:38-46 waar ons aanduiding 
kry oor die daaglikse brandoffer. Nou- 
keurig word alles voorgeskryf hoe dit 
moet gebeur. In die Nuwe Testament 
kry ons in ieder geval pertinent op- 
drag om die onderlinge byeenkoms 
nie te versuim nie. (Heb. 10:25.) 





DR. D. J. BOOYSEN 





In die erediens neem die prediking 
die sentrale posisie in. Miskien sal ons 
dit beter begryp as ons ook net let 
op enkele begrippe wat gebruik word 
in hierdie verband. Die oudste naam 
is homilitiek. Oorspronklik het die 
woord betekenis gehad van opeenho- 
ping, saambring, verenig, gesellig ver- 
keer en dit ontwikkel tot `n gods- 
dienstige rede. 


'n Woord wat ook dikwels gebruik 
word is die woord verkondig. Same- 
vattend kan ons dit stel dat die woord 
beteken — soos ons reeds gesê het — 
om te proklameer. Interessantheids- 
halwe kan ek miskien daarop wys 
dat daar beweer word dat die predi- 
king hom nie soseer rig op die ver- 
staan van die Woord deur die hoorder 
nie, maar dat dit in werklikheid gaan 
om die geloof van die hoorder. 

As bewysvoering word na 1 Kor. 2:4 
verwys waar ons o.a. lees: ,,My rede 
en prediking was nie in oorredende 
woorde van menslike wysheid nie, 
maar in die betoning van gees en 
krag sodat julle geloof nie in wys- 
heid van mense sou bestaan nie, maar 
in die krag van God.” (Kittel) Hier- 
die verkondiging of prediking wil dan 
die geloof ten gevolg hê d.w.s. die ge- 
loof ontstaan deur die hoor van die 
gepredikte woord. Ons moet hier by- 
voeg dat die prediking deur die mens 
dan eintlik die Heilige Gees ten diens 
moet wees sodat die Gees die geloof 
in ons wek. 


'n Ander belangrike aspek is dit: 
In 1 Kor. 15:14 lees ons: En as Chris- 


tus nie opgewek is nie, dan is ons 
prediking vergeefs en vergeefs ook 
julle geloof. Die vers sê dan in kort 
vir ons dat die geloof uit die predi- 
king voortkom en dat die geloof en 
die verkondiging dieselfde inhoud het. 


In hierdie hele raamwerk tree die 
mens op en rig hy hom ook tot die 
mens. Sonder die prediker is daar 
geen prediking nie. God maak ge- 
bruik van mense! Gott sendet nicht 
Bicher sondern Boten zu den Men- 
schen. Dit sê ook onmiddellik vir ons 
dat die prediking paasvind deur die 
spreke van die mens. (Kommunikasie.) 


Ons kan ook nou nog lank praat 
oor die inhoud van die prediking maar 
dit hoef nie. Miskien moet ons kort- 
liks so saamvat dat die hele Raad van 
God verkondig sal word. Inhoud van 
die prediking is Jesus Christus die Ge- 
kruisigde, d.w.s. dit gaan om die in- 
houd, boodskap van die O.T. en N.T. 

Samevattend kan dit gestel word 
dat dit in die erediens gaan om: 


i. God met ons. Inmaneul, Jes. 7:14, 
Mt. 1:23, d.w.s. die ontmoeting van 
Christus met sy gemeente. 


ii. God vir ons. Hiermee wil eintlik 
tot uitdrukking gebring word wat al- 
les in die Vleesgeworde Woord op aar- 
de gedoen is. 


iii. God in ons — die opgestane Chris- 
tus het Sy Heilige Gees geskenk om 
sy kerk daartoe in staat te stel om Sy 
getuie te wees. 


Die gemeente reageer ook en dit 
kan ons saamvat as die antwoord van 
die gemeente op wat gehoor is. Dit 
gaan m.a.w. om die aanbidding van 
God waarin die Verheerliking van die 
Grote Naam van God plaasvind en be- 
ly word. Voorts gaan dit om die dank- 
segging vir die heil wat aan die mens 
toegesê is. Hierdie antwoord van die 
gemeente sal verder gestalte aanneem 
in die offerdiens van die gemeente. 


Om die geheue weer te veriris vat 
ons dan die voorgaande so saam: 


i. Erediens is hoogtepunt van die ge- 
meentelike lewe. 


ii. Dit is die samekoms rondom die 
Woord en Sakrament. 


iii. Dit word gedoen uit gehoorsaam- 
heid van die opdrag van God. 


Blaai om 


Die Hervormer, Augustus 1969, Bladsy 11 


Die Kategeet en sy 
taak in die Kerk 


Vervolg van vorige bls. 


iv. Die. prediking is sentraal in die 
erediens. 


v. Prediking is proklamasie. 


vi. Prediking beoog die opwekking en 
versterking van die geloof. 


vii. Inhoud is die openbaring van God 
in Jesus Christus soos dit in die H.S. 
sy beslag gevind het. 


Heel terloops kan ons net hier nou 
'n opmerking maak en dit is dat die 
kategeet aktiewe kerkganger moet 
wees sodat die gehoorsaamheid van die 
gelowiges verwesenlik kan word. Die 
kategeet sal moet onthou dat dit gaan 
om die geloof — ook sy geloof, wat 
gebou moet word onder die gehoor 
van die gepredikte woord. (Ek het in 
my tyd as predikant ook al gesien 
hoedat Sondagskoolonderwysers weg- 
sluip van die kerk af pas na Sondag- 
skool net voor die aanvang van die 
erediens!) 


DIE SONDAGSKOOL. 


U almal hou Sondagskool en behoort 
dus te weet waarom dit gaan maar 
ons bepaal tog u aandag by die vol- 
gende paar sake: Die bedoeling van 
die Sondagskool — eintlik moet ons 
praat van die kategese van die kerk— 
is deur verskillende mense verskillend 
gedefiniëer. Ons kan dit stel dat die 
kategese die spesifiek — besonderse 
kerklike aksie is van verkondiging en 
wel met `'n bepaalde gerigtheid. Byl- 
sma definiëer die kategese as die on- 
derrig van die christelike gemeente 
aan die lede van die gemeente en 
spesiaal dan aan die jong lidmate om 
hulle toe te rus tot `n verantwoorde- 
like lewe in die wêreld as mondige le- 
de van die christelike kerk. Samevat- 
tend dus beoog die kategese: 


i. Die bybring van kennis. 


ii. Vorming tot bewuste meelewende 
lede in die gemeente van Christus. 


iii. Opvoeding tot verantwoordelike 
lidmate. 


iv. Voortgang van die kennis, d.w.s. 
langs hierdie weg word die kerk voort- 
gedra van geslag tot geslag — 

Kortom dit gaan weereens om die 
geloof, en die onderrig in hiedie ge- 
loof. 


KENNIS. 


Die elemente van kennis kan in die 
christelike geloof net nie gemis word 
nie. Dit is hierdie kennis wat reeds 


van jongs af, van moedersknie af byge- 
bring word sodat die kind wat die 
kennis opdoen `n bepaalde gesindheid 
aankweek en ook geloof kan opdoen. 


Dit is nie iets nuuts vir u dat die 
geloof dan ook vir ons omskrywe is 
as .,'n sekere kennis van God en sy 
beloftes, wat vir ons in die Evangelie 
geopenbaar is, en `n hartlike vertroue, 
dat my al my sondes om Christus ont- 
wil vergewe is” (Kort Begrip Vr. 19) 
wanneer ons na die Heidelbergse Kate- 
gismes gaan dan is dit opmerklik dat 
daar etlike kere juis melding gemaak 
word dat ons God moet ken. Onmidde- 
lik moet ek hier dit baie duidelik stel 
dat wanneer ons praat van kennis van 
God bedoel ons daarmee dat ons God 
alleen kan ken in soverre as wat Hy 
Hom aan ons geopenbaar het en die 
Freilige Skrif is die neerslag van hier- 
die openbaring. Ons kan daarom uit- 
sluitlik die Heilige Skrif as bron ge- 
bruik. In die Sondagskool moet ons 
duidelik besef dat dit die kennis is van 
die inhoud van die Bybel wat ons dan 
moet tuisbring by die kinders. Natuur- 
lik is dit so dat die Belydenisskrifte 
van die kerk die interpretasie is wat 
die kerk gegee het aai die leerstukke 
van die Bybel en so sal ook dit dan 
leerstof moet wees. 


In Vr. 6, Sondag IT — H.K. leer ons 
God het die mens goed geskape . ... 
sodat hy God Sy Skepper reg sou ken, 
Hom van harte sou kan liefhê, en met 
Hom in die ewige saligheid kan lewe 
om Hom te loof en te prys.” 


In Sondag 4, Vr. 94 word gestel dat 
die eerste gebod ons leer om die enige 
ware God reg te leer ken, Hom moet 
liefhê, vrees, eer ens. 


In Sondag 47, Vr. 122 gaan dit om 
die eerste bede : Laat u Naam geheilig 
word — Dit beteken volgens die H.K. 
dat ons ten eerste God reg sal ken 
God sal eer en prys. 


Uit hierdie paar aanhalings uit die 
H.K. is dit duidelik dat dit telkens gaan 
om die regte kennis van God. Nou 
gaan dit om die kennis nie ter wille 


van die kennis nie, maar dat die regte 
kennis van God meebring dat die mens 
kennis van God meebring dat die 
mens, wanneer hy oor die regte kennis 
beskik, God sal liefhê, eer dien. Im- 
plisiet beteken dit dus dat dit gaan 
om ons geloof in die God, wat enig 
en waaragtig is. 


Kom ons stel dit so: Die geloof sal 
altyd die regte kennis insluit. 


(word vervolg) 


Die Hervormer, Augustus 1969, Bladsy 12 


Genl. Smuts en twee 
Potchefstromers 


Vervolg van bls: 10 

Generaal Smuts en sy manne het 
noord van laasgenoemde dorp die 
Mooirivier oorgesteek naby die teens- 
woordige Klington sylyn om die nag 
in die randiies oos van die spoorlyn 
deur te bring. 


Oom Flip vertel dat oom Frans 
Schutte vir die Generaal gesê het: 
Generaal. ons moenie hier slaan nie. 
Die Kakies sal ons hier vang,” waarop 
Generaal Smuts plaend, tergend, ge- 
antwoord het: ,Ag nie, Fransie, jy is 
verniet bang,” en dat oom Frans ver- 
ontwaardig oor die antwoord was en 
boos geantwoord het: ,Nou goed dan, 
ons sal vannag sien”. 


Volgens oom Flip het die Generaal 
`n bladsak vol belangrike staatspapiere 
by hom gehad. Dit het hy onder `n 
struik bv die slaapplek weggesteek.” 
Hulle perde is afgesaal en gekniehal- 
en hulle het begin regmaak om te 
gaan slaap. Oom Flip vertel dat hy vir 
hom `'n lêplekkie uitgesoek het, vir 
sy heupe en sy skouer `n hol plekkie 
gemaak het in die grond, sy een kom- 
bers daaroor gesprei het en onder die 
ander een ingekruip het. Hy het nog 
skaars gelê toe Generaal Smuts na- 
derkom en sê: ,.Ou Flippie, lê bietjie 
soontoe dat ek by iou kan inkruip,” 
en ,ternouernood het sy hoof grond 
gevat of die Generaal was vas aan die 
slaap,” so het oom Flip verder bedui. 


Oom Frans het onrustig gebly. Dit 
was nie verniet nie. Naturelle het 
hulle slaapplek aan die Engelse 
spioene verraai en middernag toe 
word hulle deur oom Frans wakker 
gemaak met die woorde: ,.Hier kom 
die Kakies. Ek hoor hulle perdepote. 
Ons moet vlug.” 


Haastig en half deur die vaak nog 
spring hulle op. Elkeen gryp sy goed- 
jies en soek sy perd in die maanlig. 
Generaal Smuts het nog tyd om die 
bladsak met staatsdokumente te gryp 
asook sy skoene, maar hy kan sy 
perd nie gevang kry nie. As hy regs 
om kom, dan draai sy perd links en 
as hv links om kom dan draai die perd 
regs. Intussen fluit die koeëls en slaan 
die stoffies links en regs uit. 


,Generaal,” so skreeu oom Flip, 
,laat staan die perd maar, hou aan 
my saalklappe vas en laat ons oor die 
randjie vlug. Die Kakies is op ons”. 


So gesê, so gedaan. Met die een 
hand aan die saelklap vas en in die 
ander die skoene en bladsak, draf die 
Generaal langs oom Flip se perd die 


Vervolg op bls. 14 











Die Rooms-Katolieke 
kerk praat Afrikaans 


Die Roomse kerk bied `n skriftelike 
kursus aan oor sy leer. Hierdie kur- 
Sus, in Afrikaans, is ook gratis ver- 
krygbaar. Rome besef lankal dat hy 
Afrikaans moet praat om sy vreemde 
leer, vreemd nie alleen aan ons volk 
met sy Protestantse agtergrond nie, 
maar vreemd veral aan die Bybel, te 
laat inslaan. Deel 7 van hierdie kur- 
sus handel oor die Roomse nagmaal 
of soos dit genoem word ,,die mis” 
of ook ,sakrament van die altaar”. 


In hierdie Afrikaanse kursus wil 
Rome dit in netiiese Afrikaans dui- 
delik stel waaroor dit gaan in hierdie 
allerbelangrikste sakrament van die 
sewe sakramente. Wanneer die apos- 
tels en hulle opvolgers, die biskoppe 
en priesters, die nagmaal herdenk by 
die neem van die brood en wyn, en 
wanneer hulle dan daaroor die wWoor- 
de uitspreek ,,dit is my liggaam” en 
,dit is my bloed”, dan is daar met- 
€ens 'n goddelike krag wat iets won- 
derlik bewerkstellig daar op die tatel 
(altaar) voor hulle oë. Wat gebeur 
daar eintlik? Die wonderlike ding wat 
daar gebeur word in die Roomse kerk- 
leer aangedui met `n swaar woord 
,transsubstansiasie”. Wat beteken 
hierdie swaar woord? Dit beteken 
eintlik dat Jesus Christus nou werk- 
lik en waarlik, met Sy siel en met 
Sy liggaam, soos Hy verheerlik in die 
hemel is, as't ware werklik neerdaal 
in die gedaante van brood en wyn, 
sodat die priesters en die hele ge- 
meente inderdaad kan sê: Hier is die 
Heer letterlik teenwoordig; hier is Hy 
so konkreet op die tafel dat ek aan 
Hom kan vat. Ek vat aan Hom, ek 
raak Hom aan. Maar nou is dit slegs 
die priester wat aan Hom mag raak 
en nie die gewone lidmaat (leek) nie. 
Die gewone lidmaat proe Jesus slegs 
Oop sy tong wanneer die priester self 
die stukkie brood on die tong van die 
lidmaat plaas. Die lidmaat (leek) kan 
dus nie soos by ons die geval is, sy 
hand uitsteek en `n stukkie brood 
neem nie. Nee, hy moet onthou dat 
dit Jesus is wat aangeraak word en 
daar mag nie een enkele krummeltjie 
mors nie. Die brood is die teken van 
sy liggaam en die wyn is die teken 
van sy bloed, maar dit is `n teken 
wat duisendmaal meer realisties of 
werklik is as aan die Protestantse 
Nagmaalstafel, aangesien hierdie ge- 
konsekreerde brood werklik VERAN- 
DER het, wat substansie betref: dit 
IS nou Sy liggaam en dit IS nou Sy 
bloed! Die gedaante of die eienskappe 
van brood en wyn soos kleur, vorm, 


DIÉ SAKRAMENT VAN DIE 
ALTAAR (Mis of Nagmaal) 


uitgebreidheid ens. bly wel daar, 
maar die wese (substansie) van die 
brood en wyn gaan oor (trans) in 
Sy ware egte vlees en Sy bloed. Die 
Roomse kerk gebruik die beeld van 
siel en liggaam om in hierdie Afri- 
kaanse les te verduidelik hoe sake 
in mekaar skakel. Die elemente van 
brood en wyn en die teenwoordigheid 
van Jesus daarin, is 'n samesyn van 
iets, soos wat die siel in die liggaam 
teenwoordig is. (Die skrywer van die 
les erken egter dat hierdie beeld veel 
te kort skiet en deel in verleentheid 
sy lesers mee: ,,Christus vra geen in- 
sig nie, maar geloof, `n nederige en 
vertroulike geloof soos Hy van die 
apostels gevra het”) 





DR. P. J. THEO KOEKEMOER 





Die volgende wonderlike gebeurte- 
nis wat daar op die tafel (altaar) 
voor die oë van die Roomse gemeen- 
te voltrek sou word, is dat terwyl 
Jesus onder die gedaantes van brood 
en wyn teenwoordig na vore kom, 
offer Hy Homself weer `n keer aan 
Sy Vader, maar hierdie keer nie weer 
op bloedige wyse soos aan die kruis 
nie, maar op onbloedige wyse. In `n 
sekere sin offer ook al die teenwoor- 
dige lidmate wat in hulle gedagtes 
hulleself met die Offer verenig. Chris- 
tus word dus weer en weer geoffer 
by elke Roomse nagmaal en die lid- 
maar bring ook weer en weer `n offer. 
Die hele plegtigheid van die nagmaal 
staan in die teken van die offer. Die 
ou offerlam word deur die nuwe, 
Jesus Christus Self, vervang. 


Dit alles word in die geloofsbely- 
denis van Pous Pius IV, Art. V soos 
volg bely: ,Ek bely dat in die mees 
heilige offer van die mis is daar werk- 
lik, waaragtig en wesenlik die lig- 
gaam en bloed, tesame met die siel 
en heiligheid van onse Here Jesus 
Christus, en dat daar `n verandering 
van die hele substansie van die brood 
in die liggaam, en van die wyn in die 
bloed gemaak word, welke verande- 
ring die Roomskatolieke kerk trans- 
substansiasie noem”. 


Hier moet ons ook daaron wys dat 
tot dusver die Roomse lidmaat, be- 
halwe in uitsonderlike eienaardige ge- 
valle, ook nie albei die tekens van 
brood en wyn uit die hand van die 
priester ontvang het nie, maar slegs 
een van die tekens, naamlik die 


stukkie brood wat die vriester self 
op sy en haar tong plaas. Hieroor 
leer die konsilie (Roomse Sinode) van 
Trente: ,As enigiemand sou sê dat 
die kerk van Rome nie deur regver- 
dige oorsake en redes beweeg is, om 
te beveel dat leke en geestelikes wat 
nie die diens lei nie, slegs sal deel- 
neem deur die element van brood, of 
sou sê dat die kerk hierin fouteer 
het, laat hom vervloek wees. (Sessie 
I, Kan. 2). Ook verklaar dieselfde 
Konsilie in sessie 21 hoofstuk IT: 
,Waar leke en geestelikes nie die 
diens lei nie, is hulle nie deur enige 
heilige verordening verplig om die 
sakrament van die mis onder beide 
tekens te ontvang nie; ook kan dit 
nie betwyfel word nie, sonder nadeel 
van die geloof, dat gemeenskap deur 
alleen een van beide elemente ge- 
noegsaam is vir hulle saligheid”. 
Hierdie allerwaardigste sakrament 
van die Altaar oortref al ses die an- 
der Roomse sakramente in heiligheid 
en verhewenheid. Dit is volgens die 
Sinode van 'Trente sê, dat die orige 
sakramente hulle heiligende krag 
eers dan verkry wanneer hulle ont- 
vang word. In hierdie sakrament lê 
die heiligende krag reeds opgesluit 
voordat dit ontvang is. (Sessie 23 
Kan. 3). In die ,,Katechismus voor 
het Aatsbisdom Utrecht”, bladsy 89 
(n Roomse Kategismus) word dan 
ook duidelik geleer (soos in alle an- 
der Roomse leerboeke) dat Jesus 
Christus wat nou, na die woorde van 
die konsekrasie, daar op die altaar 
teenwoordig is, daêr vereer moet 
word deur; ,I. Met diepe eerbied te 
aanbidden”; voor ziine liefde en zijn 
heilige lijden te danken, 3, vol ver- 
trouwen om zZiin genade te bidden”. 
Die Roomskatoliek is verplig om 
minstens een maal per jaar, met Paas- 
tyd, die heilige mis te ontvang, ook 
dan wanneer hy ernstig siek is en 
gevaar loop om te sterwe. Sodra `n 
Roomse lidmaat ernstig siek is moet 
hy nagmaal kry, tu's of in die hospi- 
taal. Hierdie onderstreping doen skry- 
wer nie verniet nie. Al wat ek weet 
is dat hierdie suurdeeg ook sy werk 
gedoen het en nog steeds doen. Die 
Woord en die gebed in die sieke- 
kamer is nie genoeg nie. Sodra die 
bedien ng van die heilige sakrament 
van die nagmaal (en van die doop) 
bedien word sonder die Woord (en 
die Woord sluit die verkondigde 
Woord in), dan is daardie gebeure `n 


Blaai om 

Sakrament van die 


Altaar 


Vervolg van vorige bls. 


netjiese Roomse gebeure, ook al is 
dit hoe goed bedoel; die doel heilig 
nie die middel nie. Indien die argu- 
ment van die ,,begeerte” van broeder 
of suster so en so, wat krank is, as 
die maatstaf moet dien van die be- 
diening van hierdie heilige dinge, dan 
hou ek my hart vas met albei hande, 
want wat gedoen behoort te word 
in die Kerk van die Heer, word nie 
bepaal deur die begeerte van `'n 
broeder of suster nie, nie deur die 
begeerte van `n dominee nie, maar 
deur die weg van die Woord. En as 
die begeerte dan so is, dat die brood 
gebreek moet word buite die predi- 
king van daardie Woord, het daardie 
predikant en sy Kerkraad `n uiters 
belangrike Protestantse beginsel los- 
gelaat en kan die Roomse kerk rede 
tot vreugde hê. 


Wat kan ons dan as Protestante, 
as kinders van die Kerkhervorming 
antwoord op hierdie Roomse beskou- 
ing oor die sakrament van die a'taar.. 
Ook hierdie keer weet ek van geen 
beter antwoord as die van ds. Heg- 
ger nie. juis omdat hy met die Bybel 
begin. Hy vra aan die Roomse pries- 
ters of hulle al ooit die Bybelse Brief 
aan die Hebreërs aandagtig deurge- 
lees het. Hy vestig hulle aandag dan 
op die telkens weer voorkomende 
Griekse woordiie ,.havax”, wat bete- 
ken ,eenmaal”. Tn ons voorafgaande 
uiteensetting het ons die weer en 
weer van die offer van Jesus Christus 
op die altaar onderstreen. Elke keer, 
opnuut word die Christus on die al- 
taar in onbloedige vorm geoffe'. by 
elke Roomse nagmaal (mis). (Ons 
vergelyk Hebreërs 6 vers 4, 9 vers 
7 en 26, 12 vers 26). Ons siteer 
Hebreërs 9 vers 24 tot 28: ,,Want 
Christus het nie ingegaan in `n heilig- 
dom met hande gemaak. 'n teëbeeld 
van die ware nie. maar in die hemel 
self om nou voor die aangesig van 
God vir ons te verskyn; ook nie om 
homself dikwels te offer, socs die 
hoëpriester elke iaar in die heiliedom 
ingaan met bloed wat nie sv eie is 
nie, want dan moes Hy dikwels gely 
bet. van die grondlegeing van die 
wêreld af. Maar nou het Hy eenmaal 
aan die voleinding van die eeue ver- 
skyn om die sonde deur Sv offer wes 
te doen. En net soos die mense be- 
stem is om een maal te sterwe en 
daarna die oordeel, so sal Christus 
ook, nadat Hy een maal geoffer is 


om die sondes van baie weg te neem, 
vir die tweede maal sonder sonde 
verskyn aan die wat Hom verwag 
tot saligheid”. Die Roomse kerk leer 
dit baie duidelik dat elke mis `n 
waaragtige offer is, oor en oor, weer 
en weer! Die Bybel leer dat Hy EEN 
MAAL geoffer is, en dit is genoeg! 


Verder : Deur die Roomse nagmaal 
kan mens baie weldade vir jouself 
en vir ander, ja selfs vir die siele in 
die vaevuur verkry. Die vrugte van 
die Roomse nagmaal word onderskei 
in algemene en besondere vrugte. Die 
algemene vrug (fructus generalis) 
word die eiendom van die hele kerk 
en kom al sy lede ten goede, selfs 
die wat al gesterf het en in die vae- 
vuur verkeer. Die besondere vrugte 
(fructus specialis) word deur almal 
ontvang wat aandagtig byv die nag- 
maal teenwoordig is, deur die pries- 
ter wat die offer opdra en deur die 
persoon vir wie die priester die offer 
opdra. `n Misoffer kan gedoen word 
vir lede van die Katoliek kerk. al is 
hulle selfs in `n staat van doodsonde. 
Verder kan 'n misoffer opgedra word 
vir die afgestorwenes. Vir die siele 
in die vaevuur moet dit opgedra 
word! (Vir siele in die hemel is dit 
nie nodig nie en vir siele in die hel 
mag dit nie opgedra word nie, want 
uit die hel kom jy nooit. (Latyn: ex 
inferno nulla est redemptio). Ook kan 
die misoffer opgedra word vir be- 
sondere doeleindes soos byvoorbeeld 
vir die uitroeiing van ketterve in die 
wêreld, die bekering van die Jode, 
ens. Mens vra: Waar kom die Roomse 
kerk toe aan al hierdie dinge? Die 
Protestant staan slees met sv Bybel 
in die hand. Daarin vind hv dit nie. 
niks van ,al hierdie dinge” nie. 


Die kind van die Kerkhervorming 
lees 66k: .Dit IS my ligsgaam wat 
vir julle sebreek word” en ,.dit is 
my bloed wat vir julle uitgestort 
word” en wat daarop volg. Hy lees 
dit in sv Bybel. Dit is vir hom egter 
nie so dat die brood letterlik Jesus 
se liggaam IS nie. en dat die wyn 
letterlik Sy bloed IS nie, net so min 
as wat Jesus werklik 'n wynstok is 
wanneer Hy sê ,.Fk is die ware wyn- 


stok . . .” en net so min as wat die 
dissipels in lote verander wanneer 
Hy sê .. .. en julle ('s) die lote”. 


Nee, die brood aan die nagmaalstafel 
waar hy en sy eerbiedig aansit. Wys 
heen en verwys na die liggaam van 
Christus: die wyn, wanneer hy dit 
aan sy lippe bring, verwys en wys 
heen na die bloed van Christus wat 
gestort is tot die vergifnis van ons 
sondes. Hy en sy het pas geluister 
na die verkondiging van die Evange- 
lie, en die Heilige Gees het deur die 

verkondiging die geloof gewerk, ge- 
wek in die harte. Nou, aan die nag- 
maalstafel word hierdie geloof ver- 
sterk, deur die gebruik van die heilige 
sakrament. Die heilige nagmaal is vir 
hom 'n teken, 'n waarteken, `n seël, 
wat deur 'God ingestel is. Dit is `n 
waarteken omdat hier aan die nag- 
maalstafel die waarheid van die ont- 
fermende hemelse Vader, deur die ge- 
loof bewys word, `n bewys dat die 
Evangelie waar is. Dit is 'n seël, dit 
is 'n stempel, ten bewyse van die 
egtheid. Die waarheid en die egtheid 
waarvan? Hiervan, dat Hy ons deur 
die gebruik van die sakrament, die 
belofte van die Evangelie des te beter 
laat verstaan. Wat laat Hy ons hier 
des te beter verstaan? Dit, dat ons 
op grond van die enm'ge en enigste 
slagoffer van Christus wat aan die 
kruis volbring is, Hy iets besonders 
aan ons wil gee. Let wel: Hy wil dit 
gee en nie meganies ingiet nie, soos 
water in 'n kanaal nie. Hy wil aan 
ons dit gee: die vergewing van son- 
des en die ewige lewe! En dit alles 
is genade, onverdiende guns alleen. 
Wanneer hy van daardie tafel af op- 
staan kom hy terug na die dankseg- 
gingsdiens om daar te sing: 


Ons loof U Naam met hart en mond, 
O God, want U het hierdie stond, 
U Seun aan ons, as Middelaar 
weer aan U dis geopenbaar. 
Dank vir die heilge Nagmaalsdis 
gestig tot Sy gedagtenis, 
waar by gebruik van wyn en brood 
verkondig word Sy bittere dood. 
Ja, Hy moes vir ons sondes boet, 
sy liggaam offer en Sy bloed, 
sodat ons siele, doodlik krank, 
kan lewe deur die spys en drank. 
Laat deur die werking van U (Gees, 
die Nagmaal ons tot seën wees, 
en sterk ons Heer, in die geloof, 
dat niks ons ooit aan U ontroof”. 
Ges. 105. 


P. J. Theo. Koekemoer. 





Genl. Smuts 


Vervola van bls. 12 


klipperige randiie oor. Toe hulle oor 
is en die vyandelike koeëls hulle nie 
meer kan tref nie. toe kom oom Frans 
Schutte nader en sê verwvtend aan 
die Generaal: ,.En toe, kyk, hoe lyk 
u voete nou, vol dorings en stukkend 
gesny deur die klippe! U wou nie 
gisteraand na my luister nie. Dit het 
1 nou daarvan! Toe was ek mos kas- 
tig bang?” 


,Ja. ou Fransie, jy was reg,” sê 
die Generaal, ..iy moet nou met nie 
langer vir my kwaad wees nie”. 











VROUERUBRIEK 





,Laat sy bloed op ons en op ons 
kinders kom”. So het `n opgeswepe 
wraakgierige Joodse gepeupel eens ge- 
skree. Dit was hulle antwoord op die 
woorde van Pilatus toe hy homself 
wou verontskuldig aan die bloed van 
Christus. Met hierdie kreet het die 
Jode regstreeks te kenne gegee dat 
die verantwoordelikheid van die bloed- 
storting van die Messias, op hulle 
skouers en op dié van hulle kinders 
geplaas kan word. As `n geroep om 
vergelding was dit verkeerd, maar as 
dit `n gebed was, sou ons hulle dan 
kon veroordeel? Stellig nie, want as 
hulle dit maar in hierdie gesindheid 
met alle erns en ootmoed kon bid, 
sou dit tot hulle redding wees en sou 
dit `n aanduiding wees dat hulle in 
'n mate die verborgenheid van sy dood 
kon verstaan. 





DS. G. M. M. PELSER 





Die Christelike Kerk van die eeue 
daarna en tot op hierdie dag, het hier- 
die woorde tot `n gebed gemaak, `n 
gebed waarmee gelowige ouers met 
hulle kinders na die sakrament van 
die Doop gaan. Die gesindheid het ver- 
ander, woorde van wraak, het 'n ge- 
bed om afwassing van sondes, `n gebed 
om loutering, om beproewing, geword. 


Die brandende vraag van ons tyd is 
egter, in hoe `n mate dit werklik ons 
begeerte is dat dit met ons en ons 
kinders so gesteld mag wees. Hierby 
wil ek dan ook slegs die doopouers en 
hulle kinders betrek. Wanneer `n mens 
dit gaan meet aan die volslae onkunde 
van talle doopouers t.o.v. die beteke- 
nis van die doop, dan begin 'n mens 
twyfel of dit 'n bede is, `n bede te- 
midde van die aangesig van die sonde 
en dood waarteen die Cnristen moet 
Stry. 


Vir die Jode moes sy bloed 'n ver- 
spilling wees, `n voeding van hulle 
haat, vir die Christen moet dieselfdc 
bloed `n versoening beteken. Maar nou 
moet ons nugter wees in hierdie uiters- 
gewigtige saak. En nie alleen is dit 'n 
saak nie, dit is 'n heilsfeit, 'n erns 
vir die gelowige. Ons moet daaroor 
besin, in hoe `n mate ons dit gebruik 
of dalk misbruik. Maak ons daar ge- 
bruik van, bestraf ons die Jode en 
stel ons hulle ongeloof en wanbegrip 
aan die kaak. Misbruik ons dit, dan 
skree ons, alhoewel ons dit heftig 


'N VLOEK OF 'N SEEN? 


sal ontken, saam met die gep:upel. 
Vra ons vir wraak en vloek i.p.v. ver- 
soening en seën. 

Soveel ouers is daar wat inderdaad 
al veel droefheid moes smaak van- 
weë hulle kinders. Droefheid, nie al- 
leen t.o.v. `n gebrek aan kennis en 
vrese van die Here wat by hulle te 
bespeur is nie, maar ook en veral van 
algehele losbandigheid in elke faset 
van die lewe. Dit sê ons, is te wyte aan 
onvoldoende opvoeding met al die ge- 
brek aan liefde en aandag wat daar- 
mes saamhang. Ek wil dit ten volle 
onderskryf i.v.m. `n groot persentasie 
ouers, maar wat dan van die bepaalde 
streng godsdienstige en gelowige ouers 
waarvan ons ook kennis dra? Mense 
van wie se kinders ons dit allermins 
sou verwag. Was dit nie, nieteenstaan- 
de alle goeie bedoelings, alle onderrig 
en toewyding, dalk `n gebrek aan ken- 
nis en begrip van die Sakrament van 
die Doon nie? Ek glo dit, want al sou 
ons met hoeveel erns ons in die op- 
voeding van ons kinders werp, en dan 
veral t.o.v. hulle godsdiensonderrig, 
en ons sou nie verstaan wat ons be- 
lowe het nie, of meer verstaan wat 
ons belowe het nie, of meer nog wat 
ons bede was nie, dan loop ons gevaar 
om saam met die volk te skree i.p.v. 
te bid. 


En dit te meer gesien in die lig van 
die feit dat ons die geestelike opvoe- 
ding van ons kinders in die hande van 
die onderwyser of die Sondagskool 
werp. Dan daal `n salige vrede oor ons 
neer, want nou reken ons is ons met 
hulle klaar. Ek weet daar is baie ouers 
wat hierop die teendeel sal beweer, en 
hulle sal gelyk hê maar ek beweer 
dat daar meer as hulle sal wees wat 
sal moet saamstem. Want, vir baie 
van ons is die doon, `n eindpunt i.p.v. 
`n begin, ons sluit met hierdie bede, 
instede van daarmee te begin. Die 
doop het vir ons `n gewoonte en by- 
geloof geword, `n blote naamgewing, 
'n self toegeëiende reg i.p.v. `n God 
gegewe en met dank ontvangde voor- 
reg. 


Christus het dit pertinent gestel, dat 
wie nie vir Hom is nie, noodwendig 
teen Hom is. Ons kom dus die doop- 
belofte na of ons kom dit nie na nie. 
Fk wil die genade nie uitsluit nie, ek 
wil geen perfeksionis wees nie, ek 
wil nie die sterwe en versoening van 
Christus ongedaan maak nie, maar ek 
wil beweer dat ons Hom nie met ge- 
deeltelike gehoorsaamheid en trou kan 
dien nie. Ons kan ewemin die doop 'n 
deelwaarheid maak. 


Iemand het gesê dat niks `n Christen 
so rein kan was soos die bloed van 
Christus nie, maar dat niks ook so 
kan bevlek soos sy bloed nie. En 
hiermee wil ek besluit. As ons nie uit 
ons lewenswandel en die opvoeding 
van ons kinders sy bloed oor ons laat 
kom as reiniging teen die sonde nie 
dan laat ons die teendeel werklikheid 
word, die verspilling daarvan, meer 
nog die vergelding en vloek daarvan 
juis omdat ons dit versmaai het. 'n 
Groot gawe is dit om gewas te word 
in sy bloed, om sy bloed op ons en op 
ons kinders te laat kom as `n teken 
dat die dood bv ons moet verby gaan. 
`n Verskriklike oordeel en straf daaren- 
teen wanneer sy vloek op ons en ons 
kinders `n Skuldbrief is dat ons gevra 
het om die wraak daarvan terwyl ons 
die seën verwag het. Dit is dan soos 
pêrels wat voor die swyne gegooi is 
om deur hulle vertrap te word. Dank 
God vir sy reddende genade waardeur 
ons mag lewe, en wat ons ook altyd 
ons skuld wil vergewe. 


Daarom bid ons en sal ons altyd 
bid: ,,Laat sy bloed op ons en op ons 
kinders kom; want die bloed van 
Jesus Christus U Seun, reinig ons van 
alle sonde”. 





Die verleiding om buite Christus 
om te vergader is in ons dae `n baie 
sterk verleiding. Christus sê: Hy wat 
nie met My vergader nie, verstrooi. 
Die baie pogings om mense on ander 
weë, saam te bring is Of geen egte 
vergadering Of dit is in die lig van 
die ewigheid slegs herhalings van die 
toringbou van Babel, wat verdoem is 
om op verstrooiing uit te loop. 

— W. A. Visser 't Hooft. 


'n Christen sondig nooit goedkoop. 
— S. Kooistra. 


Die voortgang van die mediese 
wetenskap mag ons positief waardeer 
as 'n seën van God. — S. Kooistra. 


Die siekte is nie in die hande van 
die duiwel nie, maar in die hande van 
God. Die raaisel is, dat God die duiwel 
nog op aarde laat woed. Paulus sê in 
2 Kor. 12: Aan, My is `n doring in 
die vlees gegee, 'n engel van die 
Satan, om my met die vuis te slaan 
. . . ” Maar tog bly Paulus in die 
hande van die Here wat aan hom sê: 
“My genade is vir jou genoeg want 
my krag word in swakheid volbring”. 

— S. Kooistra. 

STUDENTE OPSTANDE 


Soos ons die vorige keer in die 
vooruitsig gestel het, kyk ons `ʼn 
bietjie na die geval Schoeps. Prof. 
Schoeps, `n Jood, is professor in Gods- 
diensgeskiedenis aan die Universiteit 
van Erlangen-Niirnberg. In 'n artikel 
in `n tydskrif bepleit hy meer gesag 
en noem hy die groepies wat vir die 
opstandigheid verantwoordelik is ak- 
tiewe terreurminderhede. Hiermee het 
hy natuurlik die SDS die stryd aange- 
sê. Die Sosialistiese studente beskul- 
dig hom van fascisme en reël `n 
,Sit-in” in sy lesings, m.a.w. of hulle 
by hom klasloop of nie, hulle gaan 
sit eenvoudig die lesinglokaal vol en 
lok van die begin af `n diskussie met 
hom uit. Ek isnie so seker dat hierdie 
studente vir `n mens sou kon sê wat 
hulle met fascisme bedoel nie, dit is 
nou eenmaal een van die stink etiket- 
te (soos Nazi) wat `n mens iemand 
om die nek hang waar die etiket al- 
leen genoeg is om iemand reputasie 
tot in die grond af te breek — as dit 
natuurlik waar sou wees. Dit is ook 
die beskuldiging wat Wes-Duitsland 
van oorkant sy Oosgrens kry, sodat `n 
mens minstens wat die metode be- 
tref nie veel verstand nodig het om 
twee en twee bymekaar te sit nie. Die 
metode van die SDS en die wat Oos- 
Duitsland en Pole gebruik het om die 
gevoelens teen die liberalisering in 
Tsjeggo-Slowakye op te sweep en wat 
uiteindelik gelei het tot die Russiese 
inval, vertoon minstens formeel groot 
ooreenkomste. Die stabiele staat en 
samelewing waar gesag heers en ge- 
respekteer word, verskaf geen vreug- 
de aan die voorstaanders van die re- 
wolusie nie, maar wel `n groot uitda- 
ging. 


Maar om tot gebeure in die klas 
van prof. Schoeps terug te keer. `n 
Hele oproer het ontstaan toe die teen- 
standers en medestanders van prof. 
Schoeps met mekaar slaags geraak het. 
Daar bestaan in die staat en in die 
universiteit die reg op diskussie en 
demonstrasie, maar die onboeskofde en 
onbeskaafde manier waarop hierdie 
lui te werk gegaan het, oorskry alle 
perke. Hulle matig hulleself die vry- 
heid van spraak aan, maar misgun dit 
vir Schoeps. In die Duitse tydskrif 
,Der Spiegel” is 'n berig geplaas van 
Studente wat `n byeenkoms van die 
SDS net by wyse van 'n eksperiment 
gaan bywoon het en op dieselfde wyse 
as die SDS nrobeer het om hulle sê 
te sê. Met groot geweld is hulle deur 
SDS uitgegooi, wat duidelik bewys 
het hoe verdraagsaam die SDS self is 
terwyl hulle aan andere verdraagsaam- 


heid vir hulle en hulle standpunte 
voorskryf. Die meerderheid van die 
studente wat na Schoeps se lesing ge- 
kom het om van hom te leer, het vir 
die SDS nie saak gemaak nie. Die ak- 
tiewe en georganiseerde minderheid 
wil oorheers en hulle maatstawe op 
die res afdwing. 





DR. W. C. VAN WYK 





`n Mens moet egter nie veralgemeen 
en hulle vir ,,die studente” aansien 
nie. Baie min van hierdie belhamels 
studeer in die ware sin van die woord. 
Onrus by verskeie van die univer- 
siteite is juis aangeblaas deur lede van 
die SDS wat spesiaal daarheen ge- 
reis het van ander oorde af. Maar dat 
die studente in hulle kern nog gesond 
is, word bewys deur `n vlugskrif wat 
deur prof. Schoeps se ondersteuners 
versprei is. Van vlugskrifte gepraat, 
'n mens moet elke dag as jy in die 
Mensa (die studenteeetplek) wil gaan 
eet, behoorlik vir jou `n weg baan 
deur allerlei groepe wat die deur toe- 
staan en hulle pamflette op jou wil af- 
laai. `n Mens voel iammer vir al die 
papier wat op hierdie wyse verlore 
gaan. Maar die vlugskrif van Schoeps 
se ondersteuners is hier `n welkome 
uitsondering. Dit openbaar sowel erns 
as `n goeie sin vir humor: Hulle sê 
daarin onder andere: ,Die SDS be- 
veel prof. Schoeps om voor hulle reg- 
bank te verskyn. Daar moet die arme 
sondaar glo verantwoording doen om- 
dat hy die vermetelheid gehad het om 
die reg wat in die grondwet vir hom 
gewaarborg word. naamlik die reg op 
vrye meningsuiting, te gebruik. Omdat 
prof. Schoeps aan hierdie onbeskaam- 
de eis nie wil voldoen nie, maak die 
SDS inbreuk op 'n lesing. Medestu- 
dente, dit lyk baie op fascistiese me- 
todes!” Daar word dan `n oproep op 
die studente gedoen: ,In geval u dit 
met die metodes van die SDS nie eens 
is nie, verweer u. Wees dapper. Daar- 
voor is uw daar. Staan op sodra die 
sirkus in die lesingsaal begin. Kom 
uit die banke uit. Vorm 'n ketting 
van die eerste ry banke af tot by die 
deur. U medestudente kan die blêrende 
rusverstoorders van voor af stadig 
deur die smal gangetjie tot by die 
deur druk. Raak hulle alleen aan as 
dit nodig is, maar doen dit dan goed. 
Teen skrikbewind helo mooi woorde 
nie. En agterna — moenie vergeet 
om hande te was nie.” 

As hulle brand en verwoesting wil 
voorkom soos in Parys, sal hulle ster- 
ker moet optree. Maar nie in die 
vorm van `n polisiemag nie. Dit is 
nie die oplossing nie, omdat geweld 
net geweld uitlok. Die oplossing wat 
ons het, het ook sy probleme, maar 
dit is verkiesliker. Êrens het ek ge- 
lees dat hulle in sommige Amerikaan- 
se universiteite ook daarmee begin het: 
om die studente daar te tref waar hy 
gevoelig is. Sluit hom van die voor- 
reg van die studie uit. `n Student 
wat hom by ons misdra, word uit die 
universiteit geskors en daarmee saam 
uit alle Suid-Afrikaanse universiteite. 
As hy die straf werklik aan sy lyf 
voel (nie die hou van `n knuppel nie!), 
kom hy tot besinning, hopelik nog 
voor hy begin. Natuurlik het ons in 
die saghandigheid van optrede weer 
`n reaksieverskynsel as gevolg van 
die laaste wêreldoorlog: eerder te min 
gesag as te veel. Hiervan maak die 
Sosialistiese studente misbruik — en 
amok. 


Die gebeurtenisse het ook hierdie 
onrusbarende gevolg gehad, dat die 
opstandigheid uitgebrei het na ander 
jeugdiges. Hoërskoolleerlinge en ander 
jeugdiges het net so kliphard aan 
demonstrasies deelgeneem. As die ste- 
delike vervoermaatskappy sy tariewe 
verhoog, 1ê hulle die hele stadsver- 
keer lam. In die ou (dikwels middel- 
eeuse stede) met hulle smal straatjies 
en hoë geboue is dit geen kuns nie. 
In Freiburg het hulle vyf maal binne 
'n week die verkeer lam gelê, sodat 
die polisie brandslange moes gebruik 
teen drie- tot vierduisend studente en 
skoliere. In Kiel het hulle demonstra- 
sies gehou en op die markplein die 
stadsraad kom sleg sê oor sy tariewe- 
beleid. In Tibingen was dit op een tyd- 
stip weer die oorlog in Viëtnam wat 
die demonstrante op straat gebring 
het. 


In Bonn het die SDS geëis dat die 
Bonn-universiteit pres. Liibke sy ere- 
lidmaatskap van dié universiteit moet 
ontneem. In Saarbriichen, Miinchen en 
Berlyn vind ,,sit-ins”, ,,teach-ins” en 
,happenings” plaas. Die regering is 
ook nie eensgesind oor optrede teen 
hierdie mense nie. Die Christendemo- 
krate wil streng maatreëls teen die 
demonstante tref: byeenkomste moet 
onmiddellik opgebreek word en bel- 
hamels gevang word, selfs voor die 
tyd, as daar maar net van hulle plan- 

JEUGRUBRIEK 





Het die opskrif hierbo vir u bekend 
geklink? Het u nie miskien by die lees 
daarvan teenoor uself gesê, dit is wat 
ek nog altyd graag wil weet nie? Of 
was hierdie saak nog nooit vir u `n 
probleem nie? Dan kan u uself be- 
skou as een van die uitsonderings, 
want hierdie vraag skep blykbaar vir 
baie mense geweldige probleme. Wan- 
neer hierdie vraag aan mense gestel 
word kan jy enigeen van `n hele aan- 
tal antwoorde verwag. Dit is byna `n 
geval van soveel hoofde, soveel sin- 
ne. By diegene wat gereelde-kerk- 
gangers is kry mens `n veel tal van 
redes hoekom hulle gaan en by die- 
gene wat wegbly, of net by wyse van 
uitsondering saan, is die hoeveelheid 
redes nie minder nie. Dan vind mens 
natuurlik ook `n groot aantal lidmate 
wat nie gaan nie omdat hulle vir 
hulleself nog nooit hierdie saak kon 
uitmaak nie. Hulle vind geen redes 
waarom hulle moet gaan of waarom 
hulle moet wegbly nie, en daarom 
gaan hulle maar liewer nie. Hulle 
staan eintlik tot `n groot mate heelte- 
mal onverskillig teenoor die hele saak. 

Kom ons kyk . kortliks na 'n paar 
antwoorde van diegene wat wel meer 
of minder gereeld die kerk besoek: 

Ek gaan om iets vir my siel te kry. 
Die gedagte hier is dan die volgende: 
Ek het behoefte aan kos sodat my 
liggaam sy funksies kan vervul. `n 
Mens het nou eenmaal krag nodig om 
te lewe en te werk en as jy nie eet 
nie, as jy nie drank en kos inneem 
nie. kan jy nie die krag verkry nie. 
Analoog hiermee: die mens is nie net 
'n liggaamlike wese nie, maar ook 'n 
geestelike wese. Jy het ook geestelike 
krag nodig. Omdat dit waar is het jy 
ook geestelike kos nodig. Di" kan jy 
in die kerk, of te wel, in die erediens 
verkry, by die aanhoor van `n be- 
paalde boodskap. (Later kom ek hier- 
2p terug.) 

Ek gaan terwille van die uitleg van 
die Woord. In die erediens en dan 
veral by die prediking, vind ek dat 
talle van die raaiselastige gedeeltes 
van die Bybel duidelik gemaak word 
en sodoende word my kennis aan- 
gaande die Heilige Skrif verbeter. Dit 
is duidelik dat in hierdie geval die 
prediking is wat daardie bepaalde lid- 
maat na die erediens trek. 

Ek gaan omdat ek dit beskou as `n 
goeie gewoonte. Ek is sê gewoond 
daaraan om te gaan dat ek skuldig 
voel as daar 'n erediens verbygaan 
sonder dat ek in die kerk is, 


Hoekom moet ek 


Ek gaan omdat dit vir my lekker 
is om die eredienste by te woon. Ek 
vind dit aangenaam in die kerk. 

Ek gaan omdat daar in die kerk so 
`n wonderlike gewyde atmosfeer heers. 
Daar is alles sê rustig, jy is vir 'n 
oomblik so ver verwyder van die ge- 
jaag van die lewe, jy het die geleent- 
heid om daar rustig te sit en dink, 
en ook om daar die teenwoordigheid 
van God te ervaar. 

So kan ek vir nog `n rukkie aan- 
hou, maar hierdie is in elk geval die 
redes wat die meeste gehoor word. 

In antwoord op die vraag hoekom 
ek nie die kerk besoek nie, kan mees- 
tal net die teenorgestelde antwoorde 
as hierbo verwag word: 

Ek gaan nie kerk toe nie omdat ek 
daar niks vir my siel kry nie. Ek 
gaan nie omdat die prediking nie aan 
my vereistes voldoen nie. Ek word 
grenseloos verveel deur alles wat ty- 
dens die erediens gebeur. Ek gaan 
slegs wanneer ek daarna `n behoef- 
te het (wat so goed is as om te sê dat 
ek nooit gaan nie, ens. ens.) 

Nou wil ek graag probeer om aan 
te dui waarom die Christenmens kerk 
toe moet gaan, waarom hy nie afwesig 
behoort te wees tydens daardie ge- 
leenthede wanneer die gemeente saam- 
kom in die erediens nie. Om dit te 
doen sal ek daarvan uitgaan om ne- 
gatief te wees, en eers kritiek uit te 
spreek teen die antwoorde wat ek 
hierbo aangehaal het. Daarna eers 
sal ek probeer om die regte antwoord 
aan u te verstrek. 


Wanneer ons dié antwoorde wat 
hierbo aangegee is onder oë neem 
behoort dit ons te tref dat dit hier in 
alle opsigte gaan om selfsugtige oor- 
wegings. Ons kan gerus maar elke 
antwoord afsonderlik bekyk om vas 
te stel dat die oorweginge wat die 
swaarste weeg die is wat op myself 
betrekking het. Kom ons neem as 
voorbeeld maar een van hierdie ant- 
woorde: Die een nl. waar dit gaan 
om voedsel vir die siel of gees al dan 
nie. 


Dit behoort onmiddellik duidelik te 
wees dat dit hier gaan om my be- 
hoefte en net daarom. Ek gaan omdat 
dit vir my voordelig is om te gaan, 
omdat ek daarby baat. Behalwe die 
ongesonde verskynsel van eie belang, 
lê hier ook nog `n ander bedenklike 
ding op die loer! Die feit van mense 
wat `n bepaalde predikant uitsoek om 
by te kerk. Hulle doen dit omdat hier- 
die een predikant, maak nie saak aan 
watter kerk hy behoort of aan watter 
een hulle behoort nie, vir hule gevoel 


Kerk toe gaan? 


Mooi” preek en hulle vanuit sy pre- 
diking meer ,,kos vir die siel” kan put. 
Hierdie saak is vir my persoonlik `n 
teken van prinsipiële ongeloof. 'n Mens 
kry onwillekeurig die indruk dat hier- 
die mense die evangelie wil vasknoop 
aan `n bepaalde prediker, so asof die 
prediker die belangrike is en nie die 
Woord wat hy verkondig nie. Dit is 
tog sekerlik waar dat die Woord die 
krag het om te red (vgl. Rom. 1:16 
,Want ek skaam my nie oor die evan- 
gelie van Christus nie, want dit is `n 
krag van God tot redding vir elkeen 
wat glo . . . . Jen nié die prediker 
nie. Dit mag dus nie gaan om die be- 
paalde prediker nie, maar om die 
Woord wat hy verkondig. Dit mag 
nie gaan om my persoonlike voor- of 
afkeure nie. Dit moet gaan om iets 
heeltemal anders. Waarom moet dit 
dan gaan? Ons kan nou probeer om 
die antwoord te vind. 


Laat ons begin deur die vraag te 
stel: Wie kom bymekaar in die ere- 
diens? Die antwoord hierop is natuur- 
lik eenvoudig, dit is die gemeente. 
Maar nou kan ons die volgende vraag 
vra wat nie sonder 'n sin is nie: Wie 
is hierdie gemeente? Is hulle maar 
bloot net `n klompie mense wat eners 
dink oor godsdienstige aangeleenthe- 
de en daarom saamkom om uiting te 
gee aan hulle eensgesindheid? Of is 
hulle bloot maar lede van `n godsdien- 
stige organisasie, soos wat 'n mens 
lid kan wees van `n bepaalde vereni- 
ging, en kom hulle maar net saam in 
die byeenkomste van daardie organi- 
sasie, soos wat mens die vergaderings 
van 'n debatsklub sal bywoon? Of is 
die gemeente iets anders? 


Die gemeente is iets radikaal anders 
as enige van die twee moontlikehede 
wat hierbo genoem word. Ons kan ge- 
rus nalees wat die Bybel oor die ge- 
meente te sê het. Veral die briewe van 
Paulus gee ons in hierdie opsig veel om 
oor na te dink. Dit is opvallend hoe 
dikwels Paulus `n gemeente aanspreek 
as die ,,heiliges” of, ,,geroepe heiliges”. 
Dit het hy nie maar bloot op grond 
van willekeur gedoen nie, maar asge- 
gevolg van die diepe simboliek wat 
hy in hierdie woorde opsluit. Wat be- 
teken die woord heilig? Sonder om 
nou `n lang uiteensetting te gee van 
die etimologie van hierdie woord kan 
ek aan u sê dat die oorspronklike 
betekenis daarvan weergee kan word 
met die woord ,,afgesonder”. Dit wil 
dus sê dat Paulus hierdeur wil aan- 
dui dat die gemeente afgesonder is. 


Blaai om 

WAAROM MOET EK 
KERK TOE GAAN 


Vervolg van vorige bls. 


In watter opsig? Afgesonder van die 
wêreld. Afgesonder waartoe en met 
watter doel? Tot eer van God en om 
vir Hom 'n eiendom te wees. Die ge- 
meente wat in die erediens saamkom, 
kom dus saam as eiendom van God 
en tot sy eer. Hierdie feit plaas alreeds 
'n diepe perspektief op die erediens. 
Dit gaan dus om die eer van God. 

Dit bring ons asof vanself by `n 
volgende vraag: Op watter wyse kan 
die samekoms van die gemeente nou 
die eer van God dien? Watter momente 
kom hierby in die spel? Ek gee graag 
die volgende aan u ter oorweging. 

In die eerste plek behoort die blo- 
te feit van kerk toe gaan alreeds 'n 
belydenis te wees. Ons wat die kerk 
besoek behoort elke keer daarvan be- 
wus te wees dat ons na die erediens 
moet gaan, gereed om God deur mid- 
del van Sy Woord te ontmoet. U be- 
gryp wat ek daardeur bedoel; terug- 
verwysend na wat ons alreeds gesê 
het kan ons nou die volgende byvoeg: 
Ons kerkbesoek behoort nie onsself 
ten doel te hê nie, maar behoort daar- 
op gerig te wees dat ons God deur mid- 
del van die prediking van Sy Woord 
daar ontmoet. 


Daarby kom die verskillende elemen- 
te van die erediens vervolgens in die 
spel: In die erediens word daar gesing. 
Hoekom sing ons? Dit is nogal belang- 
rik om dit te weet. Ek kry dikwels 
die indruk dat lidmate nie weet wat 
die doel hiervan is nie. Anders kan 
ek in elk geval nie verklaar waarom 
daar sê baie van ons lidmate is wat 
met toe monde sing nie. Die doel van 
die lied van die gemeente is om daar- 
deur die lof van God te besing. Vir die 
juiste betekenis van die gemeentelike 
lied sal dit goed wees as ons vir `n 
oomblik gaan stilstaan by die beteke- 
nis van die woord. halleluja. Hierdie 
woord wat so dikwels in ons liedere 
voorkom beteken ,,prys die Heer”, en 
dan kom daar nog 'n element van 
,prys met vreugde” by. Wanneer ons 
as gemeente opstaan om te sing, doen 
ons dit gevolglik om daardeur ons lof, 
ons aanbidding, ons danksegging aan 
God toe te sê en om aan Hom al die 
eer te gee. So behoort ons lied te 
wees; eer aan God. 


In die erediens bid die gemeente. 
Dit is nou wel die prediker wat bid, 
maar die bedoeling is tog sekerlik dat 
dit die sebed van die gemeente is. Die 
predikant wat in die gebed voorgaan 
gee maar net woorde aan die gebed 
van die hele gemeente. Tot God kan 


ons nie bid tensy ons bewus is van 
ons eie onwaardigheid, ons eie doem- 
waardigheid nie. Ons kan nie bid son- 
der om ons in diepe afhanklikheid 
voor Hom te stel nie. Ons kan nie bid 
sonder om ons sonde en ellende te 
bely nie. Daarom is die volgende waar: 
Wanneer die gemeente bid, verkondig 
hy daardeur die eer van God. 


Die Wet word tydens die erediens 
gelees. Nie maar sommer die wet 
nie, maar die Wet van God. Die be- 
doeling hiermee is dat die gemeente 
by hernuwing gestel word onder die 
Wil van God. Ook hierdeur word die 
eer aan God geskenk. So ook tydens 
die geloosbelydenis waartydens die ge- 
meente sy geloof in God bely. Die 
feit dat die eer van God gedien word 
deur die gehoorsame luister na Sy 
Woord spreek eweneens vanself. 

Uit die bogaande verduideliking glo 
ek is die eerste stelling, nl. dat die be- 
soek aan die erediens die eer van God 
op die oog moet hê, genoegsaam on- 
derstreep. Net nog die een verdere 
gedagte: Ons moet nie vergeet dat 
die naam wat aan die gemeentelike 
samekomste gegee is, eredienste is nie. 
Selfs die offisiële benaming dui op 
hierdie element van eer aan God. 


Nou kan ons aandag skenk aan `n 
verdere element wat na vore kom. 
Ons bely tydens elke erediens dat ons 
glo in 'n heilige algemene Cristelike 
kerk, en in die gemeenskap van die 
heiliges. Vanuit dit wat alreeds vante- 
vore gesê is is dit nie weer nodig om 
te wys op die betekenis van die woord 
,heilig” nie. Die gemeenskap van die 
heiliges wat ons bely is die gemeen- 
skap van die gemeente. Daar is dus 
sodanige gemeenskapsband wat die ge- 
meente saambind. Die vraag wat nou 
na vore kom is: Wat is hierdie ge- 
meenskapsband? Dit kan niks anders 
wees as die geloof in Christus nie. 
Die gemeenskaplike geloof is die krag 
wat die gemeente een maak, en hier- 
die eenheid word bevestig en ver- 
sterk deur die werking van die Heilige 
Gees in en aan die gemeente. 


In verband hiermee net die volgen- 
de: ons moet onthou dat die gawes 
van die Heilige Gees nie aan enkelinge 
toegesê word nie. Die beloftes van 
God in Christus soos dié deur die 
Gees aan die gemeente geskenk word, 
word nêrens aan enkelingmense gegee 
nie. Die beloftes word altyd aan die 
gemeente gemaak. So het die Gees 
ook nie na enkelinge gekom nie. Dit 
het na die gemeente gekom. Trouens 
die Gees het die gemeente in aansyn 
geroep, en Hy leef in die gemeente, 
terwyl Hy Sv Goddelike werk in sy 
midde volvoer. Wat ek graag hierdeur 
onder u aandag wil bring is die vol- 

gende: Ons moet deel hê aan die ge- 
meenskap van die Heiliges om deel te 
hê aan die genadegawes van God. Ons 
kan nie as enkelinggelowiges deur die 
lewe gaan in die verwagting dat ons 
op een of ander wonderlike manier 
deel sal kry aan die genade van God 
nie. Ons moet deel wees van die aard- 
se liggaam van onse Heer (en dit is 
Sy kerk) om deel aan Hom en Sy lief- 
de te hê. In hierdie besondere sin kan 
ons die gewraakte aanspraak van die 
Roomse kerk oorneem: Buite die kerk 
is daar geen saligheid nie. Die Bybel 
ken ten ene male nie die regverdi- 
ging van die alleenlopergelowige nie. 


Ons het die bestaan en die aard 
van die gemeenskapsband wat die ge- 
lowiges saamsnoer nou redelik nou- 
keurig aangedui. Die logiese vraag wat 
nou beantwoord moet word is die vol- 
gendende: Op watter wyse gee die ge- 
meente uitdrukking aan hierdié een- 
heid? Of nog anders gestel: Op watter 
wyse word die gemeente bewus van 
hierdie eenheid? Die antwoord hierop 
is feitlik vanselfsprekend: Daar waar 
die gemeente saam vergader, daar 
waar die eenheid sy uiterlike vorm 
aanneem. 

Daar het ons dus nou die tweede 
rede as gevolg waarvan daar 'n ver- 
pligting op ons lê om die eredienste 
by te woon. Hierdeur verkry ons op 
tasbare wyse deel aan die gemeen- 
skap van die gelowiges, die gemeen- 
skap waarvan ons `n deel is. Maar 
belangriker as dit nog; hierdeur gee 
ons uiting aan ons gemeenskap. 

Dit spreek vanself dat die ander 
redes en motiewe vir kerkbesoek wat 
ons hierbo aangedui het as selfsug- 
tige redes, wanneer hulle ondergeskik 
gestel word aan hierdie prinsipiële 
redes wat nou so pas aan die orde 
was, ook in ons belangstelling die 
tweede plek sal inneem. En heel merk- 
waardig, die behoefte waaraan hulle 
uiting gegee het sal ineens ook bevre- 
dig wees. 


NUUSKOLOM 


Ek het 'n brief ontvang van oudl. 
Nortjé, die jeugoudl. van die Carle- 
tonville gemeente, waarin hy vertel 
van 'n aand wat hulle N.H.J.V. by die 
MOreglans-Ouetehuis te Krugersdorp 
deurgebring het. 


Die jongmense het die oues van dae 
getrakteer op volkspele en samesang, 
met koek en tee, het aan elkeen 'n 
presentjie oorhandig en daarby vir elk- 
een 'n ruiker aangesteek. 

Ek dink dit was 'n pragtige gedag- 
te. Ek kan my goed voorstel hoe die 
ou mense hierdie gebaar waardeer het 
en Carletonv'lle kan geluk gewens 
word met hulle inisiatief. Dit is tog 
sekerlik wat liefdadigheid beteken. 











So dikwels tref mens die verskyn: 
sel aan dat mense deur middel van 
hulle sak liefdadigheid bedryf. Hulle 
gee 'n sekere hoeveelheid geld met 
die opdrag aan ander om die liefda- 
digheidswerk namens hulle te doen. 
Dit is die maklike manier, maar van 
liefdadigheid in die ware sin van die 
woord is daar nie sprake nie. Dit kom 
eers aan die orde wanneer ons die 
siekes en oues van dae self besoek, 
en deur middel van liefde iets doen om 


hulle lewe te verlig en die dag vir hul- 
le mooi te maak. 


Ek wonder wie van ons besef hoe 
geweldig diep die ou mense dit waar- 
deer as `n klompie jongmense vir hul- 
le kom kuier met die doel om aan 
hulle te wys dat hulle nie vergeet is 
nie, en om net by wyse van `n bietjie 
liefde `n dag in die lewe van daardie 
grysaards vrolik en mooi te maak. 


Dankie aan Carletonville vir hierdie 
mooi voorbeeld. 


Seënwense tot volgende keer. 
G. C. Velthuysen. 


SKRIFVERKLARING 
Matheus 117 


Al die geslagte dan van Abraham 
tot Dawid is veertien geslagte, en 
van Dawid tot die Babiloniese balling- 
skap veertien geslagte, en van die 
Babiloniese ballingskap tot Christus 
veertien geslagte. 





As slotopmerking gee die Evangelie 
hier `n driedeling van die geslags- 
register bestaande uit 14 geslagte per 
onderdeel. Die getalle 14 en 3 is hier 

nie sonder betekenis nie. Die getal 14 
is saamgestel uit tweemaal die ge- 
tal 7 en die getal 7 het in sowel die 
O.T. as in die Joodse Apokaliptiese 
of Openbaringgeskrifte `n besondere 
betekenis, veral in laasgenoemde. Dit 
dui `n voltal aan en wil te kenne gee 
dat daar geen ontbrekende deel be- 
staan nie. Vergelyk hierby bv. die be- 
langrike rol wat die getal 7 speel in 
Dan. 9:1-27. Die getal 3 het ook meer- 
male `n besondere betekenis gehad 
SOOS ons uit die Mt. Ev. self kan af- 
lei, vgl. bv. die @ versoekinge deur 
die duiwel en die 3 keer wat Petrus 
Christus verloën het ens. Hierdie ske- 





ma van 3x14 kon waarskynlik aange- 
sluit het bv 'n opvatting dat die, 
deur God beloofde, voleinding sou aan- 
breek wanneer 3x14 geslagte verby- 
gegaan het. 


Mt. moes vir die eerste twee dele 
van 14 geslagte gebruik gemaak het 
van veral Rut 4:18-22 en IT Kron. 2 en 
3. Waar die evangelis sy gegewens 
vir die derde deel van die register ge- 
kry het. weet ons nie. Alhoewel hy 
beweer dat daar sedert die balling- 
skap 14 geslagte was, noem hy net 
12 tot op Josef sodat dit saam met 
Jesus slegs 13 sou wees. Die tydperk 
sedert die ballingskap tot op Chris- 
tus oorspan 600 jaar en dit laat 
die vraag ontstaan hoe noukeurig of 
volledig hierdie laaste deel kan wees. 
Die evangelis is nietemin tevrede dat 
die kom en gaan van die geslagte of 
die stamvaders. ooreenkomstig die wil 
en die bedoeling van God geskied het 
en dat die voltal bereik is en die tyd 
aangebreek het, waarop die voleinding 
moes begin met die laaste lid van 
hierdie geslae nl. Jesus wat Christus 
genoem word. 


2. DIE KINDERHEIDSGESKIEDENIS 
VAN JESUS 1:18-2:23. 
1:18 


Die geboorte van Jesus Christus 
was dan sê. Toe sv moeder Maria 
verloof was aan Josef, voordat hulle 
saamgekom het. is sy swanger bevind 
uit die Heilige Gees. 


Die inleidende sinsnede sluit by die 
voorafgaande aan en kondig die inhoud 
aan van wat gaan volg. Die term 
wat hier in die 'Grieks gebruik word 
vir geboorte is dieselfde as wat in V1 
gebruik is vir geslagsregister en dit 
herinner weer aan die uitdrukkings 
in Gen. 5:1. 6:9 en 11:10. Ons het 
reeds daarop gewys dat die grond- 
betekenis van génesis vertaal moet 
word met aanvang of oorsprong. Die 
Afrikaanse Bybel vertaal hier met ge- 
boorte. en dit is ook heeltemal kor- 
rek omdat die evangelis in die gedeel- 
te wat nou gaan volg. wil handel oor 
die oorsprong van Jesus na vlees, en 
d.i. Sy geboorte uit die maagd Maria. 
Dit gaan dus hier om die geboorte 
van `n mens, `n gewone geboorte van 
iemand wat volkome mens was. en 
dit in alle opsigte, uitgesonderd die 
sonde. 


Die evangelis saan dan verder deur 
die name van Maria en Josef te noem 
met die duidelike veronderstelling dat 
hulle geen bekendstelling nodig het 
nie. Alhoewel hy Josef net in sy ge- 
slagsregister genoem het as die seun 
van sekere Jakob, word niks van die 
herkoms van Maria vermeld nie. Die 


evangelis aanvaar dus dat die geskie- 
denis aangaande die herkoms van Jo- 
sef en Maria alreeds by sy lesers be- 
kend is. In Luk. 1:26 word wel gesê 
dat Maria in Nasaret woonagtig was 


en in Luk. 1:36 dat sy `n bloedver- 
want van Flisabet was terwyl in Luk. 
1:5 gesê word dat Flisabet uit dit 
dogters van Afron was. Of ons hier- 
uit moet aflei dat Maria uit `n pries- 
telike geslag was, is nie seker nie. 


Twee dinge word egter in hierdie 
vers as van deurslaggewende beteke- 
nis geag en di. dat Maria swanger 
bevind is uit die Heilige Gees en dat 
dit gebeur het toe sy slegs verloof 
was aan Josef en hulle nog nie saam- 
gekom het nie. Deur lg. stelling wil 
die evangelis die maagdelike rein — 
heid van Maria beklemtoon en daar- 
mee saam die maagdelike geboorte 
van Jesus Christus verkondig. An- 
ders as die evangelie van Lukas word 
hier geen melding gemaak van die 
engel wat vooraf die geboorte vir 
Maria aangekondig het nie. Die rede 
hiervoor is weer eens, dat Mt. ver- 
onderstel dat hierdie geskiedenis in 
hoofsaak by ons lesers bekend is, en 
dat hy alleen dit wat van wesenlike 
belang was i.v.m. hierdie gebeure, op 
skrif wou stel. 


Normaalweg sou so 'n gebeure, waar 
`n maagd voordat sy getroud is swan- 
ger bevind is, 'n groot opskudding, ver- 
oorsaak het. Daar is ook neergelegde 
reëls in die Mosaiëse wet oor watter 
optrede teen so `n jong meisie ge- 
volg moes word. Deut. 22:23-24. Geen 
Jood sou so `n gebeure ook skriftelik 
wou weergee met die gedagte dat 
dit vir die leser eties en sedelik aan- 
vaarbaar moes wees nie. Tog gee die 
evangelis hierdie feit op so 'n wyse 
weer asof daarteen geen bedenkinge 
kan bestaan nie. Hy kan so, sonder 
verontskuldiging van Maria oor hier- 
die saak skryf, omdat die feit wat 
hy daarby vermeld, hierdie swanger- 
skap van Maria bo alle ander uitlig 
vanweë die feit dat dit geskied het 
d.m.v. `n besondere eenmalige daad 
van die Heilige Gees. 


Oor die betekenis van die optrede 
van die Heilige Gees i.v.m. die ver- 
wekking van die mens Jesus, sal ons 
volgende keer handel, alhoewel ons 
vooruit moet sê dat dit alleen deur 
die geloof verstaan en aangeneem kan 
word. 

'n Boek vir u Rak 


(vervolg van vorige maand) 


In die reeks boeke wat deur die 
Interkerklike Uitgewerstrust uitgegee 
word vir gebruik by die Godsdienson- 
derrig in die skole, het daar al 'n paar 
kosbare boeke verskyn. Die belang 
van hierdie boeke strek eintlik verder 
as dat dit net goeie hulpmiddels is 
by die dosering van Bybelkunde ens. 
Hier het ons vir die eerste keer in 
Afrikaans boeke wat die leek ter hand 
kan neem om sy kennis aangaande 
die agtergrond van die Bybel te ver- 
diep. 

Die jongste toevoeging tot die reeks 
het sopas verskyn: Bybelse Aardryks- 
kunde, Oudheidkunde en Opgrawings: 
deur J. G. van Niekerk, J. H. van 
Wyk, H. J. Hurn en 1. J. Grové. Inter- 
kerklike Uitgewerstrust, 1969. Prys. 
R2.10. 

Miskien kan die vraag gevra word: 
Hoekom moet Bybelse aardrykskunde 
ook ingesluit wees by 'n leerplan in 
Godsdiensonderrig? Die antwoord lê 
eintlik voor die hand: Omdat kennis 
van die land waarin die Godsvolk ge- 
woon het en waar Christus sy aardse 
werksaamhede verrig het, die begrip 
van die geskiedenis vir ons baie ver- 
gemaklik. Meer as dit nog: Dit lokali- 
seer die geskiedenis. Wanneer ons 
iets meer weet van die aard van 
Palestina, van sy klimaat, van die 
lewe en gewoontes van sy mense, 
word die Bybelse geskiedenis vir ons 
`n lewende geskiedenis. En buitendien: 
Dit dra daartoe by dat ons die Bybel 
beter verstaan. 

In hierdie leerboek, wat bedoel is 
vir die standerd 6 leerplan, vind ons 
'n pragtige inleiding in hierdie deel 
van die Bybelkunde. Daar is drie af- 
delings in die boekie: Een elk oor 
aardrykskunde, oudheidkunde en op- 
grawings. Die leser moet nie verwag 
om `n geweldig uitgebreide behande- 
ling van elkeen van hierdie afsonder- 
like wetenskappe voor oë te kry nie. 
Dit spreek immers ook vanself. Maar 
hierdie boekie kan baie handig ge- 
bruik word wanneer dit beskou word 
as `n inleiding en `n bekendstelling 
wat die afsonderlike wetenskappe aan- 
betref. Ons glo ook dat die boek uit- 
muntend behoort te slaag in die doel 
waarvoor dit bestem is, nl. om as 
handboek gebruik te word. Dit bete- 
ken egter nie dat die leser buite 
studieverband dit nie met groot vrug 
kan gebruik nie. 

Dit is geskrywe in eenvoudige taal 
en daar is ruimskoots gebruik gemaak 
van landkaarte en tekeninge om die 
teks toe te lig. Alle feite word kern- 
agtig en korrek weergegee. 

Die boekie word met groot vrymoe- 
digheid aanbeveel. 


1970: DI JAAR VAN DIE BYBEL 


Op 23 Aug. 1820 is die Suid-Afri 
kaanse Hulp-Bybelgenootskap in Kaap- 
stad gestig. Hierdie maand is dit 149 
jaar dat hierdie werk al in ons land 
gedoen word. Volgende iaar sal bekend 
staan as die Jaar van die Bybel. Ons 
Kerk sal tenvolle deel in die feeste- 
like gebeure. 


Tans het daar `n Bybel in groot 
druk verskyn. Veral vir ons ouer- 
mense van onskatbare waarde sal 
wees. Op bygaande foto ontvang Ds. 
A. J. Nolte Voorsitter van die Alge- 
mene Kerkvergadering een van die 
Bybels van Ds. A. Ras Organiserende 
Sekretaris van die Bybelgenootskap. 


P. M. Smith. 








STUDENTE 
OPSTANDE 


Vervolg van bls. 16 


ne verneem word. Hulle eis `n verbod 
op die SDS en die uitsetting uit die 
universiteit van alle studente en do- 
sente wat aan ernstige oproerigheid 
deelneem. Die meerderheidsparty van 
die Sosiaaldemokrate het hom wel teen 
die geweld en terreur uitgespreek, 
maar ook teen harde maatreëls omdat 
hulle meen dat die demokrasie daar- 
deur in gevaar gestel word. 


Maar ook die kerk het die demon- 
strasies nie gespaar gebly nie. Daar- 
oor gesels ons volgende keer, 

OOR DIÉ PSALMBERYMING VAN 
1773. 


Uit baie psalms sal aangetoon kan 
kan word, dat die berymer die oor- 
spronklike betekenis van die woorde 
nie gesnap het nie en as gevolg daar- 
van gedagtes en denkbeelde ingedra 
het wat teen die Skrif ingegaan en in 
die vergadering van die gelowiges nie 
tuis hoort nie. 


Dr. Abr. Kuyper. 


Ons volk sal nie doof mag bly vir 
die klag, dat sy psalmberyming (dié 
van 1773 Joh. D.) te kort doen aan 
die geopenbaarde Woord en die Woord 
soms verdring. 


Prof. K. Schilder, 














DIE KINDERS SE HERVORMER 


DANIEL EN SY VRIENDE. 


Dit is ongeveer die jaar 550 voor 
Christus. Daniël en sy drie vriende 
Hananja, Misdel en Asarja is deur die 
koning Nebukadnesar na `n groot stad 
met die naam van Babel weggevoer. 
Daar het hulle in die paleis van die 
koning gewoon en sommer gou be- 
stuurders van die provinsie Babel, gse- 
word omdat hulle godvresende jong 
manne was en in die weë van die He- 
re gewandel het. 


Eendag staan die vier jong vriende 
buite die stad en kyk heen oor `n 
pragtige dal of vallei met die naam 
van Dura. Onder in die dal sien hulle 
`n groot gewerskaf. Mense loop heen 
en weer en skotskarre en waens, ge- 
trek deur osse laai blokke en klippe 
cn planke af. Nuuskierig gaan hulle 
nader. Werksmense is besig om iets te 
bou. Oral staan offisiere en soldate om 
toesig te hou oor slawe wat werk. Die 
slawe is besig om `n groot platform te 
bou. Daniël en sy vriende verwonder 
hulle aan alles. Wat sou die mense 
aanvang? 


Dag na dag gaan hulle uit om na 
die werkery te kyk. Alles is so geheim- 
sinnig. Niemand kan vir hulle sê wat 
aangaan nie en hulle is ook nie toege- 
laat om tot by die werkerv te gaan en 
te gaan kyk wat nou eintlik aangaan 
nie. 


Dan, eens op `n dag staan hulle weer 
en kyk. Hulle kon hulle oë nie glo nie. 
'n Groot beeld word op houtrollers 
nadergesleep en bo-op die platform 
van klip opgerig. Dit is `n maiestieu- 
se gevaarte, `n beeld van 'n mens, 
90 voet hoog en 9 voet breed en ge- 
maak van pure goud! Mense van die 
stad hardloop nader toe hulle van die 
beeld hoor, maar die soldate en wagte 
dryf hulle weer terug met die groot 
swepe waarmee hulle die slawe aan- 
jaag. 


Uiteindelik staan die beeld regop. 
'n Mens kan dit van veraf sien. Dit 
glinster en skitter in die strale van 
die son. Nou begryp Daniël en sy 
drie vriende. Nebukadnesar het mos 
onlangs van `n groot beeld gedroom. 
Die kop was van goud en dit het vir 
hom, Nebukadnesar voorgestel. So het 
Daniël mos vir hom die droom ver- 
klaar. Nou het Nebukadnesar so `n 
beeld van goud opgerig soos waarvan 
hy gedroom het, behalwe dat nie net 
die kop nie, maar die hele beeld van 
goud was. 


Maar die bouery is nie klaar nie, 
daar word nog iets gebou, `n groot 
oond, net naby die beeld. Daniël en 
sy vriende reken dat die oond seker 
gebou word vir al die diere wat ge- 
offer gaan word met die inwyding van 
die beeld, want `n inwyding sal daar 
wees, dit weet hulle Nebukadnesar is 
baie lief daarvoor om vir almal te 
wys hoe ryk en welvarend hy is. 


Terug in die paleis kry elkeen `n uit- 
nodiging van die koning, op `n kleita- 
blet geskryf. As bestuurders van die 
provinsie Babel word Sadrag, Mesag 
en Abendnego (want dit is die drie 
vriende se Babiloniese name) uitge- 
nooi om die groot fees van die inwy- 
ding van die beeld by te woon. Daniël 
kry nie `n uitnodiging nie, want hy 
moes in die paleis van die koning bly, 
stker om te sorg dat daar niks in die 
paleis verkeerd loon solank as Nebu- 
kadnesar by die fees is nie. 


Die groot das van die fees breek 
aan. Al die genooides van die baie pro- 
vinsies is om die beeld saamgedrom: 
landvoogde, bevelhebbers, goewer- 
neurs, raadsmanne, skatmeesters, reg- 
ters, hoofamptenare en al die bestuur- 
ders en hoë lui van die hele land. Die 
koning en koningin sit op `n spesiale 
goue troon en glimlag en wuif aan 
al die dienaars. Nou tree 'n uitroeper 
nader en blaas op `n goue trompet om 
almal stil te maak. 


Dan kondig hy met `n groot stem 
aan: Julle word aangesê, o volke, na- 
sies en tale, sodra julle die geluid 
hoor van allerlei musiekinstrumente, 
dan moet julle neerval en die goue 
beeld aanbid, en hy wat nie neerval 
en aanbid nie, sal op die daad bin- 
ne-in die brandende vuuroond gegooi 
word. 


Sadrag, Mesag en Abednego is lam- 
geslaan van die skrik. So iets het hul- 
le nooit verwag nie. Vinnig besluit 
hulle, hulle aanbid net een lemand 
en dit is die God van Israel en voor 
geen beeld sal hulle neerval om te 
aanbid nie! Die orkes tree nader en 
skielik begin al die musiekinstrumen- 
te. Soos een man val al die dienaars 
vooroor en aanbid die beeld. Die 
koning glimlag tevrede en dan ver- 
star die lag om sy mond. Maar dit 
kan mos nie wees nie, onmoontlik! 
Sou daardie drie manne wat daar so 
alleen regop bly staan het, nie die 
bevel gehoor het nie! Die koning wink 
met sy hand na sy wagte langs hom 


en wys dan in die rigting van Sadrag, 
Mesag en Abednego. Die wagte storm 
nader en sleep die drie vriende voor 
die koning. Maar die koning is nog nie 
regtig kwaad nie. Die drie jongmanne 
is mos die Jode wat hy as bestuurders 
aangestel het, die drie vriende van 
die voortreflike jong Daniël wat vir 
hom die droom uitgelê het. Hulle het 
hulle natuurlik so vergaap aan die 
goue beeld dat hulle vergeet het om 
neer te val en die beeld te aanbid. 
,Is dit met opset dat julle die beeld 
nie aanbid het nie,” vra hy. ,Nou kyk, 
nou moet julle mooi luister en as die 
musiek weer speel moet julle gewis 
neerval en die beeld aanbid,” is sy 
bevel. 


Sadrag, Mesag en Abednego is vas- 
berade. Hulle aanbid niemand en buig 
voor niemand, behalwe voor God in 
die hemel nie. Nebukadnesar kan sy 
ore nie glo nie. Sulke vermetele Jo- 
de. Van hulle moet `n voorbeeld ge- 
maak word. Nebukadnesar gee bevel 
dat die oond nog 7 maal warmer ge- 
maak moet word en hy gaan persoon- 
lik staan en kyk hoe die drie jong 
weerbarstiges in die oond gegooi word. 
Sterk manne kom nader en gryp die 
drie. Die mense drom saam, asem- 
loos van spanning om te sien wat 
nou gaan gebeur. Die sterk manne 
sleep hulle nader na die oond en so 
geweldig is die hitte dat almal terug- 
deins. Die sterk manne skroei mors- 
dood toe hulle die drie jong vriende 
in die oond gooi! 


Nebukadnesar is tevrede. So sal hy 
maak met almal wat sy gesag uittart. 
Vir laas kyk hy in die oond en dan 
verander die kleur op sy gesig. Hy 
word doodsbleek. Sou dit die hitte 
wees? Nee, Nebukadnesar sien iets 
anders as wat hy verwag het. Binne- 
in die gloeiende oond stap nie drie 
nie, maar vier mense rond en die 
vuur doen niks aan hulle nie! En die 
voorkomste van die vierde persoon 
lyk vir Nebukadnesar soos dié van 'n 
godeseun! 


Nebukadnesar tree nader en met be- 
wende stem roep hy: ,,Sadrag, Me- 
sag en Abednego, knegte van die al- 
lerhoogste God, gaan uit en kom hier!” 
Die drie dapper en godsvresende jong 
manne het toe uitgekom en toe sien 
almal dat hulle niks makeer nie. Hul- 
le hare was nie geskroei nie, ja, selfs 
die reuk van die vuur was nie eens 
aan hulle nie. 


Blaai om 

KINDERS SÊ 
HERVORMER 


Vervolg van vorige bls. 


Daarop het Nebukadnesar gespreek 
en gesê: Geloof sy die God van Sadrag, 
Mesag en Abednego, wat sy engel 
gestuur en sy knegte verlos het wat 
hulle op Hom verlaat het en die be- 
vel van die koning oortree het, en 
wat hulle liggame oorgegee het om 
geen ander God te dien of te aanbid 
nie, behalwe hulle God. 


Daarom word deur my bevel gegee 
dat enige volk, nasie of taal wat on- 
eerbiedig spreek oor die God van 
Sadrag, Mesag en Abednego, stukkend 
gekap en van sy huis `n mishoop ge- 
maak sal word, omdat daar geen an- 
der God is wat so kan verlos nie. Toe 
het die koning Sadrag, Mesag en Abed- 
negnego voorspoedig laat wees in die 
provinsie Babel. 


KLEREDRAG 


Deesdae word daar baie in die pers 
en in tydskrifte oor klere en kleredrag 
geskryf. Ons sien ook baie adverten- 
sies van veral meisies van wie die 
rokkies darem té kort is. En alles wat 
té” is, is verkeerd, dis nou seker. 
Of stem julle maats nie saam nie? 


Ek dink as ons mooi oor die saak 
nadink en ons lees weer die brief 
van Paulus aan sy jong vriend Timao- 
theis, hoofstuk 2 vanaf vers 9, dan 
moet ons saamstem dat die woordjie 
,behoorlik” vir ons die regte woord- 
jie is. Daar staan dit sê geskrywe: So 
ook moet die vroue hulle versier met 
behoorlike kleding. . . .... 


Nou wat verstaan ons onder behoor- 
klere? Ek dink die volgende 3 punte 
som die saak reg op: 


1. Klere moet nie uitspattig wees nie, 
m.a.w. nie ,,té” nie. 

2. Klere moet pas by die geleent- 
heid, kerkrok vir die kerk, skool- 
rok vir die skool, partytjierok vir 
die partytjie. 

3. Klere moet pas by die seisoen, 
warm klere as dit koud is en koel 
klere as dit warm is. 


Maar natuurlik, die klere kan hoe 
pragtig wees en nog so behoorlik en 
bekoorlik wees, as die persoon of 
kind of grootmens wat die klere aan 
het, nie `n mooi persoonlikheid het nie, 
help al die mooi klere niks. 


Wat is nou mooier as `n mooi kind 
in `n mooi rokkie met `n mooi beleef- 
de en hoflike persoonlikheid? Ek dink 
dit is soos wat Paulus bedoel het. 

Oom Mike. 


SPAARSIN 


Liewe maats, julle het mos almal 
hier in Juniemaand spaarbussies gekry. 
Die spaarbussie het julle as `n aanden- 
king gekry ter viering van die 50 jaar 
wat die spaarsinbeweging in ons land 
bestaan. Ons sê dit is die Jubileum- 
viering van die RSA-spaardiens. 


Dit is mooi dat ons geld spaar en 
bymekaar maak. Dit is iets om aan te 
moedig en ek vertrou ook dat elkeen 
van julle die spaarbussie sal vol maak 
en die geld dan gaan bank. As julle 
reeds vroeg in iule lewe leer om iets 
te spaar of weg te sit, soos ons sê, kan 
julle later, as iulle al `n mooi bedrag- 
gie bymekaar het, iets baie nuttigs 
koop soos klere of `n fiets, of 'n mooi 
stel boeke. Ons kan aan baie dinge 
dink wat julle met julle spaargeld 
eendag kan koop. 


Nou moet ons nie dink dat die ge- 
dagte om te spaar net 50 jaar oud is 
nie. In die ou, ou tyd, lank voordat 
Christus na die aarde gekom het, het 
die mense al gespaar. Met erkenning 
aan die RSA-spaardiens, nlaas ons hier 
'n klompie foto's van spaarbussies 
wat eeue voor Christus al in huise ge- 
bruik is. Die byskrifte is in Hollands, 
maar ek dink julle sal dit maklik kan 
verstaan. 


In Luk. 21 lees ons van die arm we- 
duwee wat twee geldstukkies in die 
skatkis van die tempel ingegooi het. 
Heelwaarskynlik het die skatkis ge- 
lyk soos meegaande tekening. 'n Skat- 
kis is maar net 'n groot spaarbus of 
spaarkis. 


So kry ons dan deur die eeue ver- 
skillende tipes en soorte van spaar- 
bussies, tot die moderne of heden- 
daagse soort, soos onderste foto. 


Ons sê weer, dit is pragtig om te 
spaar vir eendag wat ons iets met 
ons spaargeld kan koop. Nou moet 
ons egter versigtig spaar. Wat ek hier- 
mee bedoel is dit: as iemand spaar 
om selfsugtig te wees m.a.w. net vir 
homself spaar en net aan homself dink, 
dan spaar so 'n iemand op `n verkeer- 
de manier. So `n iemand wil net by- 
mekaar maak uit selfsugtige oorwe- 
gings. Ons sê so `n iemand is `n gie- 
rigaard. 


Jesus vertel vir ons `n mooi gelyke- 
nis van so 'n iemand. Lees maar mooi 
in julle Bybels wat in Lukas 12 vanaf 
vers 16 staan, van die ryk dwaas wat 
net aan homself gedink het toe hy ge- 
spaar het. 

Spaarbus uit den tegenwoordigen tijd. 
Spaarbus met venster. 





Engelsche spaarbus uit het jaar 1675. 





Porceleinen spaarbussen uit de Neu- 

renberger Potceleinfabriek (18e eeuw). 

Beijersch Niiverheidsinstituut te Neu- 
renberg. 


(Alle foto's goedgunstelik verskaf deur 


die RSA-spaardiens.) 























Spaarpotten van aardewerk van — 500 


j.v. Chr. Gevonden te Rome. 
Museum te Napels. 


Ons moet ook nie net aan geld 
dink as ons spaar nie. Ons pragtige 


land wat die Here vir ons gegee het,. 


het `n groot tekort aan water. Ons 
moet water spaar net waar ons kan en 
nooit krane oop laat staan nie. 


Die teenoorgestelde van spaar is om 
te verkwis. As ons dus nie verkwis 
nie, spaar ons ook: toebroodjies, pa- 
pier, tyd, ag en sommer nog baie an- 
der dinge. 


Het julle al die verhaaltjie gehoor 
van Kobus Kriek en Gertjie Mier? Nou- 





Perzische spaarpot. 





Versierde spaarkist van — 500 j.v. Chr. 
Gevonden te Rome. Museum te Napels. 





Spaarpotten gevonden in Mei 1913 te 

Heegermiihle bij Eberswald. vermoe- 

delijk uit 800-700 j.v. Chr. Staatsmu- 
seum voor Volkerenkunde. Berlijn. 


ja, dan vertel ek dit vir julle. 








Spaarpotten van steen of hout (Offer- 
blokken) geplaatst in tempels. 


Eendag was daar `n kriekie en sy 
naam was Kobus. Ou Kobus was `n 
vrolike kêrel. Hy het 'n pragtige viool 
gehad en daarmee het hy al die party- 
tjies van die klein diertiies en insekte 
bygewoon en vir hulle musiek gemaak. 
Tot laat in die nag, dwarsdeur die he- 
le somer het Kobus Kriek op sy viool 
gespeel vir die diertjies se plesier. 


Eendag kom ou Kobus by Gertjie 
Mier aan. Ou Gertjie is besig om 'n 
groot grassaad na sy huis aan te sleep. 
“En wat maak jy, ou grootman?”,vra 
Kobus aan ou Gertjie. ,Jong ou Kobus, 
ek maak kos bymekaar vir die winter. 
Ek spaar vir die skaars tyd.” antwoord 
Gertjie Mier. ,,Wil jy nie kom help 


nie? Kyk net hoe baie sade lê hier 
rond.” ,,Nee, ou Gertjie, ek het nie nou 
tyd daarvoor nie. Kom liewer met my 
saam na vanaand se partytjie. Dit is 
by ou mevrou Sprinkaan se huis en 
dit sal baie jolig wees,” antwoord ou 
Kobus Kriek. ,,Nee, ou Kobus, die win- 
ter is naby en ek moet werk en spaar 
en bymekaarmaak. Ek het nie nou 
tyd vir partytjies nie,” sê ou Gertjie 
Mier en hy sleep en hy beur die gras- 
saad na sy huisie toe. Vrolik huppel 
Kobus Kriek weg met sy viool. ,Arme 
ou Gertjie,” dink hy, ,om nou so 'n 
lekker partytjie mis te loop.” 


'n Paar weke daarna begin dit koud 
word en die wind begin te waai en al 
die grassade waai weg. In sy huisie 
onder die grond sit Gertjie Mier heer- 
lik in die warmte. Sy spensie is vol 
heerlike grassade gepak. Skielik is 
daar 'n klop aan die deur. Gertjie 
maak die deur oop en hier staan ou 


Kobus Kriek. Hy is sommer so blou 
van die koue en vaal van die honger. 
,Ag, ou Gertjie, het jy nie asseblief 
vir my `n ou warm plekkie vir die 
winter en heerlike kossies wat ek 


kan eet nie?” ,,Maar Kobus,” sê ou 
Gertjie, ,het ek dan nie vir jou ge- 
waarsku toe jy so heeldag loop en 
viool speel het nie? Toe jy heerlik mu- 
siek gemaak het op die partytjies, het 
ek kossies bymekaar gemaak en hard 
gewerk. Ek het nie kos vir luiaards en 
plesiersoekers nie.” 


Nouja, maats, ek hoop ou Gertjie 
het darem seker vir ou Kobus ge- 
help, want 'n miertjie is nie selfsug- 
tig nie. Ek hoop net ou Kobus Kriek 
het `n les geleer en die volgende so- 
mer seker gehelp om kos bymekaar 
te maak. 


Tot volgende maand. 


Oom Mike Roos. 

Erns en Pret in die 
Kerklike Lewe 


Meneer die redakteur, 


U nooi mense uit om verhaaltjies 
te vertel; ek neem die uitnodiging 
graag aan omdat ek sien hierdie ru- 
briek loop gevaar om sy laaste asem 
uit te blaas. Ek dink u moet ds. Frits 
van Oosten uitnooi om 'n paar van sy 
dinge” on skrif te stel . . . ek glo 
nie dat hy daar in die rustge Swart- 
ruggens veel te dien het nie! 


Toe ek in die vroeë vyftiger jare 
predikant in die gemeente Turffontein 
was, het ons ook 'n paar stelletjies 
tussen daardie gawe klomp moes af- 
trap. Nie ver van die kerk af nie het 
'n gesin gewoon (hulle woon vandag 
nog daar) wat vir die gemeente, en in 
besonder vir die pastorie, baie werd 
is. Hulle is van daardie soort wat 
hulle klere sal verkoon om die kerk 
te help en vir die pastorie sal hulle 
letterlik deur water en vuur loop. Dis 
hierdie soort hardwerkende mense 
wat gewoonlik ver in die lewe kom, 
soos inderdaad ook met hierdie gesin 
die geval is. Hulle het een ding ge- 
doen wat ek bewonder: aan hulle 
kinders geleerdheid gegee. Vir my is 
dit nog altyd een van die mooiste 
prestasies van 'n Ouer . . . .. as die 
kinders maar net wil leer! Hierdie 
kinders het dit dan ook so ver gebring 
dat kerk en volk daarvoor dankbaar 
sal wees. 


Die man het gewoonlik pas na vyf 
uur tuisgekom van sy werk af. Dan 
geniet hy vanselfsprekend `n verdien- 
de koppie koffie uit die hand van sy 
vroutjie. Een middag het ek ook net 
na vyf daar aangekom om die broe- 
der, wat op die kerkraad gedien het, 
om een of ander saak te spreek. By 
die voordeur gekom (die man was nog 
nie tuis nie, maar kon enige oomblik 
opdaag) sou ek vind dat die sifdeur 
aan die buitekant, van binne met 'n 
hakkie ingehak is. Ook die deur was 
toe. Ek wou aan die deur klop maar 
die sif is voor. Daar is nêrens plek 
om te klop nie. Wat nou gemaak? Uit 
skone moedeloosheid trek ek aan die 
sifdeur en vind dat dit 'n bietjie los 
is. As mens die deur skud, maak dit 
'n geraas en kan die gawe vroutjie 
dit dalk hoor. Ek begin toe maar om 
die deur te skud. Van binne kom geen 
reaksie nie. Ek skud al harder; mis- 
kien selfs `n bietjie geruk aan die 
deur. Toe kom die stem van `n kwaai 
vroutjie van binne: ,,Man wat maak 
jy vanmiddag; jy ruk daardie deur 
uit sy kosyne; loop tog agter om!” 


Ek loop agter na die kombuisdeur 
toe. Die ,,kwaai” vrou loop my tege- 
moet .. . en dis dominee! O wee, wat 
'n situasie. ,,Waaroor raas jy so met 
my?” wou ek weet. ,,O, dominee, ek 
dag dis B . . . wat so stuitig is, nou 
sien ek dis dominee.” Gelukkig, deur 
al die jare het ek en die ,kwaai” 
vrou vriende gebly, tot vandag. 


P. J. Theo. Koekemoer. 





Gemeentelike Berig 


GEMEENTE STANDERTON 


Ds. W. F. H. Huyzers het op 30 
April 1969 vyf-en-sestig jaar oud ge- 
word. Die Sondagoggend voor sy ver- 
jaarsdag het ds. Huyzers in een van 
sy konsulentgemeentes nagmaal be- 
dien, maar het die aand na sy eie ge- 
meente terug gekeer om 'n jaaroue be- 
lofte gestand te doen. Lank voor die 
aanddiens begin het was die kerkge- 
bou reeds volgepak. Baie gemeente- 
lede het met bekiemming in die hart 
daar ves want vvf-€n-sestig is mos 
die aftreejaar. en ds. ITvzers het spe- 
siaal die gemeentes versoek om almal 
die diens bv te woon! Die preek na 
aanleidins van joh. 21:18, . .. Pas 
my skape op ' bet almal diep getref, 
en algaarde het die beklemming plek 
gemaak “7w gemoe.isrus soos dit dui- 
delik veword het dat ds. Huvzers nog 
nie besluit het om die herderstaf neer 
te lê nie. 


Na die diens was daar 'n amper uit- 
bundige vreugue onder die mense toe 
hulle in die kerksaal deur ds Huyzers 
op `n koppie tee onthaal is. Dit was 
lekker om onder sulke gelukkige men- 
se op 'n heerlike hoëveldse herfsaand 
tee en verversings te geniet! 


Die gemeente was darkbaar om by 
dieselfde geleentheid vir mev. Huyzers 
wat `n geruime tyd ernstig siek was, 
weer in hulle midde te hê. Dit was 
goed om vir ds. en mev. Huyzers 
weer so vreugdevol te sien. 


Dit is die gemeente van Stander- 
ton se bede, wat diep uit elke hart 
kom, dat mev. Huvyzers deur die ge- 
nade van die Heer spoedig volkome 
herstel sal wees, en dat hierdie twee 
goeie mense nog lank gespaar sal bly 
om hulle onmisbare werk in hierdie 
gemeente voort te sit. 

S. F. Botes. 
Skriba. 

Kultuursaamtrek 


Uitnodigingskaartjies na die saam- 
trek is op aanvraag verkrygbaar van: 
Die Direkteur 
Instituut vir Afr. 
Volkskunde 
P.U. vir C.H.O. 
Potchefstroom. 


PROGRAM 
Donderdag, 18 September 1969 

9.30 vm. Uitgangspunt m.b.t. die sen- 
trale tema. 

Voorsitter Prof. W. N. Coetzee (Hy 
lewer eers die openingsrede as de- 
kaan van die Fakulteit Lettere en 
Wysbegeerte). 

Sprekers Dr. C. N. Venter — Pers- 
pektief vanuit `n Calvinistiese kultuur- 
beskouing. 

Prof. J. H. Coetzee — Die Afrikaan- 
se volkskultuur in die nuwe wêreld. 

2.30 nm. Die kerk en die staatkun- 
de in die toekoms van die Afrikaan- 
se volkskultuur. 

Voorsitter Mnr. L. le Grange, L. V. 
— (Kort inleidende toespraak). 

Sprekers Dr. A. P. Treurnicht — 
Die partypolitiek en die toekoms van 
die Afrikaanse volkskultuur. 

Prof. $. C. W. Duvenage — Die ge- 
institueerde kerk en die toekoms van 
die Afrikaanse volkskultuur. 

7.00 nm. Die onderwys en die toe- 
koms van die Afrikaanse volkskultuur. 

Voorsitter Prof. H. J. J. Bingle — 
(Kort inleidende toespraak). 

Sprekers Prof. G. J. Jordaan — Die 
rol van die onderwys in die handha- 
wing en uitbouing van die Afrikaanse 
volkskultuur. 

Min. J. de Klerk — Die roeping van 
die staat t.o.v. die onderwys en kul- 
tuur in die Republiek van Suid-Afri- 
ka. 

Vrydag, 19 Sepiember 1969 

8.30 vm. Die ontwikkeling van `n 
eie Afrikaanse lewenstyl. 

Voorsitter Prof. P. F. D. Weiss — 
(Kort inleidende toespraak). 

Sprekers Prof. Abel Coetzee — Die 
wortels en kenmerke van die tradisio- 
nele Afrikaanse lewenstyl. 

Mnr. J. J. Kruger — Die toekoms 
van die Afrikaanse lewenstyl in die 
nuwe wêreld. 


TEEPOUSE 

10.20 vm. Die wysgeer en die kuns- 
tenaar en die toekoms van die Afri- 
kaanse volkskultuur. 

Voorsitter Prof. H. G. Stoker — 
(Kort inleidende toespraak). 

Sprekers Prof. G. Dekker — Uit die 
oogpunt van die literator. 

Prof. W. E. G. Louw — Uit die oog- 
punt van die kunstenaar. 


Volkskultuur en 


Vervolg op bls. 28 











Baie dankie dat u my vraag omtrent 
die leerreëls geplaas het, en ook my 
dank aan prof. Engelbrecht dat hy die 
moeite doen om op vrae te antwoord. 


In verband met die uitverkiesing 
wil ek graag my siening gee volgens 
die Dordtse leerreëls en die Bybeltek- 
se wat in die leerreëls gegee word. 
Prof. Engelbrecht sê in sy vorige 
skrywe, dat ons leerreëls 1:7 moet 
sien in die hele verband van die leer- 
reëls, dus wil ek graag van die ander 
leerreëls in die verband hier aanhaal. 


Die tyd van die uitverkiesing na my 
mening word in leerstuk 1:6 gesê: 
Dat God sommige in dié tyd met die 
geloof begiftig, andere nie begiftig 
nie, kom voort uit sy ewige besluit. 
Want al sy werke is Hom van ewig- 
heid af bekend. Hand. 15:18 (met an- 
der woorde) leerstuk 1:7 stel dit so. 
Hierdie uitverkiesing is `n onverander- 
like voorneme van God, waardeur Hy 
voor die grondlegging van die wêreld 
uit loutere genade sekere mense uit 
die menslike geslag uitverkies het. 
Soos geskrywe is in Ef. 1:4-6: God 
het ons uitverkies in Christus (nie 
buite Hom nie) voor die grondlegging 
van die wêreld. Ek wil u ook verwys 
soos die leerreëls na Rom. 8:30. 


In reël 1:8 sê Dié uitverkiesing is 
nie veelsoortig nie aangesien die Skrif 
ons met een welbehae, die wil van 
God voorstel waardeur Hy ons van 
ewigheid af uitverkies het, tot die 
genade sowel as die heerlikheid. Die 
leerreël noem weer Ef. 1:4-5 en 
2:10 as Bybelbewyse van `n ewige 
uitverkiesing ens. leerreël 1:9. Hier- 
die uitverkiesing is onvoorwaardelik 
Ef. 1:4. Leerreël 1:10 sê: Die oor- 
saak van hierdie genadige verkiesing 
is alleenlik die welbehae van God. 
Waarin Hy enige bepaalde persone as 
sy eiendom aangeneem het. Soos ge- 
skrywe is in Rom. 9:11-13. Toe die 
kinders nog nie gebore was en nog 
geen goed of kwaad gedoen het nie 
is vir Rebekka gesê ens. en ook Hand. 
13:48. 


In reël 1:12 wys die Vaders ons dat 
die uitverkiesing ewig en onverander- 
lik is. 1:15 sê hulle dat die uitverkie- 
Sing van voor die grondlegging van 
die wêreld af, of die verwerping van 
die selfde tyd God geensins maak tot 
bewerker van die Sonde nie. 1:16, 17, 
18 is geskrywe tot troos en aanmoe- 
diging vir die gelowiges. Ek wil net 
1:17 hierdie woorde aanhaal: Gods 
Woord getuig dat die kinders van die 


LESERS SKRYF 


gelowiges heilig is, kragtens die ge- 
naderebond. Daarom moet en sal 
gelowige ouers nie twyfel aan die sa- 
ligheid van hulle kinders, wat vroeg 
uit die lewe weggeneem word nie. 
Gen. 17:7; Hand. 2:39; 1 Kor. 7:14. 


Nou kom ons by die besluit. In 
artikel I verwerp die Sinode die wat 
leer: Dat die wil van God om salig 
te maak die wat sou glo, en in die 
geloof en geloofsgehoorsaamheid sou 
volhard, as die ganse en volle besluit 
van die uitverkiesing tot saligheid is, 
en dat daar niks anders in 'Gods 
Woord geopenbaar is nie. WANT sê 
die Sinode hulle hier bo weerspreek 
die Heilige Skrif wat getuig dat God 
nie alleen diegene wat sou glo, wil 
salig maak nie maar dat Hy ook enige 
bepaalde mense van ewigehe'd af uit- 
verkies het, en met die geloof in 
Christus sou begiftig. Soos geskrywe 
is Joh. 17:6; Hand. 13:48; Ef. 1:4. Hy 
het ons uitverkies voor die grond- 
legging van die wêreld, om heilig te 
wees. Ek sien dat hier in die besluit 
dieselfde tekste aangegee word as in 
leerreël 1:7 as bewyse dat God voor 
dat iets bestaan het somige mense 
wel uitverkies het, en somige verwerp 
het. Wat hulle myns insiens hier ver- 
werp, en as 'n dwaling beskou, is dat 
'n mens eers moet glo en dan uitver- 
kies word. In so `n geval 1ê die uit- 
verkiesing by die mens, en nie by God 
wat almagtig, regverdig, heilig en 
soewerein is nie. 


Die 2de artikel verwerp hulle `n 
veelsooriige verkiesing, want dit is 'n 
versinsel van die mens waardeur die 
leer van die uitverkiesing van voor 
die grondlegging van die wêreld ver- 
nietig en hierdie goue ketting van ons 
saligheid verbreek word. Weer gee 
hulle hier die tekste van leerreël 1:7; 
Rom. 8:30. Die wat Hy tevore veror- 
dineer het, die het Hy ook geroep, 
en die wat hy geroep het dié het hy 
geregverdig en die wat Hy geregver- 
dig het die het Hy ook verheerlik. In 
die 3de, 4de en 5de artikels verwerp 
hulle `n voorwaardelike uitverkiesing. 
Uit die 5de Artikel haal ek die vol- 
gende aan: Almal het gelowig geword 
wat tot die ewige lewe verordineer 
was Hand. 13:48. Julle het my nie 
uitverkies nie. maar Ek het julle uit- 
verkies Joh. 15:16. Hierin is die lief- 
de, nie dat ons God lief gehad het 
nie, maar dat Hy ons lief gehad en 
Sy Seun gestuur het ens. 1 Joh. 4:10. 
In die laaste tekste wat ons hier aan- 
gehaal het, blyk dit ook dat die heils- 
werk van Jesus nie aangetas word 


deur die ewige uitverkiesing nie. Ar- 
tikel 6 verwerp hulle 'n veranderlike 
verkiesing, want dit maak God ver- 
anderlik. Ons weet tog dat God nie sy 
woord verbreek wat hy gespreek het 
nie. Artikel 8 en 9 verwerp die Dordt- 
se Sinode ook nie dié verkiesing nie. 


Uit die 2de leërstuk haal ek enkele 
woorde aan. Artikel 2:7. Almal wat glo, 
geniet hierdie weldaad alleen uit die 
genade van God, wat hulle van ewig- 
heid af in Christus gegee is. 2:8 Dié 
almal en dié alleen kragdadig sou ver- 
los wat van ewigheid uitverkies en 
deur die Vader aan Christus gegee is 
2:9. Hierdie raad wat voortkom uit 
die ewige liefde van God tot die uit- 
verkorenes, is van die begin van die 
wêreld af, tot op teenswoordige tyd 
vervul ens. 


Daar is nog baie plekke wat ek nog 
Sou wou aanhaal, maar ek dink ver- 
eers is dit genoeg. Myns insiens het 
die Dordtse Sinode die leer van die 
Uitverkiesing van voor dat iets be- 
staan het wel geleer volgens Ef. 1:4- 
6 en Rom. 8:30 en ander tekste hier- 
bo genoem. Ek sal tog bly wees om 
te verneem waar ek verkeerd is. Sal 
prof. Engelbrecht asb. die artikel en 
tekste noem sodat ek dit weer kan 
naslaan. 


Ek hoop dat u weer hierdie stuk 
in Die Hervormer sal plaas. 


J. J. van Rensburg, 
Von Backstromstraat 4. 
Standerton. 





Geagte Redakteur, 


Hiermee wil ek aan u my harte- 
like dank bring vir daardie goeie lig 
wat u in Die Hervormer van Mei 
1969, gegee het met die opskrif, ,,Wet- 
teloosheid.” 


Dit is nog die enigste wat lig op 
die toekoms gegee het om te wys die 
dinge wat sal gebeur na die einde toe. 
Ek en ook ander het al gevra onder 
mekaar: Is daar dan nie een van ons 
drie kerke wat vir ons wil wys op die 
tyd van die einde, en die wederkoms 
van Christus. 


Ons sien ook die dinge soos in 
die Bybel aangegee, maar daar buite 
praat niemand van die dinge. Die vye- 
boom en die ander het al ver gebot 
te wvs op die naderende einde, en 
daar kom nie ook waarskuwings van 
die Kerk nie, 


Vervolg op bls. 26 


Die Hervormer, Augustus 1969, Bladsy 25 


WAT KAN U LEES 


Waterbobbejaan deur Ben Venter. Uit- 
gegee deur Voortrekkerpers, posbus 
8124, Johannesburg. Prys RI1.85. 


Die onderskrif van hierdie uitgawe 
is ,'n Legende uit die bosveld van 
Marico”, vertel deur iemand wat seker 
van sy kindsbeen af meer kere ge- 
sprekke van die oumense aangehoor 
het oor hierdie misterieuse mens-dier, 
Waterbobbejaan. 


Dit is vlot geskryf. Venter beheer 
die taal.goed. Daar sit gang in die 
verhaal. Hy wy nie bladsye vol oor 
'n toneel wat hy wil beskryf nie; hy 
verveel die lesers nie met ellelange 
weergawe van wat in die hoofde van 
die karakters wat hy beskrywe om- 
gaan nie, maar met raak opmerkings 
hier en daar vlek hy die persoonlik- 
hede oop. Sy woordgebruik is opval- 
lend en beeldryk, so bv. as hy dit het 
oor ,,n klein watertjie,”, ,,kleinvan- 
nagsgie”, ,bevloog” ens. tipies Boere- 
woorde. 


Dit is Suid-Afrikaanse folklore van 
die beste gehalte wat groot beloftes 
inhou vir die toekoms. Ons hoop nie 
dat die skrywer nou na sy SO goeie 
eerste pennevrug die pen gaan neerlê 
nie. Ons verwag nog veel van sy skry- 
werstalent, maar asb. sonder so `n 
lelike anglisisme as op bladsy 41 nl. 
,Sien hom weg”. Ons Afrikaanse 
,neem van hom afskeid” sal beter in 
die mooi Afrikaans van die skrywer 
pas. 


Joh. Dreyer. 


,Spraakspel', oefeninge in spraakonder- 
rig, deur Sann Potgieter. Voortrek- 
kerpers-uitgewers. Versprei deur 
Transvaler-Boekhandel in Johannes- 
burg, Klerksdorp en Pretoria, asook 
Unie-Boekhandel in Pretoria en 
Vereeniging, 1968. 77 Bladsye. Prys: 
R1.25. 


'n Baie nuttige en ook nodige boekie 
vir laerskoolonderwysers/esse, asook 


ouers van kinders met spraakgebreke. 
Dit is in so 'n eenvoudige taal geskryf 
en so stelselmatig uiteengesit dat selfs 
die leek hier talle idees en wenke kan 
vind om kinders, en selfs ook die voor- 
skoolse kind te help om sy moedertaal 
op die korrekte manier uit te spreek. 


Die boekie bevat talle oefeninge im 
spraakonderrig vir leerlinge in die 
grade tot en met st. 5. Daar is onder 
andere 23 leseenhede — 8 elk vir die 
grade en vir sts. 1 en 2; en 7 vir sts. 
3, 4 en 5 — almal baie duidelik vit- 
eengesit. 


In die grade word die aandag hoof- 
saaklik toegespits op die opknapping 
van die spraakorgane en klankspel. In 
sts. 1 en 2 val die klem hoofsaaklik 
op stemoefeninge, resonansie, trasering 
en gelaatspel, terwyl sts. 3-5 hul aan- 
dag toespits op pousering, Klem, tem- 
po, toonkleur, ritme en intonasie. (In- 
dien u nie al hierdie terme ken nie; 
'n kort en bondige verklarende woorde- 
lys is in die boekie ingesluit.) 


Die boekie is in so `n mooi en lewen- 
dige stvl geskryf, dat enige mens dit 
met genot kan lees, terwyl jy terselr- 
dertyd die lus in jouself voel om van 
nuuts af aan te sorg dat jy jou eie 
moedertaal korrek uitspreek. 


E. A. Velthuysen. 


JESS DAVIDTSZ SE KOOKBOEK 


deur prof. M. J. Davidtsz. Uitgegee 
by Voortrekkerpers, Posbus 8124, 
Johannesburg. Prys R8.00 


Hierdie pragtige en nuttige publika- 
sie is die vierde verbeterde uitgawe. 
Dit is opgedra aan die moeders en 
dogters van Suid-Afrika onder wie dit 
haar voorreg was. om baie jare werk- 
saam te wees, so skrywe die opsteller. 
Dat dit vier uitgawes belewe het 1ê 
voor die hand, want dit is, seker die 
beste, of dan ten minste een van die 
bestes, op hierdie gebied. Onderge- 
tekende weet nog goed hoedat sy self 
en andere in hulle jong jare inmaak- 
klasse by die skryfster in haar eie 
huis bygewoon het. 


Resepte vir alle moontlike lekker- 
nye en geregte word in hierdie uit- 
stekende werk gevind. Daarby kom 'n 
lang lys van seldsaam mooi illustra- 
sies, nege kleurfoto's en `n paar dia- 
gramme, almal ewe aantreklik. 


Ook die uitgewer verdien 'n kom- 
pliment. Dit is met een woord mooi 
uitgegee en is ongetwyfeld 'n aan- 
wins vir die kookkuns van die Suid- 
Afrikaanse vrou, en vir elke kok. 


E.H. D. 


Die Hervormer, Augustus 1969, Bladsy 26 


LESERS SKRYF 
(Vervolg van bls. 25) 


Mag daar meer van die ligdraers 
wees, wat: die emmer sal afhaal en 
die helder lig laat skyn om die Woord 
aan daardie kant ook te openbaar en 
vir menige soekende die lig te laat 
skyn, vir hulle wat nog in die duister 
is. Ek sê u baie dankie.Mag daar meer 
van daardie aanwysings kom. 

U broeder in Christus 


Jac F. P. Senekal. 
Ons Tuis, 
Pretoria, 


EP TE EMM EP WS 


UNIVERSITEITSKOLLEGE 
VAN FORT HARE. 
VAKATURE 





se 


1. Aansoeke word ingewag van 
paslike gekwalifiseerde persone 
vir as in die volgende 


f 

] 

JE 

ESKUIEI Godgeleerheid ' 

! Professor of senior lektoraat in ! 

! sistematiese teologie, en hoof 

! van die departement sistematie- 

se teologie. 

' 2. Volle besonderhede in verband 
met kwalifikasies vir hierdie pos, 
asook salarisskale en toelaes is 
op aanvraag van die Registrateur ) 

, verkrygbaar. Aansoeke moet in 

! tweevoud op die voorgeskrewe ! 

vorms ingedien word en moet die | 
Registrateur, Universiteitskollege ) 
van Fort Hare, Alice nie later as ' 
25 Julie 1969 bereik nie. ! 


OE EE SN SE 


@ REISDEKENS EN 
KOMBERSE 
TEEN 
GROOTHANDELSPRYSE 


AA ee DO ea 
“VANGLEN DE LUXE'"-reeks ver- 
vaardig deur Waverley uit 'n 
samestelling van suiwer bokhaar 
en wol 


stel) 


Drie skotsegeruite kleure : oor- 
wegend herfs, blou of groen. 


Drie pastelkleure kersierooi, 
koningsblou of olyfgroen. 


PRYSE: (Kontant met bestelling): 
R6.95 vir grootte 60” x 80”. 
R8.95 vir grootte 70” x 90. 


Onmiddellike posvrye aflewering 
van — 


NIVEN AGENTSKAPPE, 


Lig maar warm en baie duursaam. 
KLEURE: (Spesifiseer as u be- 
Posbus 16180 - PRETORIA. 

















WAT KAN U LEES 


Ons Visse, deur prof. J. L. B. Smith. 
Voortrekkerpers. Johannesburg 1969. 
302 bladyse. Prys: R3.20. 


Die skrywer van hierdie boek, wyle 
prof. Smith, was een van die grootste 
wetenskaplikes wat Suid-Afrika opge- 
lewer het. Sy grootste aanspraak op 
roem is natuurlik die ontdekking en 
die beskrywing van `n lewende Sela- 
kant — 'n vis wat volgens alle dier- 
kundiges, miljoene jare gelede moes 
uitgesterf het. Sy grootste werk: Sea 
Fishes of South Africa, is dan ook een 
van die grootste klassieke oor visse 
in die wêreldliteratuur. 


In ,Ons Visse”, ontmoet die leser 
egter `n ander mens: 'n man met `n 
hartstogtelike liefde vir die see en sy 
bewoners. Prof. Smith kon nie anders 
as om 'n wetenskaplike te wees nie, 
en daarom is hierdie werk ook propvol 
interessante gegewens oor verskillende 
tipes visse en hulle lewenswyse en 
gewoontes. Maar dit word vertel in 
'n taal wat almal sonder inspanning 
sal kan verstaan. Die leser moet ook 
nie verwag om 'n grootsopgesette 
wetenskaplike verhandeling oor die 
Suid-Afrikaanse visse voor oë te kry 
by die lees van hierdie boek nie. 
Hier is dit in die eerste plek 
die groot hengelaar wat aan die woord 
is — wat sy kennis oor visse, en sy 
groot liefde vir hierdie seebewoners 
met sy lesers wil deel. 


Litografies is die boek baie goed 
versorg. Dit is gedruk op hoë kwali- 
teit glanspapier, is deeglik gebind en 
voorsien van 'n aantreklike stofomslag. 
Verder word dit verryk deur uitsteken- 
de swart-en-wit illustrasies van die be- 
kendste seevisse, wat langs ons kuste 
voorkom. Die enigste tekortkoming in 
'n andersins puik publikasie, is die 
voorkoms van `n aantal onnodige en 
onooglike drukfoute soos bv. op bla- 
sye 27, 28 en 36. @ 


GEM. 





Speurders van Ouplaas deur Emily 
Pieterse. Uitgegee deur Voortrek- 
kerpers, Posbus 8124, Johannes- 
burg. Prys R1.35. 


In Speurders van Ouplaas het ons 
n speurverhaal wat na reg 'n 
spanningsverhaal genoem kan word 
en wat enduit die leser vashou. Ons 
seuns en dogters, maar ook ouer 
mense, sal dit geniet. 


” 


Joh. Dreyer. 


Ds. Th. Delleman : ALLES NIEUW. 
Over sterven, begraven en opstan- 
dingsleven. Uitg.: T. Wever, Frane- 
ker (ook Stellenbosch), 1968, bls. 
240; prys R3.05, posvry. 


Ek het hierdie boeiend geskrewe 
boek uit die pen van ds. Delleman 
met aandag en klimmende belang- 
stelling gelees; die inhoud daarvan 
vereis 'n breër bespreking as wat 
moontlik is in die beperkte ruimte 
van ons kerkblad. Die eerste gedeelte 
van die boek waarvan die opskrif lui 
,Met de Heer in de hemel en op de 
nieuwe aarde” (bls. 14- 161), handel 
oor ,,sterven, begraven en opstan- 
dingsleven”. Inderdaad aktuele onder- 
werpe. In die tweede gedeelte word 
baie sorg bestee aan die vraag na 'n 
Bybelse verantwoorde begrafnislitur- 
gie (bls. 164-226). Daar word o.m. 
verwys na gebruike by die Ortodokse 
Kerke, die Jode, die R.-Katolieke Kerk 
e.s.m. Ook hierdie gedeelte is belang- 
rik en leersaam. As daar egter ge- 
pleit word vir `n uitgebreide begraf- 
nisliturgie, wil ek opmerk ,,de gusti- 
bus non est disputandum” (smaak 
verskil); persoonlik voel ek nie veel 
vir `n uitbreiding van ons begrafnis- 
liturgie nie, hoe sober en eenvoudig 
dit ook mag wees. — Ek wil hierdie 
boek graag aanbeveel, omdat, veral 
die eerste deel, die leser aan die dink 
sit. Tog sou ek wil opmerk, dat die 
eerste deel, waarin tal van vrae be- 
antwoord word, maar daar intussen 
ook weer ander ooduik, met `'n kri- 
tiese oog gelees moet word. Hier en 
daar het ek `n vraagteken geplaas. — 
Ek wil vertrou dat die boek ook in 
ons land dié leserskring sal vind wat 
dit verdien. Aan skrywer en uitgewer 
ons dank vir die publikasie. 

DAFIE: snr. 





Leren Leven met de Oecumens dour 
dr. W. A. Visser `'t Hooft. Uitgeverij 
G. F. Callenbach N.V. Nijkerk. Prys 
f9.90. 


Die titel van hierdie werk deur die 
voormalige sekretaris-generaal van die 
Wêreldraad van Kerke, laat mens ver- 
wag om hier `n prinsipieel-verant- 
woorde dissertasie betreffende die hele 
ekumeniese gedagte te vind. Dit is eg- 
ter hoegenaamd nie die bedoeling van 
die boek nie. Wat die leser wel vind, 
is 'n kronologiese oorsig van die ont- 
staan en ontwikkeling van die ekume- 
niese beweging, en meer bepaald, die 
rol wat die skrywer hier gespeel het. 


Dit is kentekenend van die gedagtes 
en ideale wat in hierdie kringe leef, dat 


in die onderhawige werkie bloedweinig 
aandag geskenk word aan die teologie- 
se implikasies wat deur die ekumenicse 
strewe na vore gebring word. Die poli- 
tieke bedrywighede van o.a. die 
Wêreldraad van Kerke kry alle aan- 
dag. Niemand wat hierdie boekie lees 
kan verkwalik word as hy tot die 
gevolgtrekking kom dat die politiek, en 
dan meer bepaald, die rassepolitiek. die 
gebied is waarop die Wêreldraad van 
Kerke hom tuisvoel en sy groot taak 
sien nie. Diegene wat dus nog nie 
seker is van die standpunt en ideologie 
van die Wêreldraad van Kerke nie, kan 
uit die bladsye van hierdie boekie 
sekerheid put. 


Dit is 'n kort werkie (109 bladsve), 
wat maklik lees. Die leser vind Gaarin 
nogal interessante gegewens oor die 
geskiedenis van die ekumene en die 
werk wat in hierdie kringe gedoen 
is. Maar as alle feite sê verkeerd en 
verwronge is soos die wat Suid-Afrika 
raak (natuurlik word die nodige hoe- 
veelheid gal gebraak teen hierdie ,,gru- 
wel” aan die suidpunt van Afrika), en 
niemand kan ons kwalik neem as ons 
hierdie moontlikheid voorsien nie, is 
die geskriffie werklik nie die papier 
werd waarop dit gedruk is nie. 

GEM. 





Onrecht in de Naam van Christus 
deur ds. H. J. Hegger. Te bestel by 
die Stigting ,In de Rechte Straat” 
te Velp, Nederland. Prys f2.90. 


Hier is iemand aan die woord wat 
Rome van baie naby ken en goed ken 
en presies weet waar die swakpunte 
in die leer en stelsel van die kerk 
van Rome is. In sy jongste werkie 
lê hy sy vinger op die swak punte 
en hy doen dit Skriftuurlik en sonder 
vyandskap. 


Ds. Hegger verset hom teen die 
huweliksverbod vir Roomse priesters 
en ander geestelike ampsdraers. Sy 
geskrif is 'n roep om Teg. 


Hy wys die eenwording met Rome 
as magskerk af en wys daarop dat 
die woorde van Christus oor die een- 
heid van die kerk in Joh. 17 nie 
allereers sien op uiterlike eenheid nie 
asof die innerlike, geestelike eenheid 
in Hom volkome sekundêr is. Hierdie 
onbybelse eenheid is vir hom `n uit- 
holling van die evangelie en `n rook- 
skerm van die waarheid. 


Ons beveel dit sterk aan. 


Joh. Dreyer. 


Die Hervormer, Augustus 1969, Bladsy 2/ 








POLYVIT TABLETTE 





'n Weergalose middel vir mense 

wat aan `n algemene vitamien- 

en mineraalgebrek ly. Prys R2.50 

vir een maand se voorraad. Reg- 

streeks posvry van Jean Baptiste 

Produkte, Posbus 625, Krugers- 
dorp. 





Skryf aan ons vir `n gratis 
pryslys. 




















AANDAG 
ALLE PROSTAATKLIER LYERS 





Hier is 'n nuwe geneesmiddel 
vir die prostaatklier. Onmiddel- 
lik verligting en langdurend vir 
slegs R2.90. 
Regstreeks van 
MEV. R. MULLER, 
Krugerspos, 
Lydenburg. 








VAKANSIEWOONSTELLE 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle : 
4 tot 7 persone. Enkelwoon- 
stelle: 2 tot 4 persone. Beson- 
der lae buiteseisoen-tarief (van- 
af R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 
en eetgerei. Brosjure beskik- 
baar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 








VERGROTINGS 
in 
LEWENSKLEUR 
van u eie 
KIEKIE OF NEGATIEF 





W. E. CAREY 
APTEKER 
Posbus 177 — Krugersdorp 





Kultuursaamtrek 


Vervolg van bls: 24 


Prof. P. G. W. du Plessis — uit die 
oogpunt van die filosoof. 

2.30 nm. Afrikaanse kultuurorgani- 
sasies en die toekoms. 

Voorsitter Kol. J. E. Louw — (Kort 
inleidende toespraak). 

Sprekers Mnr. D. J. Viljoen — F. 
A. K. 

Brig. M. van Vuuren — Kultuuror- 
ganisasies binne bepaalde beroeps- 
groepe (A.T.K.V., AKPOL, A.K.V.V,. 
A.T.K.B. Asook die wenslikheid en 
moontlikheid van sodanige kultuuror- 
ganisasies in die privaatsektor (bv. 
Rembrandt) en die staatskorporasies 
(bv. Yskor). 

Dr. F. P. Jacobsz — Die groot on- 
derneming en die toekoms van die 
Afrikaanse volkskultuur. 

7.30 nm. Die Afrikaanse volkskul- 
tuur en die toekoms. 

Voorsitter Mnr D. J. Viljoen — 
(Kort inleidende toespraak). 

Sprekers Prof. H. J. J. Bingle — 
Die Afrikaanse volkskultuur en die 
toekoms. 

Prof. W. N. Coetzee — Dankwoord 
namens Fakulteit Lettere en Wysbe- 
geerte. 


OPMERKINGS 


1. Voordrag van referente sal nie 
langer as 25 minute duur nie (hoewel 
dit langer uitgewerk kan word met 
die oog op moontlike publikasie). 


2. Inleidende en samevattende toe- 
sprake van voorsitters sal nie langer 
as 10 minute duur nie, 

P.U. vir C.H.O. 
Potchefstroom. 


d 


HOOFMATRONE 

Dringend benodig by die van 
Rensburg Monument Tehuis, Pre- 
toria, waar verswakte bejaardes 
versorg word. Geregistreerde op- 
geleide verpleegsters sal voor- 
keur geniet. Salarisskaal R1512 
KR102—RI1920CR120—R3000. 

Inwoning `n vereiste. Uniforms 
word voorsien. Diens so spoedig 
moontlik te aanvaar. Aansoeke 
vergesel van getuigskrifte en 
kwalifikasies moet ondergenoem- 
de bereik so spoedig moontlik. 
Vorige ondervinding sal in aan- 
merking geneem word. Vir ver- 
dere navrae skakel Mev. Smit 
tel. 705056 Pretoria of skryf aan 
die Sekretaresse Posbus 649, 
Pretoria. 

DIE JEUG: MASSA- 
MENS INDIVIDU? 


Dit is nie iets nuuts om te beweer 
dat die jeug altyddeur vir die ouer 
generasie 'n bron van kommer is nie. 


Hierdie kommer spruit voort uit die 
intense belangstelling van die ouer 
geslag vir die jongere. Hierdie belang- 
stelling bring mee dat alles wat die 
jeug doen met erns bejeen word, of- 
skoon die jeug nie altyd erns maak 
met die dinge wat die aandag vir die 
moment geverg het nie. Nou wil ek 
onmiddellik ook hier stel dat ek in 
werklikheid nie bekommerd is oor die 
jeug nie en ek is daarvan oortuig dat 
die jeug kerngesond is. Feit is dat deur 
aldie geslagte heen daar altyd gekla 
is oor die jeug, en die jeug van van- 
dag gaan tog ook net weer kla oor 
die jeug van mêre en oormêre! 





DR. D. J. BOOYSEN 





Die kommer van die ouer geslag 
spruit voort uit die feit dat die ouer 
geslag daagliks besig is om te oorhan- 
dig aan die jeug, erfskatte van kul- 
tuurgoedere ens. en die geslag is be- 
kommerd of hierdie jonger generasie 
dit met dieselfde liefde sal koester, 
bewaar soos die kleinnood wat dit in 
werklikheid ook is. Die vraag kom op 
of daar nie so maklik boedel oorgegee 
sal word nie en die vreemde elemente 
met die nodige agterdog bejeen sal 
word en verwerp wat oneg is. Kortom 
dit is `n kommer terwille van die jeug 
self omdat die ouergeslag nie 
belangeloos, koud staan teenoor die 
jeug nie, daarom word die gedrag van 
die jeug met erns benader en beskou. 


DIE JEUG. 


Ons het nou al telkemale gebruik 
gemaak van die uitdrukking jeug. Ons 
bedoel eintlik dan die jong mense, 
kinders nog en tog meer as net kin- 
ders, dit wil sê in die laat puber- 
stadium en die periode van adolos- 
sensie. Ons kan dit nader kwalifiseer 
as die groep wat in die laaste fase 
van skoolopleiding is, dalk al skool 
verlaat het, besig met verdere studie 
of reeds begin het om self te verdien 
in die arbeidsmark. 


Ons kan baie karakteristieke van 
hulle noem bv. dat dit die periode 
van die kritiese benadering is en alles 
nie meer sondermeer aanvaar word 
nie, die geloofwaardigheid van alles 
betwyfel word, die periode van groot 
soeke wat aangebreek het, die soek- 




















tog na sekuriteit, die kennis, die waar- 
heid, maar ook die periode van Vver- 
twyfeling, kommer, frustrasie. Ek wil 
daarmee nie beweer dat die dinge nie 
in die latere lewe ook mag voorkom 
nie maar dit is gewaarwordinge wat 
nou sterk op die voorgrond tree en 
alles moet nog ge-evalueer word. Die 
vermeerdering van jare bring ander 
insigte en dié dinge wat op daardie 
stadium van die lewe probleme is, 
word later nie meer assodanig beskou 
nie. Dit is dus die periode van die 
betreding van 'n nuwe wêreld waar 
vreemde deure oopgaan. In hierdie 
periode van menswees is jy genood- 
saak om in `n toenemende mate die 
norm wat jy vir die lewe aanvaar het, 
toe te pas wanneer jy in die situasie 
geplaas word waarin jy moet kies, 
en glo my vry die hele lewe is van 
dag tot dag, die fel van beslissing op 
beslissing. Dit spreek vanself dat 'n 
mens daarom die norm sal aanwend 
wat jy aanvaar het, dit getuig minstens 
van konsekwente optrede. 


Oor die norm moet ek miskien iets 
meer sê. Van die Afrikaner word gesê 
dat die eienskappe van hom daarop 
neerkom dat hy Christengelowige is. 
Dit bring mee dat die enigste norm 
wat kan geld die Heilige Skrif is. Die 
Heilige Skrif is die getuienis van die 
openbaring van God in Jesus Christus 
aan die wêreld en wat God as die 
Almagtige Skepper aan Sy skepsele te 
sê het, het Hy is Jesus Christus gesê. 
Daarom sal ons daar soek en vra na 
die wil van God sodat ons in die 

Word afgelewer en opgerig op 
enige dorp en plaas. 


PRYSE NA ELKEEN SE 
VERMOË 


Pryse en Katalogus 
op aanvraag! 


d. P. E. ROODE 

uitlewing van ons geloof altyddeur 
daarmee rekening sal en moet hou. 


Wat meer is, ons hele lewe moet 
openbaring wees van ons dankbaar- 
heid teenoor God die Vader wat sy 
genade aan ons betoon het deur aan 
ons die verlossing in Jesus Christus 
te skenk. Hierdie dankbaarheid en ge- 
hoorsaamheid aan God is onlosmaak- 
lik aan mekaar verbonde. U sal dus 
begryp dat die enigste norm wat kan 
geld daarom die Heilige Skrif is. 


Die vraag vir die ouer geslag is dan 
ook in welke mate word hierdie norm 
in die lewe van die jong mense toe- 
gepas, en veel ernstiger is die eintlike 
vraag of hierdie norm as norm aan- 
vaar word deur die jong mense. 


DIE MASSA. 


As ons nou die voorgaande in ag 
neem dan kan ons vra waar pas die 
jong mens in? Is hy massa-mens of 
indiwidu? Ons sal daarom ook moet 
uitmaak wat bedoel ons nou met 
massa-mens? 


In die algemeen gesproke kan die 
woord twee betekenisse hê: `n Guns- 
tige en 'n ongunstige. Ons kan dit 
stel dat die massa aanduiding van 'n 
groot getal, in ons geval, mense is. 
Hierdie massa is normaalweg ook 
onpersoonlik, en eintlik het dit die 
besondere karakter verloor. Iemand 
wat deel is van die massa verloor in 
die massa sy eie identiteit en hy 
word in die massa verswelg en deur 
hulle geabsorbeer. Dit beteken in die 
normale gang van sake dat hy `n wil- 
lose wese word wat meegesleur word 
deur die massa. Ek sal daarom nie 
wil sê dat die jeug massa-mens is nie. 
Dit te meer omdat die lafaard sy toe- 
vlug neem tot die onpersoonlike groot 
getalle waar hy maar net deel is van 
'n menigte en nie hoef te kies en te 
beslis nie. Dit word vir hom gedoen. 
Dit is die ruggraatlose wat hier sy 
tuiste vind. Saam met die massa kan 
hy skreeu en raas, maar man alleen 
sien hy nie kans vir die lewe nie. 
Hy is held solank hy sy toevlug kan 
neem en skuiling vind by die massa. 
Want die massa het sy verantwoorde- 
likheid van hom weggeneem, en wat 
meer is, die massa is eintlik nie toe- 
rekenbaar nie. Die mens wat in die 
massa opgeneem word verdwyn in die 
niet! 


Nou dink ek nie dat ons die jeug 
sonder meer as ruggraatloos, onver- 
antwoordelik ens. kan benkou nie. 
Hoogstens is daar derglike elemente, 
maar die deursnee jong mens — nee, 
massa-mens is hy nie! 


DIE INDIWIDU. 


Dit is nie maklik uit te maak wie 
en wat die indiwidu is nie. Hier het 
ons ook te doen met talle vrae en 
probleme. Ek kan dit miskien net 
noem sonder om daarop in te gaan: 
Indiwidu en vryheid, onafhanklikheid 
van die indiwidu teenoor die groter 
outoriteit of gesag van die geheel 
ens. 


Indiwidualisme is `n term wat van- 
dag aangewend word en dan hou dit 
verband met liberalisme. Dit gaan nl. 
om `n vryheid wat hom toegedien 
word deur die indiwidu op grond van 
sy sg. regte as mens. Kenmerkend van 
hierdie indiwidualisme is die feit dat 
dit geheel-en-al gesentreer is om die 
mens, die indiwidu is die doel in hom- 
self en dit is vir hom van die aller- 
grootste belang dat almal in alle op- 
sigte gelykwaardig is. 


Indiwidualisme propageer weer die 
leerstelling dat die belange van die 
mens op die beste wyse gedien word 
wanneer aan die mens die grootste 
moontlike vryheid toegelaat word. 
Hieruit spruit ook voort die opvatting 
dat elke mens die beste beoordelaar 
is van sy eie belange en self kan 
vasstel wat vir hom die beste geleent- 
hede is. 


Dit is gewoonlik so dat hulle in 
opstand kom teen tradisie, gesag en 
alle vorme van kontrole oor die in- 
diwidu. Hy onderskryf graag ook die 
reg van die indiwidu om geheel-en-al 
te verskil van ander mense. 


As ons nou die voorgaande van die 
praktyk wil gaan sien dan kan ons 
maar let op die elemente onder die 
jeug waarteennoor die mens krities 
kan staan. Die jong mens wil graag 
indiwidu wees. Hy wil onder seën 
omstandighede sy sogenaamde vryheid 
prysgee nie. Vryheid beteken vir hom 
die reg om te maak soos hy wil. As 
hy lang hare wil dra dan doen hy dit. 
Dit moet nou simbool word van sy 
persoonlike vryheid, sy indiwidualisme. 
Wanneer hy meedoen aan die rites 
van die blommekinders dan demon- 
streer hy sy totale ongebondenheid en 
verwerping van die konvensionele. Sy 
indiwidualisme is afhanklik van sy 
kleredrag en sy negering van die al- 
gemene gedragskode, illustreer sy per- 
soonlike vryheid. Sy lang hare, klere 
moet hom indiwidu maak — en sê hy 
is vry — maar hy is hoogstens ʼn 
nabootser van al die ander soos hy. 
Hy kan nie eens as indiwidu optree 

" 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 


ERASMUS: Francina Elizabeth. 








Na vyf jaar van stille trane 
en eensame nagte van verlange, 
dink ons weer aan die vroeë mOê- 
re van 21 Julie 1964 toe plotse- 
ling van ons weggeneem is son- 
der `n afskeid of groet ons dier- 
bare moeder en grootmoeder. 

Baie trane vloei in stilte, tra- 
ne wat net God van weet. Ons 
wat haar so liefgehad het, kan 
en sal haar nooit vergeet. 

Rou in klere gaan verby, maar 
die rou in ons harte sal vir al- 
tyd bly. 

Haar treurende kinders en kleinseun 
Tommie, Fransie en Basie Crause. 


VAN DER WESTHUIZEN: Petrus Johannes 
Twee jaar is verby toe skielik van ons wegge- 

neem is my dierbare eggenoot en vader. Eensaam 

is die dae, stil die verlange maar liefdevol is die 

herinnering. Ons kan slegs die Vader dank vir die 

tyd wat hy aan ons geleen was. U wil geskied. 
Verlangende eggenote en kinders Hettie, Pietie, 
Emsie, Hannes en Marita. 


BRITS: Jan van Dunnottar 

Sewe jaar van eensaamheid en verlange is reeds 
verby. Al wat oor is, is die soet herinneringe wat 
by ons bly. 

Ook my ouers. 
Sannie van Kraayenburg oorlede 14 Aug. 1953. 
Gert van Kraayenburg oorlede 10 Jul. 1968. 

En ook my broers en susters wat ons vooruit is. 

Verlangende eggenote dogter en seuns. 

Gerrie Brits. 


DE JAGER: Johannes Petrus. 

Onvergeetlik bly vir ons die dag van 22 Julie 1966 
toe van ons weggeneem is ons eggenoot, vader en 
grootvader. 

Ons dank nog elke dag ons Hemelse Vader vir 
sy voorbeeldige lewe en liefde. Die verlange bly 
steeds daar maar ons berus in Gods weë. 

Eggenote, kinders en kleinkinders. 

O. M. G. de Jager. 

Gemeente Eendrag. 


VAN ZYL: Casper Johannes Jacobus. (Oom Cas). 

In tere en liefdevolle herinnering aan my egge- 
noot, ons vader en grootvader. Twee jaar van een- 
saamheid en bittere verlange is verby. 

Sy voorbeeldige lewe, liefde en geloof is ons 
troos tot die blye weersiens. 

Verlangende eggenote, kinders en kleinkinders. 

T. van Zyl, 

Melville, Johannesburg. 

DOODSBERIGTE 


Dit het die almagtige God behaag om die siele 


van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederende liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 


NORTJE Susara Magrietha Ja- 
comina (gebore Schutte). 


Dit het ons hemelse Vader be- 
haag om van ons weg te neem 
op 2 Maart 1969 my dierbare le- 
wensmaat en ons moeder, groot- 
moeder en oorgrootmoeder, in 


die ouderdom van 84 jaar na `n 
egverbintenis van 64 jaar. Ons 
mis haar baie, maar vertrou op 
ons hemelse Vader, en gun haar 
die rus, want sy het haar siekte 
met geduld gedra en vol moed. 
Ons dank haar vir die pragtige voorbeeld en mooi 
gedagtenis wat ons nooit sal vergeet. 

Diepbeproefde Eggenoot, kinders kleinkinders en 
agterkleinkinders. 


FOURIE: Markus Johannes 

Dit het die hemelse Vader behaag om van ons 
weg te neem op die mêre van 4 Junie 1969 ons 
teer beminde eggenoot, vader en oupa in die ou- 
derdom van 71 jaar 8 maande na 'n lang siekbed 
en gelukkige egverbintenis van 44 jaar. 

My eggenoot, vader en oupa word steeds gemis, 
maar ons berus in die wil van ons hemelse Vader. 
Rus sag. Ons gun hom die rus. 

Ons dank hom vir sy pragtige voorbeeld en mooi 
gedagtenis wat ons nooit sal vergeet nie. 

Verlangende eggenote, kinders en kleinkinders. 


SWART: Andreas, Theodorus 

Stil en sag het hy weg gegaan van ons op die 
aand van die 11-7-69 in die geseënde ouderdom van 
78 jaar 4 maande. Na `n geseënde en gelukkige 
egverbintenis van 57 jaar. Tol Swart was die nag 
tog en hoe eensaam nou die dae en nagte 

Maar ons wil swyg dit was Gods wil. 

Treurende eggenote Polly en verlangende kinders, 
kleinkinders en agter kleinkinders. 


BOTHA — Josias Johannes (Sakkie). 

Drie jare van trane en verlange is verby maar on- 
vergeetlik bly die mêre van 20 Augustus 1966 toe 
so skielik en onverwags van my weggeneem is deur 
die dood my dierbare lewensmaat na `n baie geluk- 
kige huwelik van 45 jaar, maar ek is dankbaar vir 
die mooi nagedagtenis en soete herinneringe wat hy 
vir my nagelaat het. 

Sy verlangende eggenote F. M. Botha. 

Machteld Postmushuis, Pretoria, 
vroeër van KleinKemp, Bandelierkop, N.-Tvl. 














Rooipoort Posbus 7, Bank. 

AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as `n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: 75c. per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaaste 
bereik, veertien dae voor publikasie. 


ADVERTENSIETARIEWE : 


Geboortes, verlowings, en huwelike 

R1.00 vir `n maksimum van 60 woorde, 

en 2 sent per woord bo 66 woorde, 
vooruitbetaalbaar. 


Doodsberigte en In Memoriz..v- 

Die Advertensiebestuuzder, 
DIE HERVORMER, 
Posbus 171 — Krugersdorp. 


Advertensies moet aan die advertensie- 
bestuurder gestuur word nie later nie 
as die eerste van die maand van 
publikasie nie. 





As `n foto geplaas moet word: R6.00 
ekstra vir die maak van drukkersblok. 


Gedruk deur 


N.H.W.-PERS, 
Humanstraat 55, Krugersdorp. 





Amptelike Berigte 


BEROEPE PREDIKANTE 


Bedank: 


Ds. M. J. van Schalkwyk na (Oos 
Londen 

Dr. J. M. de Wet na Glencoe/Vry- 
heid 

Ds. J. M. Fourie na Kaapstad 

Ds. J. D. H. Smit na Pretoria Wes 
en Volksrust. 

Ds. H. N. Botha na Bethal 

Ds. F. G. J. Loots na Hartebeest- 
fontein/Gerdau 

Ds. L. A. Pretorius na Derdepoort 

Ds. J. H. Breytenbach na Evander 

Ds. P. J. Kruger na Turffontein 

Ds. D. J. Dreyer na Oos Londen 

Ds. S. G. A. Golden na Roodepoort 

Ds. C. L. van den Berg na Wonder- 
boom 

Ds. E. Engelbrecht na Witbank Suid 


RADIO UITSENDINS AUUSTUS 1969 
EREDIENSTE 


3 Aug 10.30 vm. Kort en S.W.A. 


Pretoria 

10 Aug. 10.30 vm. Medium en F.M. 
St. Helena 

17 Aug. 70 nm. Medium en F.M. 
Voortrekkerhoogte 

24 Aug. 70 nm. Kort en S.W.A. 


Bloem' ntein. 

81 Aug. 10.80 vm. -..':t en SWA. 
WEL 

7 Sept. 10.30 vm. Medium en F.M. 
Kas stad 


OGGENDGODSDIENS 10.15 vm. 


5 Aug. Ds. G. H. Marsman 

12 Aug. Ds. T.F.J. Dreyer (Jnr) 
19 Aug. Ds. J. P. J. Wagenaar 

26 Aug. Ds. J. B. J. van Rensburg. 


VROEË OGGEND 6.30 vm. en LAAT 
AAND 11.10 nm. OORDENKINGS 


2 Aug. Ds. F. du Labuschagne 
7 Aug Ds. G. M. M. Pelser 
15 Aug. Ds. S. G. A. Golden 
18 Aug. Ds. L. A. Nel 

27 Aug. Ds. D. J. Dreyer 


ONTWAAK MY SIEL 7.40 vm. 
24 Aug. Ds. D. F. Erasmus (Jnr.) 


ANDER SONDAGPROGRAMME 


Kom na die Waters 5.40 nm. 
Onder Soeklig 8.50 nm. 
Wat sê die Bybel 10.00 nm. 


P. L. VAN JAARSVELD 


Op sy versoek om hertoelating tot 
die evangeliebediening is aan die heer 
P. L. van Jaarsveld preekvergunning 
verleen. Hy kan optree as pastorale 
hulp in gemeentes. Hy word by va- 
kante gemeentes aanbeveel. Mag daar 
seën op sy werk rus. 

P. M. Smith, 
(Skriba). 





IN MEMORIAM 


(vervolg van bls 30) 


OOSTHUIZEN: Adries Lodewikus. 

Dit is reeds vier jaar 19 Julie dat my 
dierbare eggeoot vader en grootvader 
van ons afskeid geneem het. Met 
smart en verdriet maar soete herin- 
neringe sal ons troos wees. 


Niemand weet hoe ek hom mis, hoe 
eensaam en anders die lewe is. 


Net die wat weet kan verstaan, wat 
dit beteken om `n eggenoot af te 
staan. 


Sy steeds treurende eggenote, kin- 
ders, kleinkinders en agterkleinkin- 
ders. 


H. G. M. Oosthuizen. 
Posbus 276, 
Fochville. 


DIE JEUG 


Vervolg van bls. 29 


nie, want hierdie kultus word nage- 
jaag oor die hele wêreld — in plaas 
van indiwidu te wees word hy een 
van baie soos hy! 


Teenoor hierdie individualisme sê 
ons ook volmondig nee! Die oomblik 
wanneer die mens verhef word tot 
norm kan dit nie anders as om te lei 
tot chaos nie. Hier kry ons reeds 
teelaarde vir die dinge wat ons wil 
afwys bv. die sogenaamde social gos- 
pel wat uitgaan van die standpunt dat 
die menseregte eerbiedig moet word 
terwille van die mens. 


Daar is ook `n ander indiwidualisme 
waaraan ons aandag kan gee. Ons kan 
dit so stel: Daar is al talle definisies 
gegee en ons hou bv. aan hierdie een: 
'n persoon is persoon as hy ,ek” kan 
Sê en van daaruit handelend kan 
optree, met ander woorde hy is 'n 


Vervolg op bls. 32 

DIE JEUG 


Vervolg van bls. 31 


verantwoordelike wese. Dit onderskei 
hom, maak hom werklik indiwidu. Die 
mens is anders as bv. die plant. 'n 
Blaar is gelyk aan `n ander blaar van 
dieselfde boom of plant. Die een kan 
die ander een vervang, hulle is iden- 
ties. Die mens is anders vanweë sy 
verantwoordelikheid, optrede ens. Hy 
kan alleen op verantwoordelike wyse 
beslis, en in die strenge sin van die 
woord kan hy alleen verantwoordelik 
gehou word. Hy kan nie verruil word 
vir ander nie. Waar persoonlike ver- 
houdinge ter sprake kom is hy ,,on- 
misbaar”. (V. Ruler). Hy is 'n bepaalde 
mens en nie 'n ander nie. 


Daar steek ook 'n element van waar- 
heid in die bewering dat die mens is 
wat jyself van jouself maak. Hier kom 
die optrede van die indiwidu dan beslis 
na vore. Sy optrede sal hom onder- 
skei, meebring dat hy indiwidu is wat 
nie ingesluk raak deur die massa nie. 
Aan die jong mens moet derhalwe die 
vraag gestel word: wat maak jy en wat 
behoort jy in werklikheid te maak. 


Ons kan dit dus so stel: Die mens 
is individu omdat hy ,ek” kan sê en 
van daaruit handelend kan optree. 


Nou moet daarmee rekening gehou 
word dat jou optrede bepaal sal word 
deur die norm wat jy in die lewe aan- 
wend. Die gelowige se optrede sal der- 
halwe altyddeur moet voortspruit uit 
sy geloof en daarom sal die Skrif 
normatief wees. Hy is bewus dat hy 
en hy alleen verantwoordelik is aan 
God vir sy optrede, sy doen en late 
en dat dit wat hy verrig nie deur die 
mens, die massa of wie ook al ge- 
kondisioneer sal word nie. Sy indi- 
vidualisme 1ê dus in sy geloofsverant- 
woordelikheid. Ons kan ook sê, en dit 
is die belangrike, dat sy optrede so 
geskied omdat God die middelpunt van 
sy lewe, bestaan is en nie die mens 
nie, en dit is die bepalende in sy 
optrede. 


Hier weet die mens van sy ge- 
roepenheid deur God. Dit maak hom 
anders in die wêreld en in verwonde- 
ring kan hy vra wat is die mens dat 
God aan hom gedink het. Hy weet God 
het hom geroep, ja ken hom selfs by 
name (Jes. 43:10). 


Hierdie geroepene, en verloste in 
Christus weet van sy totale vryheid. 
Natuurlik is vryheid en ongebonden- 
heid nie dieselfde nie (vgl. Oyen). Hy 
is vry vanweë sy gebondenheid aan 
die Here sy God — maar hy is so vry 
dat niemand en niks hom dwing nie 











— selfs God dwing die mens nie. In- 
dividualisme 1ê dus op hierdie vlak 
want jy is vry van die wêreld — dit is 
die lewe. Die jong mens wat sy Vry- 
heid ,,anders” soek, elders soek word 
slaaf van die wêreld. Jy dans na die 
maat van die wêreld — en dit word 
jou dodedans, jy verloor jou identiteit, 
jy verdwyn al rukkende en steunende 
in die wiegende massa. Jy het jou 
indiwidualisme verloor. 


Die ware indiwidu is nie die opsigte- 
like nie maar in getoënheid neem hy 
sy plek in, dink anders, doen anders, 
praat anders as die wêreld. Hy is 
afgesonder! 


GEMEENSKAP 


Hierdie induvidualisme voer tot 'n 
gemeenskap. Nie die massa nie, nee 
die gemeenskap, en dit is wel iets an- 
ders. Die indiwidu wat uitgaan van 
die mens is a-sosiaal, hy soek hom- 
self en verloor homself op die pad! 


Ek wil u net verwys na `n baie be- 
langrike deel in die Skrif nl. 1 Kor. 
12:12 v.v. ,Net soos die liggaam een 
is en baie lede het. . ” ens. Hier 


word geleer dat elkeen ten alle koste 
sy eie identiteit, sy indiwidualisme 
moet behou. Die voet moet nie sê om- 
dat hy nie die hand is nie, behoort 
hy nie aan die liggaam nie. Calvyn sê 
hiervan dat Paulus bedoel dat die mens 
behoort bymekaar omdat elkeen nie 
bedoel is om sy talente en gawes self- 
sugtig te benut nie, maar dat dit aan- 
gewend moet word in belang van die 
gemeenskap . Die gevaar Iê daarin dat 
die liggaam vernietig kan word as die 
een na die ander deel sou kon onttrek 
aan die liggaam. 


In die Romeinebrief (12:4) word aan 
dieselfde aspek aandag gegee (Nygren). 
Hier word ons geleer dat ons eenheid 
is in Christus maar hierdie eenheid 
hef die verskeidenheid nie op nie. Wat 
meer is, elke mens het `n belangrike 
taak, nie een is oorbodig nie. 


Ons kan dus sê dat die regte indiwi- 
dualisme voer tot gemeenskaps-oefe- 
ning. Jy lewe saam met jou medemens. 
sonder om jou eie identiteit te verloor. 
Jy is dus indiwidu in die gemeenskap. 
Hier wil ek graag die jongmens van- 
dag sien en op hierdie jongmens is 
een en almal trots! 








KLIERONTDERKING 


HERSTEL 
dEUGDIGE KRAG 


Mense wat ly aan verlies aan krag, 
senuweeagtigheid, swak liggaam, on- 
suiwer bloed, falende geheue en wat oud 
en afgeleef voel voor hulle tyd, sal ver- 
heug wees met 'n nuwe klierontdekking 
deur `n Amerikaanse geneesheer. 

Hierdie nuwe ontdekking maak dit 
moontlik om vinnig en maklik vernuwing 
te bring aan u kliere en liggaam, om ryk, 
suiwer bloed te bou, om u verstand en 
geheue te versterk en u soos `n nuwe mens 
te laat voel. Trouens, hierdie ontdekking 
wat 'n huismedisyne is in aangename, 
maklik-om-te-neem tabletvorm, skakel 
klieroperasies uit, bou vinnig nuwe krag 
en energie en terselfdertyd isdie werking 
absoluut onskadelik en natuurlik. 

Die sukses van hierdie verbasende ont- 
dekking, genaamd Higalon, was so groot 
dat dit nou hier deur alle apteke versprei 
word. Met ander woorde, Higalon laat u 
vol lewenskrag en energie voel en jare 
jonger. 'n Bottel Higalon . kos so min. 
Kry Higalon vandag. 


AFoN ers 


waar asemhaling, hoesbuie, geroggel en 
one weens herhaalde aanvalle van bron- 
glale asma en brongitis, vernietig u 
gesondheid. Probeer vinnige MENDACO 
om verstopping te verlig, u lugpype te laat 
verslap en dik, verstikkende slym te help 
verwyder. Dan kan u lekker asemhaal, 
goed slaap en energie herwin. Kry MEN- 
DACO by apteke. Voel gou beters 

VERNIETIG AAMBEIE 


Nuwe. Amerikaans geformuleerde 
OHINAROID stop die pyn en gejeuk van 
aambeie binne 10 tot 2% minute. Die 
spesiale, antiseptiese bestanddele laat 
seer, geswelde weefsels gou krim 


Peter, geel En EE u in Eermals werk, 
GEREI by di Re 





PYN IN DIE RUG” 
VERDWYN Gou 


uaan stekende pyn, of `n dowwe, 
uitputtende pyn in die rug of sye ly, 
moet u die kieme in u niere bestry. 
Ander gewone simptome van nier- en 
blaaskwale is die noodsaaklikheid om 
snags op te staan, pyn in die bene, 
lendepyn, senuweeagtigheid, hoofpyn, 
duiseligheid, donker kringe onder u 
oë, rumatiek, 'n gebrek aan eetlus, dié 
verlies van energie, opgeswelde en- 
kels, ens. Cystex beteuel hierdie mo- 
eilikhede deur tot die wortel van die 
kwaad deur te dring. Binne 4 uur 
voel u die heilsame uitwerking daar- 
van. Koop Cystex by u apteker of 
handelaar. Begin dadelik. Let op 
hoeveel beter u more aal voel 


VEL-JEUK 


Beëlndig met V.S.A.-ontdekkling 
Velontaierings aan gesig of liggaam, ek- 
geem, puisies, rooi skurwe jeukende vel. 
seer jeukvoete kom gou reg met NIXO- 
DERM. Stop gejeuk in 'n kits. Antiseptiese 
aksie genees. Maak vel sag, glad. skoon. 
Vre aptekers om NIKOD Verlewen- 
dig u vel. Nuwe grootte slegs Me. 














Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 174c. en 37%tc. 


Nie net 'n gewone Hoofpyn 
Poeier nie. 





Seker die enigste pynpoeier met vyf 
bestanddele en elkeen vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupjig, 
Koorsagtigheid en enige ander pyn. 


OTTO'S verlig pyn binne enige oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek. en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam het OTTO se 
vyfaksie senuwee en pynpoeiers te 
gebruik. 


Weier a.u.b. plaasvervangers, 


dp 





Dr. Collin se Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


OORSAAK: 
Lewer, Gal en Hardlywigheid. 


DIE 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die vermelde 
moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
soggens en saans vir 7 dae. Neem elke 
pil saam met n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 


verkrygbaar of direk van Apteker. 








OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 
hoes en enige bors aandoeninge. Dié 
is seker die enigste Tiemie Stroop so 
bemark vir die gebruik van Babas en 
Tiemie bevat die gesonde ontsmet- 


tingsmiddel naamlik ,,Thymol” wat 
Kindertjies. 
kroepagtige borskwale dadelik verlig 


deur die slyn vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 


Dié middel is uitstekend vir Babas en 
Kinders tot 8-10 jaar en dit is smaakvol. 


Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 


DIE ANTWOORD: 
DIE GEURIGE ROOI STROOP! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, slegte 

eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKINGSMIDDEL 
u enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed”. Vanuit die ruggraat sprei 
die hele senuweestel, elk bedoel vir 'n 
sekere deel van die liggaam. Word een 
of ander senuwee gestoor of ooreis, 
dan volg die bovermelde kwale, geken- 
merk deur die kortgebondenheid. 


Die toevlug — Otto se Senuwee en 
Versterkingsmiddel. 
DIE PRYS: 65 c. 
32 dosis. 


dring aan op die egte met hierdie geregistreerde handelsmerk. Oral 

